
ZĂDĂRNICII 


«Et je sais qu'elle doi! mourir, 
En joignanl ses mains npuisaniec, 
Ei lasses enfin de cueillir 
Ces fleurs absentes, 
(Maeterlinck) 


Biet suflet, tu!... 

Ne ’ntoarcem iarăşi din zarea drumurilor mute, 
Pe care le-am bătut cu-acelaş zadarnic dor de-atâtea ori, 

Și iată-ne din nou iloții, 

Atâtor îndoeli temute, 
Ce ocolesc din nou hotarul pe care-au fost pornit să-l mute, 
Şi se întorc din nou pe drumul zădărnicit de-atâtea ori!.., 


Se’ntorc din nou rătăcitorii, 
Porniți spre raiuri neştiute, 
In dorul unor flori pe care nu le-au văzut de cât în vis,— 
Se "ntorc din nou rătăcitorii, 
Ce nu s'au bizuit sămute 
Din calea lor zădărnicită hotarul unui drum închis. . . . 


Biet suflet, tu!... 

Ne "ntorceam iarăşi din zarea drumurilor mute, 

Pe care le-am bătut cu-acelaş zadarnic dor de-atătea ori, 
Simțind în arșița din creeri, 
Sn frigul mânii abătute, 

Acelaş gol săpat de lipsa atâtor neculese flori!,.. 

Pe-acelaş drum, 
Ne "ntorceam iarăşi, cu ochii stinşi de plâns, şi — poate — 
Orbiți de tot, de data asta, de raza vitregei lumini, 

Ce no mai şti să ne înbie, 

Si wo mai şti să ne arate 
Nici stavila ce'nchide drumul înșelătoarelor grădini. . . 


Dar florile in dorul căror am rătăcit — nebuni — o viață 
Nu vor mai şti de acum, biet suflet, să ne ațâţe ochii stins: 
Cin adâncimile-ți tăcute 
Ne vor durea ca o povață 
Venită prea târziu S'adape nesațul unor bieti învinşi... .. 


+. . SÌ cine știe de vre-odată, — 
Gândindu-ne la câte toate 
Ne-au ispitit când-va în viață, — 
N'om blăstămă, de ură plini, 

Grădinile în dorul căror am ocolit — nebunii, poate 
Atâtea flori crescute ?n raiul unor grădini adevărate 
Şi-am ocolit, poate, nebunii — 

Trecând sălbatici și străini 
Atâtea flori nebănuite, 
Atâtea flori necăutate, 
Care au trăit chemând zadarnic căldura unei mâni, 
Și, poate, 
Vor fi murit de mult acuma, 
Vor fi murit de mult, uitate, 
Acolo, undeva, prin spini... .. . 


ELENA FARAGO, 


ISA SNA 


(Pastel) 


Omat pretutindeni. Cat bate ochiul, pământul e 
ca spoit cu var. Ger. Crivaţul se sbuciuma. De sus 
nu mai cad fulgi. Dar spulberătura tot aşterne 
troene. Nu-i pui de om, sau vietate, pe afară. Nici 
pasăre,” nici câine. 

Trenul e potmolit. Din departare se vede o ma- 
șină de ajutor. Fumul se deșiră în urma ei, drept 
ca o tăetură peste un /. 

In namiezi se deschide partia. O tarlie. Copitele 
cailor coptoroşesc zăpada. Țăranul, strâns în zeghe, 
îi mângâe cu biciul. In fund e zgriburita cu spatele 
spre vânt o muerușcă. Suflă în pumni să-i în- 
cropiască. 

Cerul sa luminat. E soare cu dinți: Omatul 
sclipește. Vântul s'a topit. 

Din spre pădure se aude o detunatură de pușca. 
O droaie de vânători gonesc un șoldan. 

Sub streșini atârnă o cumetrie de țurloaie de 
ghiață. In porumbul ce sta strâmb, ca un beţivan 
cu căciula de mițe bălane pe creștet, câteva vrăbii 
ciripesc și abia Indrăznesc să-şi arate ciocurile. 

Un curcan stenahorisit stă în pragul casii schim- 
bând picioarele. Moțul îi atârnă peste plisc și-l su- 
pära ca ceva de pristos. 

Incet — incet sorele scapătă în asfinţit și spune 
neaoșului unchiaș, câmpul, noapte-bună. 

Umbrele ies din pădure și sfioase își desfășur 
zăbranicul. Crivaţul începe iarăși să sufle în tilin- 
ca-i de capiu. Se aude un urlet de lup. Câinii îi 
răspund. 

Apoi tăcere, ca în altar... 

Și, par'că nu mai trăeşti, par'că visezi... 


MIHAIL 1. CHIRIŢESCU 


ȘCOALA DE PICTURĂ VENEȚIANĂ 


LA 
KAISER-FRIEDRICH-MUSEUM DIN BERLIN 


(Urmare) 


„Tiziano Vecellio, scrie un istoric, amicul şi elevul lui 
Giorgione, străluceşte cu toată “splendoarea geniului, cu 
toată măreţia unui Rege. Nimic mai mult decât acest pictor, 
la care cultul formei valora mai mult decât sentimentele, 
n'a zugrăvit mai bine frământările unei societăţi, pornirile 
simţurilor, frumoasele femei cu părul blond, cu sânurile 
albe şi opulente, cu buzele sensuale, cu ochii plini de vo: 
luptate. În scenele din Evangelii, el amestecă societatea 
venețiană din timpul său; madonele sale nu reprezintă pe 
maica Domnului, frumoasă de o frumuseţe ideală, scufun- 
dată în privirea fericirilor cereşti, ci o femee, frumoasă de 
o frumuseţe profană, mişcată de patimi pământeşti“. S'a 
spus cu dreptate de Tiziano că el rezumă pe Giovanni 
Bellini, pe Giorgione şi pe Palma, şi că prepară pe Tin. 
toretto, pe Veronese şi pe Tiepolo. El adaugă la inven- 
ţiunile predecesorilor săi „o bogăţie a coloritului, o putere 
de concepţiune şi o forţă dramatică necunoscută incă“ şi care 
fac din el cel mai complet dintre pictori. Muzeul din Berlin 
nu posedă de el decât cinci portrete: toate însă de întâia 
importanță. Portretul amirarului Moro (Nr. 161) in armă- 
tura sa de luptă, este cel dintâi în dată. Figura impozantă, 
gestul energic de comandă, arată pe un om, cum spune 
Burckhardt“, care şi-ar păstră aerul gradului său şi dacă 
ar lipsi accesoriile cari-l indică“. Culorile inchise, capul 

energic reeşind pe un fond negru, fac un efect puternic. 
Cu toate aceste, cu cât este mai remarcabil portretul băr- 
batului necunoscut, într'o simplă haină neagră (Nr. 301). 
Văzut până la brâu, un tânăr palid, cu o mică barbă nea- 
gră, îmbrăcat în negru, priveşte pe spectator. Atitudinea 
lui simplă şi naturală, nobleţa şi liniştea fizionomiei sale, 
sunt de nedescris. Tiziano ajunge la efectul cel mai mare 
prin mijloacele cele mai simple, fără atitudini teatrale, fără 
accesorii, fără umplutură. Într'un asemenea portret se vede 
bine ceeace Burckhardt numeşte colosalitatea lui Tizian, 
magia de “a da -stilul grandios unui portret de mărime 
obicinuită şi de atitudine simplă. „Tiziano, scrie Lanzi, în- 
trebuinţă umbra cu multă băgare de seamă, şi-şi formă o 
manieră care nu este cea a unui imitator riguros al naturii, 
ci care ţine mai mult de ideal.... În portrete el da cea 
mai mare forță a penelului său la ochi, la nas şi la gură, 
şi lăsă celelalte detalii într'un fel de vag, care favoriză 
mult spiritul capetelor şi contribuia la efectul lor“. Ce este 
mai elocvent decât portretul iui Carol Quintul zugrăvit de 
el, impăratul suferind, îmbrăcat într'o haină neagră, cu 
ordinul Lânei de aur legat la gât cu o simplă panglică 
roşie, cu picioarele umflate de podagră puse pe o pernă : 
Tiziano, scria Pietro Aretino, zugrăvind pe Cezar, ar anula 
drepturile ce moartea crede că are asupra lui“; sau acel 
minunat Francisc I dela Louvre, făcut după o medalie, 
efigie definitivă a Regelui cavaler, elegant, voinic şi sen- 
sual. Portretul lui Tiziano dela Berlin (Nr. 163), zugrăvit 
de el insuşi cam pe la r550 şi rămas neisprăvit, ne pre- 
zintă pe maestru intro etate înnaintată, dar plin de forţă 
şi de aceea „maestatea senatorială“ pe care Reynolds o 
găsiă în portretele sale. Viaţa lungă şi plină de onoruri a 
lui “Tiziano a făcut rău renumelui său în faţa persoanelor 
pasionate cari vor ca un artist să trăiască numai în de- 
zordine şi pasiuni. „Giorgione, plin de pasiune, scrie Stend 
hal, a murit la treizeci de ani“. Tiziano ştia foarte bine să-şi 
exploateze renumele său. Împreună cu Sansovino şi Are- 

tino el formă faimosul „triumvirat“ care împiedecă pe alţi 
artişti de a ajunge la glorie şi la lucrări bine plătite. Are- 
tino se pricepea de minune nu numai de a glorifică pe 
Tiziano, dar de a critică pe rivalii săi, începând cu Michel 
Angelo; Tiziano, care după expresiunea lui Velasquez „purtă 
drapelul pictorilor din Veneţia“, simţiă nevoia de a fi lău- 
dat, şi gloria sa căutată: „ìi trebuiă o pompă teatrală, o 
rumoare organizată cu dibăcie imprejurul operelor sale 
pline de efect, pe cari prinții le comandau „lagrimose piu 
che si puo“ şi pe care el le făcea după această comandă“. 
Cu tot acest zgomot făcut imprejurul său, el trăia ca un 
intelept în casa-i de pe lagunele îndepărtate, la nordul 
Veneţiei“ de unde priviă in faţă Murano, colinele dela 
Ceneda, şesul dela Mestre; piscurile Alpilor dela Cadora 
în depărtare, îi arătau locul său natal. Un peisagiu plin 
de verdeață, cu culorile nuanţate ale văilor, se întindea 
dinaintea ochilor săi, dominat de piscul original al mun- 
telui din patria sa, pe care el l-a zugrăvit de atâtea 
ori“. El eră un mare peisagist, dar nu abuza de acest 
talent, ca alți pictori „cari ar fi zugrăvit arbori în mij- 
locul mărei“ numai pentru a arătă abilitatea lor. Tiziano 
voia ca peisajul să servească subiectului: în „martirizarea 
S-tului Petru“, el zugrăvi un arbore stufos din grădina 
sa, care măria încă oroarea scenei. Amicul său Aretino, 
care se numiă „un alt Tiziano“, ştia să guste de ase- 
menea tablourile ce le prezentă la fie-care moment Ve- 
neţia ; elştiă să descrie spectacolele măreţe ce i le dau a- 
erul, lumina, acestui oraş minunat. „După ce am prânzit 
singur, scrie ellui Tiziano în cea mai frumoasă poate din 
scrisorile sale, sau mai bine zis in tovărăşia acestor fi- 
guricarenu mă lasă să simt gustul nici unei mâncări, m'am 
sculat de la masă. sătul de disperarea în care m'au adus. 
Şi ast-fel, cu braţul rezemat de pervazul unei fereşti, şi cu 
peptul culcat de asupra, ca şi aproape tot restul persoa- 
nei mele, priviam, scufundându-mă in admirabilul specta- 
col ce-l făceau bărcile nenumărate pline de străini şi de 

cetățeni, care mulțumiau nu numai pe cei ce priveau, 
ci chiar şi pe Marele Canal el însuşi, bucuria celor care 
il străbat. Şi îndată ce se isprăvi spectacolul dat de două 
gondole, care, conduse de doi barcaroli faimoşi, se intreceau 
la cursă, avui o mare plăcere văzând mulțimea, care pen- 
tru a asista la această cursă, se oprise pe puntea Rialto, 
pe cheiul Gamerlingilor, la Pescaria, la traghetto S-ta So- 
fia şi in Casa da Mosto, Şi pe urmă, după ce această mul- 
time plecă plină de veselie urmându-şi drumul, eu, ca 
un om care, nemulțumit de el insuş;, nu ştie ce să facă cu 
spiritul şi cu gândurile sale, mi întorsei ochii spre cer, 
care, de când Dumnezeu l-a făcut, nu a fost mai plin de 
culori şi de umbre. Aerul eră aşa cum ar voi să-l repre- 
zinte cei ce te invidiază, pentru că nu pot fi Tiziano. Ad- 
miră-l în descrierea mea: mai întăi erau edificiile, care, cu 
toate că făcute de piatră, păreau făcute de o materie ar- 
tificială. Pe urmă, priveşte atmosfera, care, în unele părţi 
eră curată şi vioaie, şi în altele tulbure şi moartă. Mai 
priveşte minunea ce o făceau nourii formaţi şi umezeala 
condensată. Aceşti nori erau aproape de coperişurile e- 
dificiilor, jumătate pe planul întăi, jumătate pe penultimul. 
Căci fondul era plin de un abur negru-cenuşiu. Admiram 
culorile felurite ce apăreau pe ei. Cei mai de aproape ar- 
deau ca flăcările focului soarelui, şi cei mai depărtaţi e- 
rau roşi ca miniumul, ceva mai puţin arzători. Cu ce fru- 
moase trăsături de penel natura zugrăvia aerul, colo sus, 
indepărtându-l de palate cum face Vecellio in peisagele ce 
le zugrăveşte! Unele părți păreau verde-azuriu, altele de 
azur verde, compuse de natură, maestra maeştrilor. At- 
mosfera se amestecă cu umbrele şi luminile, şi scotea a- 
tât de bine în relief ceeace ea voia să scoată, şi ştia aşa 
de bine si amestecə cu fondul ceeace voia să amestece, 
în cât eu, care ştiu că penelul tău este geniul geniurilor, 
am exclamat de trei sau patru ori: „O Tiziane! unde 
eşti?“ Pe legea mea, dacă ai fi zugrăvit ceeace eu iţi 
povestesc, ai fi indus pe oameni în mirarea în care eram eu, 

văzând un aşa tablou, şi o aşa minune ce nu erà să du- 
reze“. Aceşti oameni, artişti sau scriitori, încântați de fru- 
museţa şi farmecul Veneţiei,i ubiau la nebunie acest cer, 
aer şi această lumină minunată: Aretino se arată în a- 
ceastă priviinţă demnul amic al lui Tiziano. Acesta, care 
trăia ca un filosof la el acasă, petrecea la Aretino: aici 
întâlniă el pe frumoasele venețiene, pe Angela Zaffetta, 
pe o Sandella, pe o Marietta dell'Oro, pe o Margherita 
Pocofila, faimoasele Aretiue, modele superbe pentru un 
pictor de femei. Tiziano însă, pictor de curtezane şi de du- 
cese culcate fără nici un vestmânt, ştia de asemene să re- 
prezinte inocenţa. Nimic mai fraged, nimic mai vioi, de cât 
portretul fiicei lui Roberto Strozzi, o Medicis de pe mamă, 
(Nr. 160 A), zugrăvit la Veneţia în 1542. Portretul este 
unul din cele mai frumoase portrete de copii care există, 
prin vioiciunea şi sănătatea modelului, şi prin frumuseța 
coloritului. Îmbrăcată într'o rochie lungă de mătasă albă 
pe care străluceşte un brâu de juvaeruri, copiliţa, în pi- 
cioare, se joacă cu un câne. In fund un peisagiu minunat 
se vede prin fereastra deschisă la dreapta spectatorului; 
o draperie acoperă pe jumătate un baso-relief antic, pus 
dedesuptul ferestei. „Când familiile mari, scrie Morelli cu 
ocaziunea acestui portret, încep a-şi vinde portretele stră- 
moşilor lor, nu mai e mult de aşteptat de la ele......“ Un 
portret de femee de la Berlin este vestita Lavinia, fiica 
lui Tiziano (Nr. 166), strălucită sinfonie în galben, imagină 
eternă a tinereței sănătoase şi pline de speranţă: Lavinia, 
frumoasă, blondă, cu forme pline, îmbrăcată într'un splea- 
did brocard de aur, ridică sus cu amândouă manele otavă 
de argint plină de fructe. Ca fond, o draperie galbenă. 
Gestul elegant, frumuseţa figurei inocente surizând că- 
tre spectator, sunt de nedescris. Este unul din cele mai 
fericite portrete ale lui Tizian, în care bogătia coloritului 
şi frumuseţa modelului se unesc pentru a da o capo d'o- 
peră inimitabilă. 

Se poate spune că Tiziano n'a avut elevi: el se grăbiă 

de a inchide atelierul său pictorilor care arătau un oare 
care talent, Paris Bordone sau Tintoretto. Acesta căută 
de a fi iniţiatorul unei manieri noi, care să perfecţioneze 
pe acea a lui Tiziano, adăugându-i ceea ce-i lipsiă. „De- 
senul lui Michel Angelo, şi coloritul lui Tiziano“ scrie el 
in atelierul său: el copia fără răgaz operele celui de al 
doilea, şi studia zi şi noapte copiile statuelor lui Michel An- 
gelo.Se poate spune insă că el a exagerat manierele amân- 
duror maeştrilor. Tintoretto este un maestru unic în şcoala 
venețiană. Nu i sar găsi un tovarăş de cât în il Greco. 

Tintoretto într'adevăr areceva ce aminteşte violența de 
efecte ale şcoalei spaniole“. El nu neglija nici un mijloc 
de a studia şi a găsi efecte noi; desemnă de multe ori 
modelele sale la lumina unei lămpi, pentru a obținea um- 
bre mai pronunţate, şi a da clar-obscuruluisăumai multă 
vigoare. Studià anatomia cu amănunțime, căutând mişcă- 
rile cele mai curioase pentru a da composiţiilor sale va- 
rietatea naturei, işi făceă modele mici de carton sau de 
lemn, pe care le suspenda în aer, pentru a studià per- 
spectiva de jos în sus, mai puţin cunoscută la Veneţia de 
cât in şcoala lumbardă. „Cu aceste mijloace reuşi el a crea 
tablouri adevărat perfecte, ca „Minunea Sfântului Marcu”, 
de la Academia din Veneţia, de care Burckhardt a zis 
„că a depăşit limitele artei venețiene“, composiţie pe care 
mişcările dramatice ale personagilor, coloritul viu, fi- 
gura de o indrăsneală neauzită a sfântului ce cade din 
văzduh cu capul in jos, o fac unică. Formele lui Tinto- 
retto sunt mai svelte şi mai agile de cât acele ale lui 
Tiziano, rotunde şi pline; composiţiunea lui este departe 
de a avea ponderaţiunea acestuia; Tintoretto este insă 
plin de efecte dramatice necunoscute acestuia: ce aer de 
apariţiune supranaturală are Christos în tabloul de la San 
Rocco din Veneţia „Christos in faţa lui Pilat“, cu statura 
innaltă învelită într'o draperie albă, singur luminat în mij- 
locul composiţiunei, pe când celelalte personagii se agită 
în obscuritate. Coloritul său, în care predomină cenuşiul 


ȘCOALA DE PICTURĂ VENEȚIANĂ 1331 


şi albastru-verzui, adaugă la puterea dramatică a picturi- 
lor. In marea „Anunciaţiune“ de la Berlin (Nr. 298 A) 
sentimentul profund, atitudinea umilită a fecioarei, lumina 
răspândită de înger, sunt de un mare farmec. In genul 
mitologic „Luna înconjurată de Oare“ (Nr. 310) este o 
capo d'operă în care frumuseţa formelor Lunei, fantezia 
accesoriilor, îndrăsneala atitudinelor sunt puse în valoare 
şi mai mult prin coloritul în tonuri aurii de o căldură de 
nedescris. Ca portretist, Tintoretto este absolut superior: 
portretul unui bătrân, şi cel al unui procurator a S-tului 
Marcu (Nr. 298 B şi 299) sunt superbe. Toată mândria şi 
forța nobleței venețiene se văd pe aceste pânze, unde fi- 
gurile fine uzate în afaceri, reese pe fondul somptuos al 
costumelor, mai cu seamă pe superba robă de catifea roş- 
închis îmbogăţită cu blană. Cei trei camerlingi la picioa- 
rele S-tului Marcu. (Nr. 316) pe de altă parte, suntun bun 
exemplu de portret colectiv venețian, în care se făcea mai 
mult portretul funcţiunei de cât a persoanelor. Dacă la 
Tintoretto perfecţia execuţiunei ar fi răspuns totdeauna 
putere: dramatice a concepţiunei, dacă impetuozitatea ca- 
racterului său l-ar fi lasat să producă mai încet, Tintoretto 
cu imaginaţia sa puternică, cu coloritul său care făceă ca 
tablourile sale să pară a fi luminate de fulgerele unui cer 
de furtună, ar fi fost unul din cei mai mari pictori ce au 
existat vre o dată. 

Pe lângă aceşti maeştri, o sumă de maeştri mici, dar 
care de multe orise măsură cu un Tiziano ; ast-fel Savoldo 
din Brescia, de multe ori rece, greoi, dar a cărui lumină 
de subterană in „Ingroparea lui Chistos“ (Nr. 307 A) 
adaugă atât de mult la efectul dramatic al scenei; tânăra 
sa venețiană (Nr. 307), privind atât de cochet de sub 
şalul său galben de o culoare atât de bogată, şi pe care 
el o represintă de atât de multe ori este o Magdalenă în 
intențiunea sa; dar de loc pocăită. Cu cât mai mult sea- 
mănă ea, cu privirea-i veselă şi plină de viaţă, cu vene- 
țienele care trec astăzi pe Ponte de Rialto, invelite în lun- 


1332 adi 


gile lor şaluri negre! Romanino, tot din Brescia, este toc- 
mai contrarul lui Savoldo; plin de fantezie, zugrăvind u- 
şor, cu culori transparente şi vii. înventând fără muncă 
scenele; în „Madona cu sfinţi“ (Nr. 157) el zugrăveşte toc- 
mai in maniera lui Bellini; „Plângerea lui Christos“ (Nr.- 
151) este din contra o compoziţie liberă, vie. „Tăerea ca- 
pului S-tului loan“ (Nr. 157 A), este şi mai interesantă. 
Composiţia este luată de la A. Dürer; dar câtă libertate 
în execuţiune, ce culori curioase şi fragede, şi cu cât des- 
gust aristocratic ţine femeea capul tăiat in mâni! Prin a- 
tidudine şi colorit, este un tablou de efect rar în școala 
venețiană. Calcar, nu ar trebui poate, de şi a studiat la 
Veneţia, să fie numit printre venețieni, elişi insusi însă atât 
de mult modul de a zugrăvi a lui Tiziano, în cât multe din 
tablourile lui îi fură atribuite; şi pe urmă, imitând maniera 
lui Rafael, tablouri de ale lui fură atribuite acestuia. Por- 
tretul de bărbat de la Berlin (Nr. 190), datat din 1536, 
este unul din cele mai frumoase din salele veneţiane. Un 
bărbat blond, îmbrăcat în negru, este representat pe un 
fond de ruine; in fund un peisaj. Coloritul cel mai splen- 
did al şcoalei din Venetia străluceşte în acest tablou; pe 
când în execuţia ruinei şi a peisagiului se văd culorile reci 
şi transparente şi amănunţimea  şcoalei olandeze: ceece 
dă un portret de un farmec unic. 

Moroni este un portretist de întâia însemnătate : capo 
d'opera sa dela National Gallery din Londra, portretul unui 
simplu croitor tratat însă în marele stil, rămâne neuitat, 
În Berlin de asemeni portretul unui învăţat (Nr. 193), are 
calităţile proprii ale maestrului : ştiinţa atitudinei, profun- 
zimea privirei, sobrietatea coloritului. 

Lipseşte insă acel grandios al lui Tiziano şiallui Paris 
Bordone, acea artă şi acea magie de a da în portretele 
lor imaginele definitive ale unei generaţiuni mari și bogate. 
Fără aceşti maeştrii, fără un Veronese, un Palma și un 
Tintoretto, istoria Veneţiei ne-ar rămânea necunoscută în 
multe părţi; şi tocmai într'un timp în care ea aveaul- 

timile voci de splendoare, în timpul vizitelor de regi, pro- 
cesiunilor religioase bogate; în timpul victoriei dela Le- 
pante ! Într'un timp în care patricienii își consacrau încă 
toată viaţa lor mărirei patriei ; unde moravurile îşi păstrau 
mult din severitatea primitivă, şi unde mândria neamului, 
sentimentul responsabilităţii şi în crederea în sine se citeşte, 
în portrete, pe figurile gravilor magistrați. 

Un carnaval care durează o jumătate de an; o societate 
care umblă mascată şase luni pe an, dela Dogaresă şi 
Nunţiul papal, până la cel din urmă valet. Un lux neauzit, 
averile câştigate de strămoşi risipite în joc şi in amoruri . 
palatele vechi modernizate, decorate din nou, pentru a fi 
în armonie cu costumurile ; interioare rococo, brocarduri 
inflorite, broşate cu aur şi cu argint, lustruri de cristal, 
oglinzi, mobile aurite, făcând un fond potrivit perucilor 
maestoase, bastoanelor înnalte, giuvaerelor nenumărate ale 
patricienilor ; patriciene, care nu eşiau de loc din casă în 
vechea Veneţie, intrebuinţându-şi câte şeapte ore pe zi la 
tualetă, şi eşind cu sânul descoperit. Mănăstiri cari nu 
sunt decât saloane de conversaţie, săli de concerte, când 
nu sunt locuri de întâlnire. În locul liniştei de pe pieţi şi 
canaluri, când venețienii erau toţi la lucru, o procesiune 
veşnică de măşti, de muzică, de cortejuri, o lume de oameni 
deghizați în care Truffaldino, Tartaglia, Pantalone, Bri- 
ghella, Lucia şi Cucurogna, Trivelin şi Zerbinetta domnesc 
Veneţia in secolul XVIII-lea. Afacerea de căpetenie nu mai 
este alegerea Dogelui, ci alegerea unei peruci. Nu mai 
sunt răscoale pe străzi decât la venirea păpuşei care aduce 
moda dela Paris. Oraşul nu mai e decât o imensă sală de 
conversaţie, şi de joc: faraonul, bassetta, biribisso, pamp- 
hilo işi au credincioşii lor. Ridotto e centrul de întâlnire 
al senatorilor, unde îşi pierd timpul şi-şi dau ultimul du- 
cat, Închiderea lui aduce aproapeo revoluţie. Muzica, dan- 
sul sunt subiectele de conversaţie de căpetenie : şeaispre- 
zece teatruri muzicale au partizanii lor, fără a număra 
concertele dela biserici, conservatorii şi spitale. Plăcerile 

variază după anotimpuri: iarna jocul şi balurile, toamna 
viața la ville. Brenta, Mestre, Terraglio dela Trevisa, sunt 
acoperite de un lanţ de ville bogate: villa Pisani la Stră, 
Foscari la Malcontenta, Manin la Passeriano, Contarini la 
Piazzola, Erizzo la Pontelungo, Baglioni la Massanzago, 
Farseti la Iaia ; palate regale mai mult decât ville, zugră- 
vite de Veronese sau Tiepolo, cu scări şi galerii imense, 
cu porticuri ornate de statui, de busturi, de basso-reliefuri ; 
bucătăriile chiar, ornate cu talere de Constantinopol şi cu 
tavanele zugrăvite cu flori, au un aer de eleganță. Sub 
boschetele villelor, împodobite cu statui voluptoase, aceeaş 
viaţă ca în saloanele dela Veneţia. Jocul, amorul, conver- 
saţii nesfârșite, citirea satirelor acea literatură a popoarelor 
în decadenţă ! Comediile lui Gozzi şi Goldoni, memoriile 
lui Lorenzo da Ponte şi Casanova, ne dau tonul acestei 
societăţi. Duelurile nu mai există decât pentru afaceri amo- 
roase ; două călugăriţe nu s'au bătut ele, cu sânul desco- 
perit, cu adevărate pumnale pentru abatele de Pomponne ?... 
Ligisheismul este o instituție de stat; divorţurile nu se 
mai numără, în fruntea societăţii este M-me Dolfin Tron 
la care alteţele nu uită să se prezinte, vestită prin galen- 
teriele sale. Artele sunt la înnălţimea societăţii. Nimic mai 
bizar decăt architectura unui Longhena, care în mijlocul 
arcurilor rupte şi a ornamentelor distribuite cu profuziune, 
păstrează încă o oarecare măreție, Dar pe faţada dela 
Santa Maria, zidită de Sardi, acesta sue pe pedestaluri mii 
de statui ornate cu imense peruci; Ospedaletto a lui Lon- 
ghena, San Mose a lui Tremignano, biserica Scalzi, se în- 
trec în bizarerie. Pictura singură se menţine, şi are o re- 
naştere în secolul al XVII-lea. Pentru această societate în 
care eleganța înlocueşte frumuseţea, în care nervozitatea 
ţine lce de sănătate, aerul spiritual de farmec adevărat, 
nimic mai reprezentativ decât pastelurile Rosalbei Caniero, 
gen de pictură rece, superficial, elegant, făcut pentru aceste 
păpuşi pudrate, ornate de dantele şi brocarduri, pentru 
aceste frumuseți la cari hainele sunt tot meritul, şi căută- 

tura ochilor tot spiritul; pastel, minunat mijloc de a re- 
produce strălucirea unei mătase de culoare schimbătoare, 
pictura unui evantail agitat uşor, tapiseria unui scaun pe 
care o frumuseţe vestită sau un sigisbeu se reazemă a 
lene. Ce frumoase capete de asemeni, dar fără viată, ce 
confuzie de flori, de dantele, de evantailuri pe pânzele 
lui Pietro Longhi: „se pare, că se aude în faţa tablourilor 
sale, faşiitul rochiilor de satin, şi că renasc toate plăcerile 
acelui timp de fericire liniştită şi de bucurie leneşe. Toate 
obiceiurile, toate actele vieței, tualeta, lecţia de muzică, 
balul, jocul, sigisbeii, totul e zugrăvit de artist“, Pe când 
Longhi se închide în apartamente, în mijlocul acestor mă- 
tăsuri, peruci şi evantailuri. Canaletto, Gurdi şi Bellotto 
reproduc fără sfârşit aspectele minunate ale cetăţii lor. În 
pânze luminoase, cu canalurile cutreerate de sute de gon- 
dole, cu pieţele și punţile frecventate de sute de figuri ne- 
mascate, pudrate, îmbrăcate în domino, ei ne redau Ve- 
neţia : sa spus, că dacă eas'ar fi pierdut, am regăsi-o pe 
pânzele lor .Canaletto redă soarele scânteetor, brumele de- 
licate, umbrele uşoare ale cerului venețian în superbele 
tablouri dela Berlin: vederea Palatului Ducal (Nr. 1652) 
şi la Salure (Nr. 1633). Guardi, mai poetic, cu culoarea sa 
sidefie, cu perspectiva mai puţin exactă dar mai pittorească, 
ne dă, in „suirea unui balon la Veneţie“ (Nr. 6or F) un 
delicios tablou de moravuri. Bellotto, nepotul lui Cana- 
letto, mai precis, mai fin în două vederi din oraşul Pirna 
(Nr. 503 B şi C). 

Un mare pictor iînchee şcoala venețiană, G. B. Tiepolo, 
vestit în Ítalia, in Germania şi în Spania unde muri pictor 
al Curţii. Fantezia uşoară a lui Veronese îl inspiră; de- 
corator de geniu, autor de freszuri admirabile, Tiepolo 
este un pictor de o originalitate nesfârşită. Scenele reli- 
gioase cele mai triste, iau sub penelul său cu culori des- 
chise un aspect de sărbătoare care le înlătură toată cruzi- 
mea. Coloritul său este inimitabil. „Maniera sa de a distribui 
culorile, scrie Lanzi, eră astfel, că, in ocaziunile în cari 

alţii aleg culorile cele mai vii, el se servea de culori pali- 
de, şi chiar întunecate; pe urmă apropiindule de alte 
culori vii şi strălucitoare, dar cu toate aceste naturale, el 
dădea frescurilor sale un farmec, o străluzire, fără exem- 
plu“. Culorile sale iubite de autor de frescuri se văd şi 
in tablourile sale în ulei: „Restignirea“ (Nr. 459 C), „Mar: 
tirizarea Stei Agata“ (Nr. 495 B), sau în poeticul tablou 
„Rinaldo şi Armida“ (Nr. 459 D), în care cu toate aceste 
lipseşte emoţiunea lui Tasso şi misterul grădinilor Armi- 
dei. Dar pentru a ilustră pe Tasso nar trebui oare un 
Corregio? Dar cea mai prețioasă operă a lui Tiepolo la 
Berlin sunt, în cabinetul Nr. 48 o serie de două zeci şi 
două de frescuri in camaieu, provenind din Villa Panigai 
de lângă Trevisa. Tot ce o imaginaţiune strălucită poate 
să-şi închipuiască mai aerian, mai sipiritual, mai volup- 
tuos, se vede în aceste frescuri. Demnă decoraţiune pen- 
tru timpul în care vechea Regină a Adriaticii devenise os- 
pătăria Europei, unde Candide al lui Voltaire prânziă cu 
regii detronaţi. Dar cineva tulbură petrecerea. Republica 
căzu în 1707 la picioarele lui Bonaparte. 

O cameră întunecată din vila Pisani la Stră, cu deco- 
rarea sa imperială, cu acvilele de aur păzind un vechiu 
pat de paradă, oglinduindu-se în oglinzile inverzite de pe 
păreţi, păstrează astăzi incă în aerul său greu, în mobilele 
sale mâncate de vermi, amintirea Cezarului cari o dată a 
locuit-o. 


A FOST DOAR O PĂRERE 


Din grai mângâietor, din vorbe pline 
De "uțelepciuni, se țese spusa ta, 
Și toate — ca să-mi zici ;srămâi cu bine!» 


Dar sufletu-ți e mare, bun — ş'ar vrea 
Comori de regi s'adune pentru mine, 
Eterna fericire să mi-o dea. 


Viața chiar {i-ai închind-o mie, 
S'ori câte morți — cu drag le-ai îndură, 
De-ai şti că spre norocu-mi au să fie... 


Dar lumea cea de-apururea haină 
Ne curmă drumul mers de amândoi! 
Și fruntea ta supusă se înclină. 


La sfaturi înțelepte fi-i aminte, 
Când ceasul cel din urmă entre noi — 
S'un semn nu spune: «vorba mea te minte!» 


Convorbiri Literara — Anul XLVI. 

De ce nu-mi ceri să cred cum că veninul 
E cel mai dulce-al lumilor nectar, 
Suprema mângâiere —că e spinul? 


C'a stelelor ivire-i de'n zădar, 
Căci noaptea sar părea mai luminoasă, 
De war luci pe veci—o stea măcar? 


Nu simți că firea toată "n tine minte? 
Ce vreai s'ascunzi cu vorba mângâioasă, 
Ori vălul generoaselor cavinte? 


Din slavă luna de-ar fi fost s'apună 
In haosul cel pururi nepătruns, 
Sau astre mii în veşnica genună ; 


Tot universul poate-ar fi răspuns 
Prin jalnice cântări fär’ de sfârşit, 
Ci 'n sufletu-mi un svon de-ar fi ajuns, — 


Apoi ca un ecou ar fi perit: 
Dispară sori, stihii — ori cât de-ades, 
Privi-le-voiu cu ochiul liniştit! 


Dar tu, prin care stelele, pământul, 
Făptura toată — capătă "nțeles, 
Cu-o vorbă numai îmi deschizi mormântul ! 


Străin şi singur sufletu-mi se ştie; 
Azi pentru mine universu-i mort; — 
Și "ntreb în sine-mi: vis e, nebunie? 

Ce vrea lumina cerului, ce vor 
Acele lumi spre care-acuma-mi port 
Privirea stinsă? — vorbele-ţi ce vor? 


De's dulci, mângăietoare, calde, pline 
De-adânci înțelepciuni ? au e vrun zor, 
Când totu-i ca să-mi Spui: «rămâi cu bine!» 


Nu vezi că zarea “n nouri se 'nvesmântă, 
Că *n freamătul de frunze e mânie, 
Că "ntreagă firea "nverşunat cuvântă ? 


Nu simţi că toate vor să-ţi strige fie, 
Că ele mint, prin tine, fără vrere, 
Când ai jurat iubire pe vecie? 


Re 


Căci wai iubit, — a fost doar o părere ! 


1910. EUG. CIUCHL. 


CONSIDERAȚII 


ASUPRA 


ROLULUI IDEILOR ȘI INDIVIDUALITĂȚILOR DE SEAMĂ 


IN 
MIȘCAREA SOCIALA 


In procesul de pozitivare progresivă, a cunoştinţelor 
noastre despre viaţă și univers, domeniul faptelor sociale 
opune cea mai de seamă rezistență; spiritul de cercetare 
obiectivă întâlnește aci un factor de mare însemnătate 
—un element pasional— greu de calculat şi care tur- 
bură puternic cea mai exactă combinaţie de mecanică so- 
cială. 

Sunt însă şi în acest domeniu unele relații pozitivate 
pe deplin, altele pe cale de a fi. 

De acest din urmă ordin ţine şi obiectul cercetării de 
faţă. 


In organizarea sufletească individuală, ideile sunt lu- 
mina şi isvorul activităţii. 

In câmpul conştiinţei, schimbător ca zarea, curgător 
ca apa unui rîu, ideile apar ca centre de concentrare ale 
fenomenelor sufletești, cu care se asociază prin raporturi 
de contiguitate ori asemănare. 

Centre de concentrare, ideile sunt și isvoare de acti- 
vitate ce hotăresc mișcarea și direcția întregei vieți su- 
fleteşti. 

Mişcarea în timp a valurilor conştiinţei aduce după 
sine modificarea acestor organizări de energie; ideile ce 
au fost un timp centre intră în constituția altor organi- 
zări psihice, gravitează la periferie, se asociază cu altele 
ori se dezagregă, în elemente mai simple, pentru a con- 
stitui valori nouă. 

Acelaş fenomen se verifică, şi în evoluţia organismelor 
sociale: ideile sunt centre şi isvoare de activitate. 

Ele sunt pârghiile de direcţionare a unui neam ori unei 
epoce spre afirmarea existenţei sale, valori cu durată în 
timp, de intensităţi variabile şi cu viață aparte. 

In sufletul omenesc roesc gândurile, tendințele în jurul 
unei idei, așa evoluează și forţele vremii în jurul unui 
mănunchiu de idei, axa lor firească, mănunchiu de consti- 
tuție mereu variabilă, de oarece unele din elemente se 
tocesc, dispar, ca să apară altele. 

Ideile se nasc, trăesc, se asociază ori mor, renasc sub 
o altă formă — cu alt conţinut — și cu alte însușiri calita- 
tive şi active. 


In ultima analiză viaţa societăţilor se reduce la viața 
ideilor. 

Din acest punct de vedere privită, omenirea civilizată 
prezintă, în evoluţia ei de până acum, trei aspecte temei- 
nice distincte: evul antic, evul mediu şi vremile moderne. 

In aparenţă și din dorul unei generalizări prea grăbită, 
poate și efect al depărtării în timp —timpul nivelează 
atâtea lucruri —epocele acestea apar unor gânditori a- 
proape uniforme, aceleași tendinţe, aceleaşi vremuri, aceeaș 
zădărnicie. 

Dacă, pentru oarecare consideraţii filosofice și mai ales 
poetice, această judecată nu e lipsită de interes, din punct 
de vedere riguros științific însă, ea nu este justificată. 

Față de vreme şi de năzuința nestăpânită a omenirii, 
de a-și ajunge ținta cât mai în grabă, progresul de până 
azi poate să apară cuiva fără preţ; el are însă realitatea 
lui neînfrântă și un drum petrecut, cu etape caracteristice. 

(Observarea aceasta este de mare folos şi pentru înte- 
meiata convingere a mersului înnainte al omenirii). 

Evul antic cu vieaţa lui specifică de cetate și împărţire 
în clase sociale se desvoltă în jurul a două puteri cen- 
trale: ideia realistă şi ideia frumosului. 

Neturburaţi de frica ori speranţa unei vieţi viitoare, cei 
vechi își îndreaptă întreaga lor activitate în lumea aceasta, 
ei iubesc și înțeleg realitatea, fiindcă este singurul câmp 
de lupte ce le este cunoscut. Pentru a răsbi aci pe pă- 
mânt şi a-şi creà o vieață liniștită, ei îşi dau toată munca. 

Odată grijile materiale satisfăcute, utilul se îmbină în 
gândul lor cu o aspirație superioară derivată şi anume 
frumosul. In realizările acestei aspirații superioare — Grecii 

şi Romanii mai ales - - eternizează idealul de linişte sufle- 
tească al celui ce se simte stăpân pe ziua de azi, pe pu- 
terile lui și e lipsit de preocupările chinuitoare ale zilei 
de mâine, 

Pe acestea toate le împacă concepţia despre existenta 
unei fatalități căreia zeii şi oamenii se pleacă. (Fatum). 
Destinul înseamnă fiecăruia un drum şi cu el nu e tran- 
sacţie posibilă. 

Patria fiecărui neam e, pentru el, centrul lumei, rudi- 
mentul de explicare genetică a universului împacă cu- 
getele cu o explicaţie sumară plină de poezie. 

Urmează o fericire socială relativă, potrivit căreia an- 
ticii îşi alcătuesc și un concept de valori morale, ideal al 
educației vremii— sănătate corporală şi linişte sufletească, 
aptitudine de a înţelege şi realiză în chip superior fru- 
mosul. 

O literatură cu însuşiri uimitoare de stil, pătrundere 
sufletească, plasticitate și mai presus de toate plină de 
vieaţă și tinerețe, o artă statuară neîntrecută încă prin im- 
punătoarea ei simplicitate, concretizare plastică a idealului 
în forme ce mângâie ochiul şi înnalță sufletul — e darul 
şi amintirea eternă ce lasă civilizației neamul ellin, forma 
superioară de evoluţie a evului antic. 

Acesta este și termenul din urmă de progres al acelor 
vremi. Cauzele regresului şi dezagregării se ivesc îndată. 

Concentrarea energiilor naționale devine din ce în ce 
mai mare, puterea de adaptare în jurul unor idei nouă 
devine din ce în ce mai mică (consecință a îmbătrânirii 
poporului). 

Popoarele ca și oamenii în vârstă înnaintată (vorbind 
de majoritatea cazurilor) îmbrățişează conservatismul, forța 
inerției primează pe aceea a progresului. 

Mişcarea ideilor şi producerea de noi centre de activi- 
tate continuă însă ; alte popoare mai tinere, alte clase so- 
ciale, înzestrate cu vitalitate şi mlădiere sufletească, iau 
pasul în civilizaţie și dezagregarea formelor vechi începe. 

Ruina imperiului roman alături de ideile creștinismului 
sunt cele două fapte fundamentale ce schimbă axa civi- 
lizaţiei. 

Imperiul roman, stăpânire asupra întregii regiuni de 
civilizație a lumii vechi, se nărue pentru totdeauna din 
cauze, strâns legate, unele de constituția şi guvernul său, 
altele de condiţiile sociale date. 


CONSIDERAŢII ASUPRA IDEILOR 1343 


Prăbușirea imperiului roman coincide cu două fapte de 
însemnătate capitală: năvălirile barbarilor și răspândirea 
ideilor lui Christos, cu care, de âltfel, e în strânsă legă- 
tură cauzală. 

Ruinele imperiului roman acopereau o societate împăr- 
țită în clase, una împărtăşită de toate bunurile, iar alta 
lipsită de strictul necesar și ceea ce este mai grav, chiar 
de libertate. 

Căderea acestui imperiu mai reprezintă şi ruina orgo- 
liului omenesc care durase o împărăție, rezemat pe forța 
şi încrederea de sine și eră acum obligat să renunțe la ea. 

In acest timp, clasele sociale ce primeau libertatea şi in- 
dependenţa şi aiurite nu înțelegeau nici importanţa nici 
înțelesul unui asemenea dar neaşteptat, — popoarele des- 
legate de dominaţia romană, disting cu uimire glasul evan- 
gheliei ce cheamă la înfrățire pe toţi, fără deosebire de 
neam, nici clasă socială şi propagă disprețul vieţii pămân- 
teşti în speranța unei răsplăți dincolo de mormânt. 

Ideia solidarităţii sociale şi aceea a abnegaţiei, sacrifi- 
ciului de sine şi ai săi, sunt pârghiile de desvoltare ale 
vremii celei nouă. 

Și dacă aceste idei se propagă cu greu şi nu sunt înţe- 
lese de acei ce reprezentau încă spiritul vechiu, de cei 
înmărmuriți în tiparele lor de gândire și incapabili de a-și 
făuri un altul, — în schimb creștinismul e ascultat şi se 
impune barbarilor, relativ cu multă ușurință. 

Germanii dela nord, trăiţi la olaltă, cu obiceiurile lor de 
frăție şi instinctul de sacrificiu, îmbrățișează învățătura 
lui Isus, care le vorbește aşa de frumos de o vieață viitoare 
fără griji şi fără sfârşit, de iubire de aproape, de o 
vieaţă neintinată şi nobilă prin spiritul de sacrificiu. 

Toţi cei slabi, cei săraci și desprețuiți potrivit ideilor 
vechi, sunt acum chemați la vieață, la înfrățire cu cei tari. 

Pe locul ocupat de imperiul roman, în trecut, se orga- 
nizează, începând din sec. VI, statele moderne, mai toate 
reprezentând și o nouă formaţie etnică, popoare finere cu 
sufletele libere de aproape ori şi ce moștenire culturală. 

O civilizaţie nu moare însă în întregime pentru a fi 
înlocuită de alta și influența ei e mai totdeauna vizibilă 
în noua transformare socială. 

Vechiul spirit roman de dominație este luat de model 
în societatea cea nouă și pentru a străjui şi conduce ener- 

giile popoarelor tinere, înlocuitorii vechii nobilimi romane 
făuresc un admirabil instrument de stăpânire și anume 
organizarea feudală. 

Reprezentanţii religiei creştine, la rândul lor, îndepăr- 
tându-se de înţelesul curat şi cu adevărat superior al doc- 
trinei evangheliei, îşi crează şi ei drepturi şi relaţii dela 
stăpânitori la stăpâniţi, construind o putere spirituală pă- 
mântească, biserica evului mediu, cu altă morală decât 
aceea a evangheliei, alte mijloace de convingere decât blân- 
deţe şi exemplul bun, alte scopuri decât înfrățirea sinceră 
a tuturor. 

Hierarchia feudală și biserica (în înțelesul special al 
evului mediu) sunt ideile de direcție şi evoluţie ale acestei 
vremi. 

Și încă, printr'o falşificare intenționată a învăţăturii 
creştine, se ia drept principiu „crede și nu cercetă”, ză- 
gaz puternic impus orcărei năzuinți de a-și explică prin 
sine adevărul, piedică pentru orce cercetare. 

Reprezentanţii bisericii vor lămuri ei singuri cuvintele 
evangheliei, interpretându-le totdeauna în așă mod ca să 
îndreptățească noua rânduire socială: sus o aristocrație 
feudală şi eclesiastică ce se bucură de toate privilegiile 
vieței pamânteşti, iar jos mulțimea care e învățată să 
desprețuiască viaţa, să şi-o piardă pentru servitorii lui 
Christos: infernul cu minunata lui alcătuire de chinuri și 
pedepse e la dispoziţia papei şi a episcopilor. 

Celor cuminţi, celor ce renunţă la orice întrebuințare a 
libertăței şi puterei lor de muncă în interes propriu, bi- 
serica evului mediu așă de străină de adevărata învăță- 
tură a lui Christos, le oferă un rai pe care închipuirea nu 
isbutește să-l facă tot așă de bogat în seducții pe cât eră 
iadul în pedepse, și pentru a fi siguri că nimeni nu va 
întrebă cine a numit această aristocrație bisericească și 
feodală stăpâna raiului şi iadului, biserica creiază inchi- 
ziţia, indexul şi congregația iezuită. 

Consecvență necesară a acestui fel de organizare, fură 
răsboaele nesfârşite, hierarchia feudală care împărțiă pe 
toți oamenii în suzerani și vasali, disprețul muncii (dacă 
vieața pământească nu are nici un preţ, la ce bun munca 2) 
şi sărăcia. 

Un pustiu semănat de biserici şi mânăstiri, o lume de 
regi temporali şi spirituali stăpâni ai unei mulțimi de 
amăgiţi ignoranţi, chinuiți de aspiraţiile şi frica vieții 
viitoare. 

Un sistem geocentric, închipuit de orgoliul ridicol al 
vremii, consideră pământul ca centru al unei lumi cu mar- 
gini hotăriîte, existând din grația unui Dumnezeu răsbună- 
tor și tiran. 

Universitățile devin instrumente de pregătire a gene- 
rațiilor tinere după chipul celorlalte institutii, o asigurare 
bună, a celor interesaţi, că nimic nu va turbură în viitor 
așezământul social. 

Dacă din unele puncte de vedere, cum este acela al evo- 
luției artistice, e încă discuție asupra însemnătăţii acestor 
timpuri, din punct de vedere al civilizaţiei, ele rămân însă 
ca o întrerupere în firul ei, ele reprezintă înăbușirea spiri- 
tului de cercetare şi a libertăţii de cugetare, impulsul ori- 
cărui progres. 

O lucrare obscură se săvârșea însă în spiritul individua- 
lităţilor mai puternice, care dintr'o împrejurare ori alta, 
erau şi mai puţin supuse puterilor constituite şi prejude- 
căţilor. 

Se urzea într'un colț al lumii creștine, acolo unde bise- 
rica îşi afirmase mai puţin autoritatea — în Polonia —, ideia 
care avea să sgudue întregul edificiu social existent şi 
să deștepte energiile nestinse încă, pentru a le îndreptă 
pe o cale nouă. 

După o mie de ani de renunțare, la tot ce este pământesc, 
la însăşi libertatea de cugetare, după o mie de ani de 
zadarnică aşteptare a judecății de pe urmă, a răsplăţii ce- 
rești, omenirea obosise. 

Și, tocmai în acest moment potrivit, călătoriile pe mări, 
în căutarea aurului, descoperă un nou continent, aproape 
tot așă de mare ca lumea veche cunoscută pe atunci, un 
câmp de activitate deci, necercetat și necunoscut, spre care 
se îndreaptă curiozitatea tuturor. 

Galilieu, Copernicus şi Kepler sgudue definitiv spiri- 
tele, distrugând strâmtă concepție geocentrică şi probând 
existenţa unui univers, mult mai minunat alcătuit decât și-l 
închipuiau oamenii; pământul, departe de a fi centrul uni- 
versului, nu e decât unul din nenumăratele corpuri cereşti, 
mai mic decât toate aproape, înlănțuite în infinitul spațiului 
de legi naturale vechi ca timpul şi invincibile. 

Spiritul de cercetare personală înboldit de curiozitate 
personală pentru minunile cele noi, răsare şi luptă pentru 
emanciparea lor din zăgazurile impuse de biserică. 

Răsboaiele şi sărăcia distrug feudalitatea, — din Germa- 
nia se ridică un apel către gândire personală, din Italia 

un fior de vieață răsare din studiul şi imitarea modelelor 
vieţei romane şi elline. 

Revoluţia franceză şi cea engleză mătură definitiv ulti- 
mele vestigii de încătușare a libertăţii. 

Civilizaţia evoluează încă odată, de data aceasta se în- 
dreaptă temeinic spre un examen liber al forţelor naturei, 
în scopul adaptărilor la trebuințele omului. 

Ideile directive ale evoluției celei noi sunt: democraţia 
şi spiritul științific. 

Idealul vremilor moderne e departe de a fi satisfăcut, 
o serie de idealuri succesive cheamă omenirea civilizată 
spre siorțări şi sacrificii din ce în ce mai mari. 

Umbrele trecutului sunt încă puternice și cuprind rea- 
itate: democraţia, — egalitatea tuturor în fața legilor fău- 
rite spre binele tuturor de popor el însuşi, e o cucerire 
ce nu a trecut încă cu totul în domeniul faptelor dobândite. 

Spiritul ştiinţific obiectiv, care urmărește pas cu pas 
adevărul, în afară de orice consideraţie străină de obiectul 
cercetărei nu are încă drumul liber. Sunt încă idoli ce tre- 
buesc dărâmați. 

Evoluţia necesită însă timp și graba nu intră printre 
preocupările serioase ale ştiinţei moderne. 


Deosebim doi factori determinanţi în evoluţia ideilor și 
în aceea a mediului social, factorul conservator ce repre- 
zintă forţa inerţiei şi factorul novator care reprezintă pro- 
gresul. 

Precum activitatea spiritului nostru crează obicinuinţe, 
metode de gândire cu tendință de conservare, cu un alt 
cuvânt tipare ce opun o rezistenţă variabilă, în raport 
cu anume date, oricărei idei nouă, — tot aşa o stare de lu- 
cruri, o concepţie anumită tinde să imprime o direcție ho- 
tărîtă corpului social și totodată să-i imprime un „tempo” 
care să nu poată fi uşor turburat. 

In acelaș timp, o idee fiind activă prin sine însăşi — (ge- 
neratoare de activitate — după cum Sa arătat), constitue în 
sufletul nostru un centru de asociere a celorlalte elemente 
sufletești, dezagregând, pentru aceasta, alte constelații 
vechi, şi alegând, din ele, acele tendinţe şi idei ce pot să 
se asocieze prin contiguitate ori asemănare. 

Spiritul opune rezistență acestei turburări, după îm- 
prejurări, lupta se poate termină cu triumful spiritului con- 

servator, în caz când acesta e mai puternic, ori cu victoria 
ideii, când aceasta e de valoare și organismul sufletesc 
destul de mlădios pentru a se supune unei nouă organi- 
zări. 

Observăm, în scurta analiză a evoluţiei omenirii civi- 
lizate din antichitate până azi, cum lupta aceasta dintre 
ideile dominante și ideile nouă se produce la fel și dupa 
aceleaşi legi în organismul social ca şi în cel sufletesc in- 
dividual. 

Constatarea celor doi factori, în opozitie, se verifică şi 
aci, o organizare socială determinată caută indată, prin 
toate mijloacele, să se apere de o turburare neprevăzută. 

Statul, biserica şi şcoala, reprezentanţi ai opiniilor ad- 
mise şi a organizării vremii, luptă pentru a o menţine. 

Factorii amintiţi au menirea, pe de o parte, să apere 
societatea de sguduiri, pe de alta, să pregătească genc- 
rațiile viitoare în respectul aceluiaș ideal. 

La rândul lui spiritul novator, factorul progresului, ger- 
minează în câteva minți mai libere şi uneori cu prejudiţiul 
întregii ordine stabilite, propagă mișcarea înnainte: o idee 
zămislită întrun cap superior, ori formulată numai de 
el, apare ca o sguduire, dă lupta contra factorului negativ, 
e primită de câteva minţi mai elastice, se propagă și triumfă 
pentru a fi apoi admisă în concertul ideilor vechi ori pentru 
a grupă în jurul ei o vieaţă nouă imprimând altă direcţie 
şi alt ritm corpului social. 

Sunt rari epocele de echilibru între factorul pozitiv și 
cel negativ şi rare societăţile, care au ştiut să-şi asigure o 
transițic cuminte dela o stare socială la alta. 

Ideile sunt forțe active și mijesc de multe ori, confus, 
în mai multe minţi de odată ori sunt chiar de domeniu 
public, ele au nevoe însă să fie întrupate într'o individua- 
litate care printr'o armonizare fericită, cu celelalte forțe 
sufleteşti, să-i dea expresia cea mai nemerită, vieața cea 
ma: întensă și mai largă şi, prin mijlocul concretizării într'o 
operă literară, filosofică, ori acela —de valoare supe- 
rioară — al unei înnalte personalităţi etice, să o prezinte 
lumii şi să o susțină în luptă. 

Ideia cea mai de seamă, aceea care reprezintă progresul 
într'o ordine şi un grad superior, se întrupează în indi- 
vidualităţile puternice ale unui neam ori unei epoce. 

Ei sunt gânditori, purtători ai unei forțe nouă, și sunt 
şi luptători în acelaş timp. 

Alături şi consecvent organizării sale intelectuale, deo- 
sebit dotate, care zămislește ori formulează ideia, o in- 
dividualitate reprezintă și un caracter, o voinţă fermă, 
energică, cu resurse adânci şi suficiente pentru a im- 
pune cucerirea cea nouă şi a învinge rezistenţa factorilor 
conservatori. 

Ideile nouă se nasc din ciocnirea celor cunoscute, re- 
flexe deci ale ideilor vechi. 

Ele se ivesc de multe ori și ca rezultat al unei cerce- 
tări obiective, al înnaintării în domenii nestrăbătute. 

Intrun caz şi într'altul, formularea lor necesită orga- 
nisme sufleteşti înzestrate cu însuşiri de percepţie su- 
perioare, fineţe de percepţie, ecou al celei mai nesimţite 
variaţii de puteri, sensibilitate adânca și de esenţă rară, 
care le pune în directă legătură cu schimbările de valoare 
reală în spiritul vremii şi uneori le face să distingă, la 
mari depărtări în timp, direcția și ritmul evoluţiei. 

Personalităţile sunt uneori şi cei mai reprezentativi oa- 
meni ai epocei şi atunci posedă, desvoltat în gradul su- 
prem, spiritul de observație apt să analizeze cele mai 
complexe fenomene sociale, pătrunzând țesătura intimă 
a ceior mai obscure din ele, şi capabil să reducă cea mai 
variată situație la o serie de cauze ireductibile, inlănţuite 
în chip firesc și necesar. 

In ultimă analiză, personalităţile unei epoce, produs al 
selecţiei naturale ce se exercită în organismul social, re- 
prezintă summum de cristalizare a însuşirilor sădite de 
ereditate şi prin educaţie (în înțelesul cel mai larg) în 
masa contemporanilor. 

In condiţii determinate, poate să apară, la una din a- 
ceste individualități de seamă, un caracter nou de evo- 
luție sufletească necunoscut încă rasei. 

In ce priveşte acum acţiunea unei individualităţi în me- 
diul social, observăm că ea poate fi întruparea spiritului 
negativ ori a spiritului pozitiv ori în fine —în cazuri fe- 
ricite — o individualitate poate fi icoana vie a echilibrului 
acestor aouă puteri. 

Sensibilitatea lor adâncă şi rafinată, resonanța intimă 
sufletească, precum și celălalt aspect al său, iubirea cu- 
prinzătoare şi sinceră de oameni și natură, îi ține în ra- 
porturi strânse de influență cu mediul; pe de altă parte, 
energia lor vibrează ca ecoul și reține numai acele variații 
ce se prezintă cu aspectul sincerităţii și duratei în timp. 

Sensibilitatea lor fină este susținută de un număr de 
idei ce alcătuesc o concepţie hotărîtă despre lume și vieață 
şi în acelaș timp e asociată cu o energie de caracier cu 
totul rară. 

Capabilă de a primi toate impresiile, o personalitate e 
mai ales în stare să le elimine mai pe toate în urma unei 
selecţii, al cărei criteriu îl formează idealul său. 

Departarea aparentă de mulţime, mantia indiferenții şi 
liniştea sunt împrejurări favorabile individualităților de 
frunte: de pe țărm ochiul cercetează mai bine orizontul, 
sufletul gândește mai senin, decât turbure purtat de veci- 
nicul neastâmpăr al mării. 

Dante în Divina Comedia rezumă întregul timp de mij- 
loc al civilizației şi-l prezintă sub înfăţişarea sa eterna 
şi concretă în opera de artă. 

Gândirea florentinului genial adună toate documentele 
epocei sale pentru a-i scrie istoria : observator sincer, pictor 
maestru în cuvinte, el alege trăsăturile sufletești funda- 
mentale ale contemporanilor şi crează portretul cel mai 
asemănător, în culoarea vremii chinuite de preocupări 
prele în pragul unor schimbări mari de care îi desparte 
un văl de întuneric. 

Omenirea şi-a recunoscut portretul: la răspântia unui 
drum nou, Dante arată cu o mână drumul vechiu și cu cea- 
laltă îndeamnă spre calea cea nouă, deschizând asttel epoca 
renașterii, 

Şi omul celeilalte renașteri —al renașterii germane — 
Erasmus este o individualitate de însemnătate universală. 

Universităţilor, cetăți de ignoranță și pretenţiozitate, 
feudalilor desprețuitori de popor, bisericii care a falși- 
ficat doctrina evangheliei, — Laus Stultitiae, purtătoare a 
libertăţii de gândire, a independenţii de caracter şi sin- 
cerității, — le sgudue inerția și le pune în lumină ruina 
ascunsă. 

Cu o tenacitate neînfrântă Erasmus deşteaptă cugetele 
amorţite şi le dovedeşte suveranitatea adevărului şi ştiinţei, 
el reprezintă aurora timpurilor moderne. 

In liniştea mănăstirilor, departe de agitația omenească, 
aproape la aceeaş vreme, Copernicus dărâmă, sprijinit pe 
calcule şi observări temeinice, concepțiea strâmtă despre 
univers a evului mediu, construind astfel și cel dintâiu 
reazim al științei moderne. 

Ideile sunt în genere produsele timpului şi mediului: 
ele încolțesc ascunse în intimitatea gândirii unei serii în- 
tregi de contemporani: uneori sunt bănuite, ființa lor ne- 
desluşită e presimțită, dorită și prezisă, 

Aparține însă individualităţilor misiunea și puterea de 
a le clarifică, de a le.:desăvârși construcţia dându-le și forma 
cea mai adecvată conţinutului. 

Unele idei aruncate astfel de un cugetător prind, trăesc 
şi se desvoltă îndată, altele au nevoe să fie susținute, în- 
temeiate și apărate cu ultima energie, succesul lor, în 
acest caz, reprezintă o cucerire. 

ideia egalităţii și a suveranității poporului, a avut ne- 
voe de o revoluţie pentru a se impune și de un luptător 
genial, cum a fost Napoleon I, pentru a se propagă. 

In rândul individualităţilor geniale, luminează figura se- 
nină şi vecinic tânără a celui mai reprezentativ artist al 
timpurilor moderne, Goethe. 

In seninătatea câmpului său sufletesc s'a oglindit în- 
treaga ființă omenească, cu alcătuirea ei complexă, iar 
iubirea lui adâncă, înnălțată de cel mai cuprinzător ideal, 
a ridicat omenirii statuă nemuritoare în teatrul vieţii șchim- 
bător mereu. 


Un ultim aspect al chestiunei de care ne ocupăm este 
legătura cu educaţia: scopul educaţiei este de a formă 
individualităţi. 

Școala noastră, din diferite împrejurări, ajunge la o 
nivelare a forțelor ce-i sunt încredințate. 

Greutatea de a se ocupă de fiecare elev în parte și 
de a-l trată potrivit aptitudinilor sale, introduce, în prac- 
tică obiceiul de a neglija elevii buni pentru a îngriji de 
cei mediocri. 

Pe încetul se formează o limită aproape invariabilă de 
desvoltare, comună tuturor elevilor, un fel de spirit șco- 
lăresc ce tinde să uniformizeze orice activitate personală, 
reducând-o la tipul obicinuit. 

Necesitatea de a remedia pe cât posibil şi cât mâi în 
grabă unei asemenea situații rezultă clar din considera- 
ţiile expuse. 

Nu poate fi merit mai mare pentru un profesor, «i 
poate că nu există altul, decât acela de a fi favorizat şi 
îndrumat desvoltarea individualităţii elevilor săi, ori a 
unora dintre ei, cel puţin. 

Adâncă şi sinceră iubire de adevăr, energie şi caracter, 
un mănunchiu de idei clare în conformitate cu ultimul cu- 
vânt al ştiinţei, sunt la urma urmelor garanţia unei vieți 
fericite. 

HEINE 


NOAPTEA PE MARE 


Bogată e marea de perle 

Și bolta cu spuza-i de stele, 
Dar inima mea cu iubireu 

E mult mai bogată ca ele. 


Și marea şi cerul sunt mari 
Dar inima mea e mai mare, 
lubirea-mi întrece ’n lucire 
Și stele şi mărgăritare, 


Tu, mică şi dragă copilă, 

Te 'ndură şi vino la mine, 
Căci inima-mi, cerul şi marea 
De dragoste toate sunt pline! 


a 
. Ei 


Pe bolta cerului senin 

Aş vrea să pun o sărutare, 
S'apăs cu sete gura mea, 
Apoi să plâng cu disperare. 


Căci stelele de sus sunt ochii 
De dragul cărora suspin; 
Clipesc la mine şi mă chiamă 
Din bolta cerulul senin 


Spre bolta cerului senin, 
Spre ochii plini de dulce dor, 
Cucernic brațele ridic, 

Mă rog de dânşii şi implor: 

«Lumini iubite, ochi duioşi, 
Vedeți de slufetu-mi stingher! 

is vrea să mor, ca să vă am 

Pe voi cu ?ntregul vostru cer...» 


+ 
* * 


Din ochii cerului, sclipind, 
Scântei de aur cad în jos 

Și simnt în noapte, plin de drag, 
Cum creşte sufletu-mi duios. 


Voi, ochi ai cerului de sus, 
Pe suflet plângeți-mi mereu, 
In sfinte lăcrămi să 'nnecafi, 
Durerea sufletului meu. 


* 
. . 


In visări se pierde gândul, 
Cântă valul în surdină, 
Cufundat în întunerec 
Stau pe patul din cabină. 


Prin fereastra ce-i deschisă 
Eu privesc în sus la stele, 
La iubiții ochi din ceruri, 

Dulcii ochi ai dragei mele! 


Dulcii ochi ai dragi mele, 
Stau de veghe pentru mine 

Şi clipesc şi blând mă cheamă 
Din tăriile senine, 


Către bolta depărtată 
Cat întruna gânditor, 
Până când îmi ia vederea 
Un subțire văl de nor... 


In şubredul perete de scândură, pe care 
Adânc pierdut în visuri, îmi razim capul meu, 
Sălbatecele valuri lovesc fără ?ncetare, 

Se sbuciumă mereu 

Și tainic elcemi spun: 

«Tovarăşe nebun! 

Prea scurt îți este brațul şi ceru-i prea departe 
Și stelele sunt prinse de iscusitul faur, 


Cu ținte tari de aur. 
Zadarnică dorință, zadarnice suspine, 


Hai, culcă-te mai bine»! 


. 
i] + 


Visam o depărtată şi tainică câmpie, 
Domnia zăpada albă pe ?ntinderea pustie . . - 


Sub stratul de zăpadă zăceam acoperit, 
Dormindu-mi somnul morții, uitat şi părăsit. 


De sus, din înnălțimea ce'n noapte se pierdea, 
Doar tainicele stele priveau spre groapa mea. 
lubiţii ochi! Puternic lucea a lor privire, 
Tăcută şi senină, dar plină de iubire... 


(Die Nordsee, 7) Trad, de ION BENTOIU 


GHEORGHE ASACHI 


CAP. IV. 
ACTIVITATEA LUI LITERARA: POEZIA LIRICĂ 


In judecata activităţii literare a lui Gheorghe Asachi, ca 
şi în judecata tuturor începătorilor unei literaturi, trebue să 
fim călăuziți de simţul relativităţii istorice. 

Literatura e legată într'o largă măsură de timp; pentru a-i 
prețui dreapta valoare e nevoe și de factorul istoric. Idea 
frumosului veșnic, o idee metafizică fără nici o realitate, se 
scoboară din cer pe pământ, amestecându-se şi cu alte ele- 
mente străine ce o fecundează; din absolută ajunge relativă... 

Pentru a înţelege operile de artă risipite în lunga cale a 
veacului, se cuvine să ne punem şi noi in spiritul vremei, 
se cuvine să ne facem un suflet nou, să le citim cu ochii şi 
cu simțirea contemporanilor. Numai așă le vom putea pricepe 
rostul în evoluţia literară a unui popor. 

Opera poetică a lui Asachi nu e din acele ce infruntă 
timpul prin virtutea lăuntrică a frumuseței sale. Nu numai că 
nu încheagă o pagină din cartea frumosului veșnic, dar n'a 
reușit să intre nici măcar în conștiința artistică a neamului 
nostru, ca de pildă nuvelele lui Negruzzi, ce trec peste epoca 
lor, rămânând in gustul noilor generaţii. Nimic nu arată că 
Alexandru Lăpuşneanu a fost scris acum şaptezeci de ani. 
Intuiția literară a poetului, ca şi limba în care a fost tălmăcită, 
au suferit prea puţin de pe urma prefacerii la care sunt su- 
puse toate lucrurile omeneşti. 

Opera poetică a lui Asachi nu se bucură de o largă răs- 
pândire în publicul cititor... Ea nu trăeşte, de oarece adevărata 
viață a unei lucrări literare nu stă în scoarțele cărței, ci în 
amintirea mulțimei, pe buzele şoptitoare, în sămânța aruncată 
în sufletele altor artişti spre a le rodi. Poeziile lui Asachi nu 
numai că nu s'au bucurat de vre-o înrâurire oarecare asupra 
literaturii noastre, dar nici nu au alți cititori decât pe cărturarii 
îndemnați de un interes istoric. Ele au murit în conștiința 

noastră, sau mai de grabă n'au avut niciodată o realitate prea 
puternică, o viață prea biruitoare, ajungând de timpuriu un 
obiect de cercetare literară... 

Ne rămâne acum să facem această cercetare, spre a ho- 
tări valoarea poetică a operei scriitorului nostru, la lumina 
principiului relativității istorice. 


Asachi a fost privit ca un bun poet de contemporanii lui, 
după cum fusese privit şi Costache Negruzzi. Gloria de or- 
ganizator şi îndrumător pe toate câmpurile de activitate cul- 
turală era cumpănită de gloria poetică, după cum poeziile lui 
Negruzzi erau prețuite ca şi proza lui. Contemporanii nu văd 
totdeauna bine. Pentru o dreaptă preţuire trebue ca timpul 
să-și aştearnă uitarea peste atâtea lucruri cărora un amestec 
de împrejurări trecătoare le taie un rost și o însemnătate pe 
care n'o au de fapt; trebue ca depărtarea vremei să şteargă 
amănuntele ce, văzute de aproape, opresc privirea asupra lor, 
împiedicându-ne de a cuprinde întregul în adevăratele lui 
proporții. 

Peste activitatea lui Asachi s'a așternut jumătate de veac 
de uitare. Posteritatea cea dintâi a unui scriitor e totdeauna 
cea mai nerecunoscătoare. După tirania, pe care în chip 
firesc o împrăștie un om superior asupra contemporani- 
lor, urmează o epocă de desrobire şi de îndârjire. Trecem cu 
toți prin starea sufletească a liberților romani: ne uităm la 
fostul stăpân cu oarecare ură. In el nu vedem omul ce ne-a 
ajutat și ne-a liberat singur, ci pe omul care ne-a umilit 
într'o lungă robie. Amintirea clipelor de supunere ni se ri- 
dică în suflet cu toată amărăciunea înțeleasă de abia acum, 
cu toată demnitatea ce, voind„să câştige din timpul pierdut, 
e cu atât mai neindurătoare, cu cât e mai târzie... 

Mai toți scriitorii mari, mai toți acei ce şi-au întipărit per- 
sonalitatea asupra unei epoce, prin puterea minței sau a bra- 
țului, prin spiritul de inițiativă şi de organizare sau prin talent, 
au trecut, după moartea lor, printr'o fază de uitare şi de nere- 
cunoaștere. Când maestrul moare, robii se răscoală. Toţi re- 
spiră adânc ca după o lungă înnăbușire ; toți încep să-și dea 
seamă că maestrul nu eră fără multe scăderi, despre care nu 
se poate vorbi acum decât cu o ușoară fluturare de zâmbet. 
Spiritul public se trezește dintr'o lungă amorţire, dorind ceva 
nou. Şi, cum tot ce e aşteptat cu încordare, vine, o altă per- 
sonalitate se ridică, întemeindu-şi domnia. Aşă e omenirea:. 

are nevoie de un stăpân. Robia e una din nevoile sufleteștil 
A-ţi câștigă libertatea este a trece la alt stăpân. Amurgu. 
unui soare e urmat de aurora altuia. 

Dar sorii se răcesc unii după alții si mai e o dreptate și 
pentru dânşii: dreptatea generaţiilor târzii, ce nu judecă din 
îndemnuri sentimentale, ce privesc într'o perspectivă mai 
largă, ce îmbrățișează mai multe epoci de odată, comparân- 
du-le între ele, ce pot vedeă în fiecare scriitor o verigă a 
unei întregi evoluţii, o clipă trecătoare zămislită din altă clipă, 
dar plină şi ea la rândul ei de binefacerea unor clipe urmă- 
toare. La lumina principiului istoric și evolutiv, mulți din 
aceşti sori pe care îi credeam stinşi pentru totdeauna, se 
aprind din nou, și, dacă nu ne mai incălzesc inima, cel puţin 
ne mai luminează cugetarea... Şi atunci încep o viaţă nouă, 
mai senină, la adăpostul entusiasmului sgomotos şi trecător 
o viaţă ieșită din căldura dreptei noastre preţuiri şi recuno- 
ștințe... 


A venit vremea ca şi Asachi să fie chemat la această viață 
senină ; a venit vremea ca meritele lui să fie statornicite în 
perspectiva istorică. 

Cel mai mare merit al său e de a fi fost un organizator și 
un întreprinzător în toate ramurile de activitate culturală. 
Numai în al doilea rând vine opera lui literară. Peste dânsa 
uitarea s'a aşezat aproape cu desăvârșire, după ce contempo- 
ranii o prețuiseră prea mult. Pe deoparte deci un prisos de 
laudă, iar pe de alta un prisos de nerecunoaștere. Ca întot- 
deauna, — până ce timpul adună cenușa morțior în urne 
spre a o aşeză în columbarii la locul nimerit, în care va ră- 
mâne nemișşcată pentru veacurile următoare... 

Literatura lui Asachi merită totuși să fie prețuită și cunos- 
cută mai mult. Sunt poezii ale acestui scriitor care şi astăzi, 
după ce gustul şi limba noastră au suferir atâtea prefaceri, 
se pot citi cu un interes susținut până la urmă, şi chiar cu 
o plăcere estetică pe care n'o întâmpinăm des aiurea. 

Fără a fi un mare poet, Asachi a fost un poet: nu pentru 
că a făcut versuri, ci fiindcă simțirea lui a vibrat pentru 
cele mai frumoase şi mai înălțătoare ucruri cari cinstesc 
simțirea omenească... E drept că avântul poetului s'a frânt 
curând, stingându-se odată cu primăvara vieții, după ce se 
deșteptase în cel mai poetic sălaş din lume: în Italia. El sa 
trezit la vederea rămășițelor gloriei străbune, și la întâia fră- 
mântare de dragoste ; a prins aripi pe pământul binecuvân- 

tat al țării clasice și al femeilor frumoase... In aşa impreju- 
rări, lira lui Asachi, nu putea să nu cânte armonios. Intors 
în ţară, activitatea poetului găsi însă o altă întrebuințare de 
mai mare nevoe. Totuleră de făcut din nou: școală, teatru, 
presă. Asachi fu la înălțimea trebuințelor timpului; de toate 
a făcut. Mâna lui a alergat neobosită de la un catehism la 
o geometrie, de la un abecedar la un atlas de geografie... 
Arar i se puteau rătăci degetele şi pe strunile lirei, frângând 
un «imn ocazional», un cântec de slavă pentru vreun nou 
câştig al luminei, pentru vre-o nouă școală, sau pentru orice 
alt semn de bucurie naţională. Simţirea eră curată, intenția 
bună și frumoasă, dar degetele lui, dibace dealminteri, nu 
izbuteau să ascundă sărăcia inspiraţiei: întemeiarea unui os- 
piciu, aniversarea Academiei Mihailene, deschiderea teatrului 
național. 

Imprejurările învălmăşite ale Moldovei din întâia jumătate 
a veacului au ucis repede în pieptul lui Asachi poetul ce se 
deșteptase la vederea ruinelor din Forul Roman și la flacăra 
dragostei ideale pentru Bianca Milesi; înăbușind poetul, au 
trezit în locul lui pe omul de bine şi de iniţiativa ne- 
pregetată care și-a revărsat darurile activităţii sale peste 
patru-zeci de ani. Și, cumpâănid lucrurile, țara noastră avea pe 
atunci mai mare nevoe de o energie practică decât de un 
talent poetic stăruind numai în literatură. 

Inspirația lui Asachi, după cum vom vedea, şi-a frânt aripa 
curând ; cântecul a fost scurt şi pe o gamă destul de re- 
strânsă. Dar. dacă poetul n'a trăit în Asachi decât atât cât 
trăesc trandafirii, şi n'a avut niciodată un avânt prea puter- 
nic, un sbor mai larg și mai rotitor, artistul a rămas pururi 
viu în Asachi, dela începutul activității lui și până la urmă. 
Acest merit nu i se poate tăgădui. Prin pornirea firii lui, şi 
prin buna școală pe care o urmase, cu deosebire în Italia, 
în mijlocul neamului celui mai pricepător al frumosului, Asachi 
a fost un artist. Versurile lui, lipsite uneori de căldura cu- 
venită, au o armonie necunoscută pe vremea aceia, o varietate 
de metru şi o prețiositate de formă în care se vede si în- 
râurirea italiană dar și un simț deosebit pentru partea tecnică. 
Limba lui Asachi e câteodată nesigură. Săulescu la învinuit 
chiar că e străin și că n'a învățat româneşte decât după întoar- 
cerea lui din străinătate. Nu vom găsi totuşi decât arare ori 
abateri de la eufonie si de la euritmie... 

Simţul artistic al lui Asachi sa vădit în mai multe laturi: 
în muzică, în pictură ca și în poezie cu acea eleganță și felu- 

rime de diletant superior, îndrăgit de frumos sub toate for- 
mele. In lipsa unui talent cuceritor, a unei chemări statornice 
pentru o anume înfăţişare a artei, Asachi s'a încercat în toate 
genurile de literatură : în poezii şi nuvelă, în teatru, trecând 
dela liră la penel şi gustând desfătările pianului şi ale harpei. 
De altminteri, i-a plăcut întotdeauna să trăiască într'o atmos- 
feră de artă: mai întâi în Italia, el își petrecu cei mai buni 
ani ai tinereţii, copiind tablouri din stanzele lui Rafael, fiind 
în legătură cu artişti ca Keck și Canova, și sub dulcea vă- 
pae ocrotitoare a unei ființe ideale, Bianca Milesi, o artistă și 
dânsa; mai târziu în Moldova, în tovărăşia nevestei sale, Elena 
Teuber, o pianistă desăvârșită, o compozitoare, ca și fiica lor, 
Ermiona... Dintr'o astfel de atmosferă nu putea ieși decât 
un artist. 

Asachi a înțeles frumosul întotdeauna, deși la înfăptuit 
mai arare, fiind lipsit de o chemare hotărită. A alergat de 
la una la alta, ostenindu-se repede. Meritul lui nu e în a- 
dâncime ci în varietate ; talentul lui e o aţă de apă pe care 
vântul o împrăștie acum într'o parte, acum în alta, nedându-i 
prilejul să fecundeze țarina... 

Dar apa aceasta e curată şi cristalină, și dacă nu ne stâm- 
pără setea cu totul, ne răcorește încă... În locul unui poet 
găsim cele mai adese un artist. E şi aceasta ceva... Literatura 
noastră a cunoscut foarte puțini artişti în începuturile ei. 
Printre versificatorii timpului, lipsiţi și de inspiraţie poetică şi 
de priceperea frumuseței exterioare, Asachi se ridică aproape 
singur ca un om cu o ureche simțitoare la cadențe, ca un 
înțelegător al versului, și al metrului felurit şi savant... 


Cele două coarde însemnate ale lui Asachi au fost: 
dragostea şi patriotismul. 

Amândouă aceste simțiri poetice s'au trezit la Roma, adică 
într'o atmosferă deosebit de prielnică și pentru una și pen- 
tru alta şi la o vârstă — Asachi nu avea decât 25 de ani— 
când buchetul tuturor simţirilor generoase înflorește. 

Am amintit la timp de romanul tânărului Gheorghe Asachi 
cu Bianca Milesi, ce a pus un nimb de poezie şederii lui 
la Roma, ridicându-i sufletul din făgașşul vieței obicinuite și 
al dragostei mercenare, pentru a-l inobilă, pentru a-l în- 
dreptă spre țeluri mai înalte și pentru a-l scălda într'un val 
de idealism şi de poezie. Bianca eră un suflet împodobit de 
simțiri frumoase, un suflet închinat artei şi iubirei de patrie. 
Ea fu un îndemn viu pentru Asachi, spiritualizându-i dra: 

gostea, îndemnându-l în înțeiegerea frumosului și în iubirea 
neamului său îndepărtat a cărui slavă o citeau împreună pe 
pietrele Columnei lui Traian. Bianca fu o mare fericire pen- 
tru Asachi, o adevărată muză binefăcătoare ce i-a ocrotit 
șederea la Roma de toate întinările orașelor mari, țintuin- 
du-l chiar la început într'o atmosferă de artă, de iubire cu- 
rată şi de frumusețe morală pe care arare o poți găsi ca 
străin. 

E neîndoios că dragostea lui Asachi și a Biancăi Milesi 
a fost platonică. Poeziile inspirate de această dragoste nu 
puteau fi deci decât nevinovate, desbrăcate de orice sensua- 
litate. In ele se frământă, în adevăr, un suflet inamorat de 
o perfecție trupească şi intelectuală, un suflet încleștat într'o 
nobilă suferință, într'o adorare care purifică şi înalță. Nici o 
notă îndoelnică, nu tulbură unitatea şi curăţenia acestor 
poezii. . . Ele au fost scrise mai întăi în italieneste, prin în- 
râurirea poeţilor italieni, și mai ales a marelui cântăreț al 
dragostei neîmplinite, a lui Francesco Petrarca, care a rămas 
până la urmă «maestrul» lui Asachi. Versurile aceste, şi prin 
noutatea formei — sunt sonete —și prin frumuseța plastică a 
unora din ele și mai ales prin înălțimea și seninătatea sen- 
timentului, se ridică peste poezia timpului, atât de nesigură 
ca armonie şi plină de sensualismul poeziei noi greceşti... 
Se vede pe dată că isvorul de inspirație a lui Asachi nu e 
oriental ci latin, nu e în Anacreon sau în Atanasie Christo- 
pulo ci în Petrarca; se vede pe dată că Muza lui Asachi,nu 
e Casandra sau Marghioala după care va ofta un Conachi ci o 
Bianca Milesi în care se întrupau alte însuşiri. 

Deşi motivele de inspirație nu sunt nouă, Bianca aducând 
aminte prea mult pe Laura, deși hmba e uneori nesigură,— 
este totuşi o fericire că la începutul poeziei noastre găsim 
acest ciclu de versuri de dragoste în care o pasiune nobilă 
îmbracă o haină atât de cuviincioasă şi uneori de plastică: 


Cand întinzi a'tale aripi, otu cugete 'nfocate, 
Si 'n noianul fantasiei te înnalţi cu rapegiune, 
Căutând frumoase teme intre cele luminate, 
Pentru lira-mi umilită, doritoare să răsune; 


Uşurel pe Monte-Pincio între pinii verzi răzbate: 
De virtute şi frumselă, acolo'-i vedea minune ; 
Acolo zina mea trece pe cărările ’ ncântate, 
Strălucind cu o lumina care niciodat 'apune 

(Către cugetarea mea) 

Icoana Biancăi, în care se intrupează virtutea și frumusețea, 
e evocată într'un vers minunat: 


Uşurel pe Monte-Pincio între pinii verzi răzbate, 


ca o umbră elisiană ce se primblă prin aleele umbroase ale 
Muntelui Pincio. 

Cele trei sonete «Patima», cu toată preoțiositatea simțirii, 
atât de firească poeziei italiene, sunt totuşi frumoase şi, dacă 
li sar face unele prefaceri de cuvinte prea învechite, ar pu- 
tea fi gustate și azi pentru fineța lor. In cel dintâi sonet 
poetul ca şi Petrarca îşi spune firii întregi dragostea: 


La fiinţele naturii, câte imprejuru-mi sânt, 
Spun a inimii dorință ce se 'ncrede şi iar teme,— 
Insă zinei ascund numai patima în care'mplânt. 


Nesiguranța, în care se sbat toți îndrăgostiţii, nu putea 
fi mai bine cetluită decât cum a fâcut'o Asachi în versul: 


Spun a inimii dorinţă ce se 'ncrede si iar teme, 


în adevăr lapidar. 
Al doilea sonet e și cel mai frumos. Firea întreagă se în: 
duioşează, ascultând povestea dragostei neimplinite a poetului: 


„ numai zina pentru care 
A mea inimă se 'ncinge, la durerea-mi nu răspunde, 
Nici din sânul ei s'aude un suspin de îndurare! 


In acest sonet strofa întâia e de o plasticitate cu totul 
neobicinuită, pe care ar recunoaşte-o orice poet parnasian : 


Auzit-a Apeninul eco al durerii mele, 

Ce din sân Amor imi stoarce, în tăcut "a nopţii clipă, 
Răsunat-au piw la Istru patimile cele grele, 

Ce nu vindecă Higea, nici fântâna Aganipă. 


Și în al treilea sonet terțetele sunt deasemeni frumoase şi 


ca armonie a versului și ca fineță a ideei poe.ice: 


Deşi'n versul meu cel ùmil strălucindu-va virtute 
Cerc să cânt şi-al vostru merit în toscană armonie, 
Care de l'a voastră faimă un ecou să imprumute. 

Când țintează sumet ochiul in a cerului făclie, 
Intunerecul il ceartă numai câteva minute, A 
Dar seninul feței voastre totdeauna-i ascuns mie. 


Inrâurirea lui Petrarca e vădită, dar nici meritul lui Asachi 
de a fi găsit o formă atât de potrivită şi-o armonie atât de 
nouă nu e mic. De aceeaşi frumuseță marmoreană e și so- 
netul Pro/cfia, scris la plecarea poetului din Roma, în care 
evocă pe Bianca, rugând'o să-l ocrotească și în depărtare, 
în Moldova: 


„. Dar, pe când în luntre-uşoară brăzdui-voi Mar 'Euxină 
Infocata-mi cugetare, străbătând câmpii deșarte, 
Inturna-se-va adese l'adapostul cel de arte 

Şi la templul junei Muse, unde arde-a mea lumină. 


Acea stea a mântuirii, care astăzi mă 'nviază, 
Fie ca să mă conducă şi în timpul viitor, 
Si-amorțita mea simfire pentru patrie fac'o trează. 


In afară de sonete, tot Biancăi, -— sau I.eucei cum îi spunea 
în chip poetic —e închinat şi un cântec petrarchesc de o 
savantă varietate de formă, poate cea dintăi încercare de 
vers liber prin imitarea versului liber italian. Poezia, deşi nu 
e tocmai limpede, deși împovorată cu prea multă mitologie 
are totuși multă mișcare, vădind o neobicinuită putere de a 
urmări o idee într'un lung șir de perioade şerpuitoare, cu 
icoane prețioase și «concetti» ieșite deadreptul din lirica italiană. 

Am amintit aiurea care a fost urmarea acestei idile dintre 
Asachi şi Bianca. Intors în țară, pribeagul dela Roma păstră 
până la sfârșitul vieței cultul pentru îndepărtata lui Muză. In 
câteva prilejuri, el își mai înstrună lira în cinstea Biancăi, 
ca de pildă în sonetele «Către A. P. carele se înturna din Moldova 
în Italia a sa patrie» sau sonetul scris la moartea Leucei, în 
1849. Acesta din urmă e chiar lapidar; terțelul dela sfârşit 
cuprinde o frumoasă idee cu toată șovăirea limbei: 


Dar, în miezul al durerii, ce-mi rămâne 'n suflet vie, 
Cea scânteie care-aprinsa-i, nu s'a stinge niciodată, 
Și-a trăl cu tine-unită în a cerului tărie. 


Dar aceste înstrunări sunt rari. Depărtarea şi împărţita lu 
activitate își împliniră rostul lor. Poezia de dragoste a lui 
Asachi încetează pe urmă aproape cu desăvârșire, spre 
marea pagubă a literaturei, de oarece adusese cu eao nobleţă, o 

armonie, o frumuseță morală și o formă care o făceau să fie 
prețioasă. 


A doua notă mai puternică a poeziei lui Asachi e nota 
patriotică, ce se aude chiar de la început, și în aceleași 
împrejurări ca și nota erotică. Şi în una şi în alta, Roma a 
făcut să vibreze lira poetului, ca un arcuș. 

Am aratat altă dată îndoelile ce plutesc asupra originei 
Asăcheșştilor. După unii ei ar fi Armeni, după alții Ardeleni. 
Dacă putem pune vr-un temei pe psihologia etnică, Asachi 
trebue să fi fost Ardelean. Toate gândurile lui sboară la 
«Maica Roma cea bătrână». Isprăvind studiile la Lemberg și 
Viena, paşii lui se îndreptară spre cetatea eternă ca în spre 
o incununare firească a învăţăturei sale. Odată ajuns, ochii i 
se deschiseră mari, citind gloria străbună. Il vezi rătăcind 
prin For cu acelaşi suflet ca și învățații ardeleleni, ca şi 
Șincai sau Petru Maior cu care se aseamănă atât. Asachi 
este daco-român, cucerit de pulberea de aur a trecutului, 
fermecat de câmpia Laţiului și de toate urmele neşterse ale 
unei glorii neuitate. Dacă aceste sentimente de admiraţie şi 
de solidaritate națională au îndemnat brațul lui Şincai şi 
Maior să scrie istorie, în Asachi au făcut să vibreze o coardă 
care ar fistat ațipită altfel. 

Abia ajuns, el scrise oda Către Ítalia, aducând o miş- 
cătoare salutare țărmurilor fericite ale Ausoniei : 


Vă urez, frumoase țărmuri ale-Ausoniei antice, 
*Nconjurate de mări gemeni, imparţite de-Apenin, 
Unde lângă dafin verde creşte-olivul cel ferice, 
Unde floarea nu se trece supt un cer ce-i tot senin, 
Unde monumenturi mândre-a lumii domnitoare ginte, 
Inviază mii icoane la aducerea-aminte... 


In care versurile de la mijloc amintesc cunoscutul cântec 
al lui Mignon de Goethe: 


Kennstedu das Land wo die Citronen blühen? 


Intreaga odă este frumoasă, plină de avânt, plină de înțe- 
legerea podoabelor firei, ale artei, plină de poezia trecutu- 
lui. Totul îl mişcă la Roma, dar nimic nu-l putea sgudui 
mai adânc decât coloana lui Traian: 

Intre sfărâmate temple, obelisce şi coloane, 

Ca un turn de fier intreagă stă coloana lui Traian; 
Pe ea văi Istrul: se pleacă iasiene leghioane, 

Cum cu patria sa piere-al Decebalului oștean. 

Sı cum în deşarta Dacie popor nou se 'ntemeiază. 
De unde limba, legi şi nume a Românilor dereaza. 


Ca şi la marii Ardeleni coloana lui Traian împrăștie ace- 
laş farmec biruitor, aceiași umbră sub care totul se adăpos- 
teşte. Ca și marii Ardeleni, Asachi crede că noi suntem stră- 
nepoții numai ai Romaniior, de oarece Dacia fusese deșer- 
tată de locuitorii săi. Oda lui Asachi respiră o pietate filială, 
pietatea unui copil ce trece pe lângă casa bunicului : 


Un Român al Daciei vine la strămoşi. ca să sărute 
Ţerna de pe-a lor mormânturi şi så 'nvete-a lor virtute! 


Dar ea nu-i numai un strigăt de recunoștință cătră «maica 
Roma», ci şi un imn către frumuseţele Italiei moderne, a 
Italiei ce a dat pe Galileu, pe Rafael, pe Ariost, al Italiei 
îmbălsmite de flori de mirt şi de frunze de laur, al unei Italii pe 
care n'o văzuse, nici Şincai nici Petre Maior. Asachi nu erà 
numai un daco-român, ci mai era şi un artist: un pictor şi 
un poet. Din acelaș izvor iese şi sonetul Către Tibru, în 
care admiraţia sa nu merge numai spre Italia veche ci şi spre 
Italia Renaşterii, Italia sonetelor lui Petrarca: 


Nici sunând pe fluier doine incă 'n Dacia u:mbroasă 
N'auzit-am ’n junie dulce versuri aşa line, 
Precum sun'a “lui Petrarca lira cea armonioasă. 


Ca şi în poezia erotică, însă, după ce cântase aşă de 
frumos, Asachi amuțì repede, fiind lipsit de o inspiraţie adâncă, 
bogată, tumultoasă. Mai mult artist decât poet, el slei în 
câteva poezii un isvor îmbelşugat. 


Intors în țară, gândul lui Asachi numai sboară spre co- 
lumna lui Traian, nici spre țermurile înflorite ale Ausoniei. 
Rupând firul tradiției latine, muza poetului se îndreptă spre 
trecutul mai apropiat al neamului nostru, cântând pe stră- 
moșii războinici care : 


Prin credinţă şi unire apărau a patriei soarte, 
Incât prin a lor virtute, ce fu arma lor şi scut, 
Intr'un curs de ani o mie, astă tară s'a tinut. 

Pe cel fulger al lui Ares, Ştefan, ce, cu mică ceată, 
A învins pe regi, pe €roi, şi-a Asiei leghioană 

Pe sale Lupului trei fiice. cen frumusetă s'au mărit, 
Şi'n Suceava pe anticul Ilion au înno:t. 


Acest Jmn de seară, închinat Ermionei, e plin de senină- 
tate, plin de sentimente frumoase,cu ceva din solemnitatea 
buciumului răsunând pe deal. 

Vremea lui Ştefan cel mare avea s'o evoce Asachi și în 
„Milian şi Dina“ cu un ritm atât de felurit. Milian pleacă 
voios la luptă împotriva Tătarilor. Dina îl urmează cu cre- 
dinţă: 


Pretutindenea urmându-ți eu in cruntă bătălie 
Lângă tine până'n urmă voiu luptă cu bărbăţie. 


De acelaş avânt patriotic şi ostăşesc sunt străbătute și poe- 
ziile Privigherea Ostaşului moldovean, şi Ștefan cel mare 
la cetatea Neamtului. Muntele Ceahlău, fiind unul din lucru- 
rile ce s'au întipărit mai adânc în imaginația lui Asachi, în 
repețite rânduri, în nuvele, în piese de teatru, și în poezii, el 
ia cântat legendele, sau unvori chiar, ca adevărat daco- 
roman, i-a plăsmuit legende. Astfel cântă de pildă stânca detu- 
nată în care vede pe Dochia, fiica lui Decebal, prefăcută în 
piatră pentru a scăpă de urmărirea împăratului Traian: 


Impăratu'n zădar cată 
Pe Dochia a 'mblânzi; 
Văzând patria terecată 
Ea se'ndeamnă a fugi. 
Prin a codrului potecă 
Ea ascunde al ei traiu; 
Acea doamnă tinerică 
Turma paşte peste plaiu; 
A ei liaina aurită 

O preface în şaiag, 
Tronu-i iarba Inverzită, 
Sceptru'i este un toiag. 


Intro altă baladă mai lungă „Turnul lui But pe muntele 
Pionului“, Asachi imită poezia populară, deși nu fără înpestri- 
țări de cuvinte nepotrivite. Oșteanul Butu pleacă cu oastea 

moldovenească să ajute pe Poloni, lăsându-și în urmă logod- 
nica, fiica lui Alexandru Vodă: 


Dar cu Butu-i logodită 
Fiica ăstui domnitor : 
De el Ana despărțită 
Suspina-va de amor 
Butu?i dă parola sa 
Co veni şi-o va lua. 


Oastea se întoarse fără Butu. Domnul vrea s'o mărite nu- 
mai decât cu altcineva. Ana, cu ajutorul unei vrăjitoare, îl 
aduce pe But prin farmece pe lumea asta. Apoi pleacă 
amândoi : 


Luna luce, Butul fuge, 

Peste munte, prin hârtop, 
Vântul şuera şi muge, 

Roibul sare in galop, 
Şi-amu-i duce pe amândoi : 
«Doamno, oare nu-i strigoiu ?» 


Strofa e minunată și, înaintea lui Bolintineanu, dă icoana 
unei fuge năvalnice... Din nenorocire, în împletitura aceasta 
dibace şi vie se amestecă și câte un fir străin ce-i strică fru- 
museţea. 

Cântând însă cocoșul, drumeţii se prefăcură în turnul Bu- 
tului ce se înalță pe Ceahlău... Legenda aceasta ieşită, proba- 
bil, din imaginația lui Asachi, are o mişcare, o vioiciune, o 
plasticitate, care ar fi meritat să fie cruțate de unele inega- 
lități şi greșeli. 


Prins în vârtejul atâtor întreprinderi, având a luptă în toate 
direcţiile pentru a da o îndrumare Moldovei trezită din adânca 
amorțire a domniilor fanariote, isvorul inspirației lui Asachi, 
sărac de altminteri și așă, scăzu din ce în ce. Fără a pă- 
răsi cu totul lira, el şi-o puse în slujba activităţii sale prac- 
tice... Intrăm într'o nouă fază poetică a scriitorului, ajuns un 
fel de poet oficial, cetluind în versuri toate faptele mai în- 
semnate din analele culturale sau politice ale țării sale. Nu 
e eveniment mai răsărit care să nu fi fost consfințit de Asachi 
printr'un sonet sau printr'un imn. Intențiunile sunt firește cele 
mai bune, dar inspirația adevărată lipseşte uneori. Nu e uşor 
să cânţi înființarea unui spital sau deschiderea unei şcoli... 
Cu un braţ Asachi făptuiă în teatru, în presă și mai ales în 

scoală, iar cu celalt își înstrună lira ca să cinstească ori-ce câş- 
tig cultural. Din nefericire, n-o putea face decât cu brațul 
stâng... Isvorite din așa împrejurări, poeziile lui păstrează ceva 
din artificialitatea şi stângăcia poeziilor ocazionale. Ceia ce 
nu i se poate însă tăgădui este curăţenia și nobleța inspi- 
rației sale. A cântat tot ce e mare, frumos şi bun. Fiecare 
din poeziile lui e înainte de toate o faptă bună... 

Din toate răsare o adâncă dragoste de cultură, de şcoală. 
de pace şi de prosperitate. Lira lui nu e războinică; a evo- 
cat uneori pe strămoşi, dar atât. Incolo, întotdeauna a cântat 
pacea, premărind binefacerile ei. Oda lui Către împăratal 
Alexandru 817, atât de aspru judecată din punctul de 
vedere național, nu poate fi înțeleasă şi iertată decât ca un 
omagiu împăratului, purtătorul ramurei de măslin apăcei prin 
încheerea Sfintei alianțe: 


Cand, unit cu drepţi monarhii, în al Legii sfântul nume, 
Tu întâiu, o Alexandre! aşezi lină pace ?n lume... 


După sguduirile războaelor napoleoniene, Alexandru eră fă- 
găduința unei ere noi de prosperitate, și de linişte nu numai 
pentru Europa şi ci pentru principatele dunărene: 


Căci pe terile frumoase, de-al Tău scut acoperite, 
Unde şesuri. vii şi dămburi d'istru si de Prut se *ncing, 
Ce ca Păctolos al Lidiei duc arene *nnaurite, 

Unde-a câmpului odoare în belşug sătenii strâng, 

Ma lucit, aleu! pre ele a științelor făclie, 

Și al Romei strănepotul zace încă *n "ntunecie. 


In Alexandru, vedeă deci Asachi începutul unor timpuri 
nouă de cultură pentru Moldova. Oda aceasta are dealtmin- 
teri și părți de adevărată frumuseţe poetică, ca de pildă ur- 
mătoarele rânduri în care se încheagă istoria neamului nostru 
într'o icoană atât de nimerită: 


Timpul răpsde, ce toate in noianul său ascunde, 
Intr'a'sale prăzi surpat-a Dacia marelui Traian, 

Ce ca luntrea între stânce, sbuciumată despre unde, 

A perit luptând ca vântul, pin s'ajungă în liman, 

lar, atunci când de furtună s'a sfărâmat în noapte oarbă, 
A futut abia să scape al ei nume şi-a sa voarbă. 


Prelungul strigăt de bucurie după domniile fanariote isbuc- 
nește ṣi în oda: Către Moldoveni, 1822 : 


Viers înalt de bucurie să răsune imprejur, 
Astăzi gemătul Moldovei în armonii se preface... 

în care chiamă pe „patrioți“ în jurul tronului noului domn 
pământean spre a aduce încă odată în Moldova timpurile 
de slavă. Şi aici găsim versuri irumoase, statornicind o idee 
sănătoasă într'o icoană isbitoare : 


Căci o luntre zdruncinată, cea scăpat din Ocean, 
Dacă uită privigherea, va pieri şi în liman. 


La introducerea limbei românești în învățătura publică, (1820) 
Asachi scrise un sonet frumos, cu toate reminiscenţele clasice, 
și care poate fi citit și astăzi și gustat prin versurile lui la- 
pidare : 


Muzele 'n nemernicie spăimântate-umblau și mute, 
Ne *ndrăznind idioma patriei din cenușa ei să 'nvie: 
Numai zefirul şi râul cu ?ntristata armonie 

Inginau, gemând, a' patriei strălucirile pierdute... 


"Bucuria simțită de poet la deschiderea școalelor naţio- 
nale, al cărei merit îi reveniă de altminteri în bună parte, 
a cântat-o în oda lui: Către onorata Epitropie a Invătătu- 
rilor Publice, 1828, o odă de o compoziție savantă, și cu 
destule scânteeri poetice pentru un subiect atât de arid. Ince- 
putul în deosebi cuprinde o comparaţie foarte meșteșugită 
susținută cu o adevărată virtuozitate în şiragul a treizeci de 
versuri. Tot așă inaugurarea Academiei Mihăilene (1838), 
aveă să fie cântată într'un sonet <Pa/ladiul Moldovenilor», 
slăvind Regulamentul organic ce a creat Academia ca un fel 
de Paladiu al Moldovei... 

Dar Asachi nu eră numai un iubitor de școală şi limbă ro- 
mânească, ci mai era şi un iubitor de artă, ajutând la răs- 
pândirea ei în Moldova, prin toate mijloacele, și pe toate te- 
renurile. Care e partea de făptuire a lui pentru propășirea 
teatrului, a muzicei, a literaturii, vom cercetă aiure. Deocam- 
dată, ne oprim numai asupra poetului. Şi aici, Asachi făptuiă 
și cântă. In versurile sale găsim o sinceră dragoste pentru 
artă, lucru desigur nou pentru vremile în care scria, atât 
de tulburi şi atât de departe de cultul frumosului. In Asachi 
vedem pe dată pe tânărul venit din Roma, din cetatea artei, 
unde trăise într'o lume de pictori şi de poeţi. Astfel crescut, 
fireşte că la laşi nu se putea simți decât străin. A făcut, de 
altminteri, tot ce ia fost în putință spre a trezi gustul com- 
patrioților pentru toate vădirile artistice: 

Tu, Moldavio, mănoasă, ce pe mine m'ai născut. 
Adăpost dă Musei nouă care versuri a țesut, 

Pe străin şi tânăr dafin, care ?n țern'acum răsare, 

Cu puternic scut să-l apăr de-a furtunilor turbare, 

Că de-a prinde rădăcină şi în urmă va *nflori 

Din a'sale frunzi cunună Musa tie va urzi. 

O cunună'ncunjurată de-ale vântei line raza. 

Ce de foc, de fier, de timpuri trainic soarta o păstrează. 


Versul lui se pune apoi şi mai departe în slujba tuturor 
semnelor îmbucurătoare de propăşire artistică şi literatură 
Intr'un sonet ne cântă <compunerile poetice în limba naţio: 
nală»>; în alt sonet slăvește aniversarea deschiderei teatrului 
național: 


Intr'un timp de ofilire, pe când limba cea română, 
Din palaturi interită, se vorbiă numai la stână, 
Nobili, voi, de neam şi cuget, sfârămând a'sale fiere 
Aţi vorbit îatâiu c'aceia ce ni dau pâne şi miere. 


Mai mult decât atât, Asachi a făcut un prolog. rostit pe 
scena Teatrului Naţional la 28 Fevruarie 1837, în care Geniul 
ia de mână pe zâna Moldovei pentru a o urcă pe Parnas. 


Nu, acel ce *n sân păstrează de virtute o scânteie 
Pentru-a'patriei folosuri, nu se teme c'o să peie! 

Pe a'Parnasului verzi plaiuri timpul este mai senin, 
Sună dulce armonie, suflă zefirul mai lin: 

Acolo a ostenelei trainic fruct tu vei culege: 

Intre noapte şi lumină,—o Moldavie, alege! 


Tot așa şi în Oda către Poetii români: 


Acordaţi române versuri pe-armonioase alăute, 

Intr'un rost ca şi poporul geamăn cu cel Italian 

Să 'nveţe amor de Patrie, dor de glorie, virtute: 

Si Românul de pe Istru şi-al Carpaţilor Muntean 

Cel ce bea ’n Siretiu, în Nistru şi n a'Mureşului unde, 
Cel Va'cărui triste doine plaiul Pindului raspunde. 


= 
. . 
Intru cât privește forma acestor poezii sunt unele observații 
de făcut. 
Atât în poeziile de dragoste, cât și în evocarea gloriei 
poporului roman sau a marilor noştri eroi naționali, versurile 
lui Asachi se resimt de cultura clasică a poetului și de cu- 

noașterea, mai ales, a literaturii italiene. Și aceasta nu numai 
prin artă, prin felurimea ritmului, prin armonie, ci prin reminis- 
cențe deadreptul, sau prin întrebuințarea unui material poetic 
— comparații, figuri, mitologie—care vin din poezia italiană... 

In ceiace priveşte inspirația, am arătat-o cu deosebire, când 
ne-am oprit asupra liricei lui Asachi. Dar înrâurirea aceasta 
se poate urmări în formă şi mai departe, în toate poeziile 
scriitorului, eroice sau erotice. 

In Privigherea ostaşului Moldovean, Asachi ne invoacă 
pe Echo, pe Ares, pe Bellona şi pe Igea: 


„De si-aiure cruntul Ares mii soţii a văduvit, 
lar Bellona cu făclie secerişuri a stârpit... 


Imnul din aceiaş poezie, asemănând Patria cu un vas răpit 
de talazurile oceanului : 


.„„Vasul Patriei plutitor 
Din turbatul Ocean 


ne aminteşte oda lui Horaţiu „4d Rempublicam“: 


O navis, referent in „mare te novi 
Fluctus? O quid agis? fortiter occupa 
Portum. 


Chiar şi în frumosul /mn de seară Ştefan este un Ares, 
iar Suceava e «anticul Ilion». 


In Oda lui Alexandru Í : 


Vuietul de crunte arme şi-al Belonei răcnet tace 
Supt a dafinului umbră gustă Ares triumf sfânt. 


Dacia e străbătută de ape: 
Ce ca Păctolos al Lidiei duc arene *nnaurite 


In sonetul «la introducerea limbei naţionale în învățătura 
publică», poetul invoacă râpa Fleghetonului : 


Cele neguri ce's în râpa Fleghetonului născute. 


Nu mai pomenesc de Helicon, Parnas, Apollo, Muze care 
vin atât de des îna-versurile poetului,nu mai pomenesc de a 

tâtea nume proprii, Virgiliu, Horaţiu, Collatinus, Grachi, Au 
gust, Orfeu, Euridice, Kolchos, Argonauţi, de atâtea remi- 
niscențe clasice, de atâtea comparații ce împestrițează mai 
toate poeziile lui Asachi. 

Dar, dacă în poeziile patriotice întrebuințarea mitologiei 
mai are totuși o înfrânare, în poeziile de dragoste toți <amo- 
raşii» toate «<ondinele», «silfidele» bat din aripioare; toate 
gingăşiile afectate ale sonetiştilor italieni se răsfață într'o ri- 
sipă de panglicuţe de mătase ! Hăriiele îşi joacă hora lor obiş- 
nuită ; Cupidon e șăgalnic: 


Mergi unde cu Hăritele 
Dulce Amor domnează 
Unde al meu gând şi inima 
De-apururi viază. 


Ascunsă supt aripile, 
Lui Cupidon mergi iute: 
Te apără cu armele 
Cen Olimp sunt temute. 


(Alvir către a sa miniatură) 


Căutătura-i fu senină 

Ca văpaia scânteioasă, 
Ochi albaştri de Atină, 
Sau de Venera frumoasă. 


(Către zugrav) 


Intregul decor mitologic, de care Asachi se foloseşte prea 
mult, strică de sigur poeziilor sale, dându-le un caracter de 
artificialitate şi de imitație. Acest defect nu a scăpat nici con- 
temporanilor și mai ales lui M. Kogălniceanu, care aveă 
să primenească întreaga atmosferă culturală a Moldovei. In pre- 
fața poeziilor lui A. Hrisoverghi el scria cu privire la litera- 
tura ce se făcea în preajma anului 1834: «Literatura în Mol- 
dova pe atunci de abia începuse a reînvia, dar slabă, neîn- 
semnată și alcătuită numai din proaste traducții sau imitații 
și mai rele încă, de originaluri străine; poezia erå mai mult 
în afectaţie şi conțetele italieneşti erau la modă; la fiecare 
rând al compunerilor din vremea aceia nu găsești decât muze 
şi iar muze, Apolon, Orfeu, Belona, când Mars când Ares, 
Aheron, Dafnis, Tirsis și toți zeii din Olimp și Tartar. 
Toate acestea compuneri erau ode imitate, versuri anacreon- 

tice, imne, fabule şi mai ales sonete, felul de poezie favorit 
al Orfeilor care ne asurzeau urechile pe atunci», 


E neindoios că această critică se îndreptă împotriva lui 
Asachi şi a imitatorilor săi; e neîndoios de asemeni că în 
parte eră meritată, izbind într'o mare scădere a poeziilor lui 
Asachi peste care se aşterne atâtea reminiscențe Clasice, 
atâtea motive ale liricei italiene. Dar, nu e mai puțin ade- 
vărat, că literatura lui Asachi nu se mărginește numai la 
acest decor împrumutat și uneori supărător, că, în afară de 
<anacreonticile»>, şi de ciripirile lui latino-italiene, Asachi mai 
are şi poezii frumoase, în care, cu toată înrâurirea italiană, 
găsim o cugetare înaltă, un vers sonor şi armonios, şi mai 
ales o inspiraţie naţională, pe care un naţionalist ca M. Ko- 
gălniceanu nu ar fi trebuit s'o treacă cu vederea. 

Poeziile lui Asachi au multe lipsuri dar nu-i se poate tă- 
gădui curăţenia inspiraţiei. In toată opera lui nu vom găsi 
un singur vers care să nu fie şi o faptă bună. Ela cântat dra- 
gostea cea mai înaltă, tot ce face nobleța și farmecul iubi- 
rei, a cântat pe strămoșii noştri glorioşi, iubirea de patrie, a 
cântat toate actele renașterei noastre culturale, teatrul, școala, 
limba românească, artele, întovărășină oricând fapta omului 
de acțiune cu premărirea poetului. Na isbutit întotdeauna; 
versurile lui sunt uneori reci, încărcate de podoabe conven- 
ționale, dar nu arare găsim versuri lapidare, comparații mes- 
teşugit clădite, şi, cu toată nesiguranța limbei, pretutindeni în- 
tâmpinăm un adevărat artist, înțelegând, sonoritatea cuvântului, 
armonia ritmurilor felurite, un adevărat erudit în tot ce pri- 
veşte versificația. Cu astfel de însușiri, rare pentru timpul lui, 
e de mirat că Asachinu e mai prețuit ca poet decât e astăzi. 


E. LOVINESCU 


W. SHAKESPEARE 


O e) 


TRAGEDIE IN CINCI ACTE IN VERSURI 
Traducere de D. NANU. 


(Ui mare) 


ACTUL III-lea 


SCENA | 
O curte marea Castelului cu mai multe eşiri, 


Intră DESDEMONA EMILIA şi CASSIO. 


DESDEMONA. 


Bunul meu amic, mai teamă; m'oi sili din răsputeri 
Și vei dobândi cu vremea iarăși rangul tău de eri. 


EMILIA (rugătoare.) 


Doamnă, dă-i tot ajutorul! Crede-mă "ntâmplarea asta 
A mâhnit atât pe lago, — par'c'a lui a fost năpasta. 
DESD:MONA. 
E un om de treabă lago. — (ui Cassio) 
Aide, nu te indoi, 
Las” ps mine... cu Othello, eu te-oi iîmprieteni. 


CASSIO. 


Buna mea stăpână, soarta facă ori ce-o vrea cu mine, 
Eu rămân supus, acelaș credincios. . . 

DESDEMONA. 


Imi pare bine, 
Ştiu că ţii la monseniorul... Îl cunoşti de mult: fii dar 
Bine ?ncredinţat, că dacă între voi a pus hotar, 
Nu e pentru multă vreme... o răceală calculată 
Ce i-o cere disciplina,...dar se va schimba odată. 


CASSIO. 


Da, dar hotărârea asta de-o mai ţine-așa mereu 

Mai pe urmă îndreptarea va fi lucru tot mai greu. 
Imi râvnesc atâţia postul! Ştiu eu ce se va alege 

De nădejdea mea, când locu-mi va fi dat? Se înţelege, 
Generalul o să uite cât i-am fost de credincios! 


DESDEMONA. 


Ai cuvântul meu, n’ai teamă; îţi voi fi de mult folos; 
Şi când eu am spus o vorbă, nu-i făgăduială slabă. 
Ştiu să-mi țin întreg cuvântul pân'la ultima silabă. 
N’o să aibă somn Othello, nici tihnit nu va prânzì; 
Am să-l țin deştept și noaptea, — până ce l'oi îmblânzi. 
Am să-l cicălesc întruna pân' Poi scoate din răbdare, 
In plimbări, la ora mesei, şi la ora de culcare, 
Cu aceiaşi rugăciune, pretutindenea, cu foc, 
Eu, ca umbra ta, i-oi cere să te puie iar în loc. 
Poţi fi vesel; advocatul ce ţi-ai pus, e bun îmi pare, 
Nu ţi-ar părăsi o clipă cauza; — mai bine moare! 
(Intră Othella şi laga venind de afară. Se opresc amândai zărind grupul farmai de Ddidemona 
Emilia şi Cascia) 

EMILIA (văzâdu-i). 
Doamnă, vine Monseniorul. 

CASSIO (alarmat). 


Oh., atunci ar fi mai bine 
Să mă duc. 


DESDEMONA. 


De ce? ascultă cum o să-i vorbesc de tine. 


OTHELLO. 1375 


CASSIO. 


O! nu, nu chiar astă-zi doamnă, sunt așa de tulburat... 
N'ași putea măcar o vorbă să rostesc acum... 


DESDEMONA. 


Păcat! 
Fă atunci cum crezi mai bine. 
{Fa salută voios pe Cassio cu mâna. — FI după ce s's inclinat respectuosa Înainlea ei şi i-a 
săruial mära, ese pe furiş. — Desdemona vorheşia cu voiciune, dar încet Emiliei. Othello 
şi lago coboară în scenâ). 
1AGQ (visăicr, vorbind parcă sieşi), 
Hm, ce văd aci, nu-mi place... 
OTHELLO. 
Ce nu-ți place? 
1AGO (prelăcându-se că trecare), 
Nu, nimica 
OTHELLO (mirat). 
Ba, şopteai 
IAGO. 


Oh ! fii pe pace, 
Nu era nimic de seamă... vorbe ’n aer.. 


OTHELLO. 
Ce bărbat 
Sta la sfat cu Desdemona? Na fost Cassio? 
IAGO. 


Ciudat. . 
Să fi fost el? Nu, n'ași crede... Prea părea că se ascunde. 
Ce-are el pe cuget oare? Vre-un păcat? Aşi nu! de unde! 
De-ar fi fost el, din potrivă, ar fi stat. 
OTHELLO. 


Ba el eră... 

DESDEMONA (părăsind pe Fmila şi înaintând surâzătoare către Oihelul), 


Dragul meu, ce bine îmi pare că te văd. E cine-va 
Ce-a plecat de lângă mine adineauri, — într'o stare 
Că ţi-era mai mare mila... la să văd... ghiceşti tu? 


OTHELLO. 


Oare... 
Cine poate fi? 
DESDEMONA lcu o drăpălăşie :nsunuantă şi crescândă, în tat ce urmcazăl, 
E Cassio... e destul de pocăit... 
Mă iubeşti? Oh! iartă-l, iartă-l,—chiar acuma, negreşit ! 
Dacă nu e nici el omul să-ţi slujească cu credinţă, 
Dacă n'a greşit nici dânsul făr'să vrea, din neştiință, 
Nu știu după ce-ași cunoaște chipul cel înșelător 
De-un obraz cinstit. — Othello, haide, fii mai ertător! 
Chiamă-l înapoi. Nu vreai tu ? 
OTHELLO. 
El s'a despărțit de tine 
Adineauri ? 
DESDEMONA, 
Da şi-atâta de sdrobit, plin de ruşine 
Cu nădejdea sfárâmată, şi... așa posomorât, 
Că o parte din durerea-i m'a cuprins numai decât. 
Cheamă-l înapoi,... aibi milă.... 


OTHELLO  (râzâna.) 


Desdemona mea iubită, 
Altădată... nu acuma. 


DESDEMONA. 
Dar curând ? 


OTHELLO 


O! ce grăbită! 
Cât mai iute.... 

DESDEMONA. 
Pentru masa d’astă seară ? 


OTHELLO 


DESDEMONA. 


Socot 
Pentru prânzul cel de måine... 


OTHELLO 


Nu, nici mâine n'o să pot, 
Căci mă duc pe la banchetul ofițerilor. 


DESDEMONA 

Ei bine, 
Mâine marți, sau... mercuri fie, cum îi vrea, dar vezi de ţine 
Vorba hotărâtă, numai să nu treacă zile trei. 
Știu că pedepsești în oaste pe cei vrednici, ca prin ei 
Să dai pildă la'ndărătnici, — .. „altfel vina lui mar face 
De cât o dojană'n treacăt între patru ochi—și pace! 
Spune-mi, când să vie? Uite mă întreb și n'am idee 
Care lucru scump pe lume nu ţi-ar da a ta feme=? 
Tu să-mi faci o rugăciune? Un minut n'ași șovăi! 

(schimbând tonul, linpuşii are.) 

Ştii ? de mult, pe când în taină începuşi o mă iubi, 
— Mai ţii minte? — Tu şi Cassio-eraţi veşnic împreună. 
Eu îmi ascundeam cu grije, toată dragostea nebună, 
Ba când asvârleam vr'o vorbă, aspră, împotriva ta, 
Cassio, ce iute, Doamne, mai sărea şi te-apără! 
Şi tu stai la târg atâta cá să-i erţi acum greșeala? 
Oh ! sgârcitule ! In locu-ţi, eu ți-aş da mai mult! 


OTHELLO (luând'o în braţe cu drag.) 


Tocmeala 
S'a făcut. Se poate 'ntoarce când o vrea !.. O suflet blând, 
Impotriva vrerei tale nu mă vei găsi nici când! 

DESDEMONA (hătând din palme de bucurie.) 


Cât iți mulţumesc | (iuănd un aer grav şi drăguţ, alintat.) 
la seama, ce mi-ai dat, nui o favoare. 
Asta-a fost o rugă'ntreacăt și-o firească ascultare 
Cum ţi-ași zice: ia-ți mantaua, ia-ți mănușile că-i frig, 
Ori ia masa, — și le-ai face, căci tot tu, nu eu câștig. 
O! când o să vie vremea să-ţi cer însu-mi o dovadă 
Unde dragostea ta mare, luminoasă să se vadă 
Ea va fi îngrozitoare de'nplinit ! 
(fixându-l in ochi.) 
grea, — uriaşe! 
(sărindu-i de gât.) 
Și ce mândră-oi fi atuncea, de mi-i da-o! 
OTHELLO. 


Drăgălașe ! 
Fii pe pace... totdeauna voi cătă să-ți intru ’n voe. 
Lasă-mă te rog acuma Singur, Singur... am nevoe... 
DESDEMONA 


Dragul meu, rămâi cu bine. (setntoarce zâmbind.) 
Să te las, — ori nu? — Ba da! 


OTHELLO. 
Câte-va minute numai, și voi fi 'n odaia ta. 
DESDEMONA 


Vin Emilia cu mine. ... .(sibilic câtre Othello.) 

Nu citi de cât în semnul 
Inimei, când ea ţi-l face; m'asculta de cât îndemnul 
Dragostei, când ea-ți vorbește. Ori ce dor avea-vei tu, 
Ține minte: nici odată voia mea n'o zice nzu. 


(Nesdemana şi Emilia intră în castel.) 


OTHELLO (cu entuziasm.) 


A | şireată "'ncântătoare ! ladul facă-mă puzderii, 
Dacă mint că-mi ești mai scumpă ca luminile vederii. 

Lumea ?n haos pentru mine ar intră, s'ar prăbuși 
Dac'ar încetă vre-odată inima-mi de-a te iubi. 


IAGO (ca smulgâudu-se bruse din reveric.) 
Monseniore..,., 
OTHELLO 
Ce e? 
IAGO 


Cassio, cunoştea și el iubirea 
Ce era "ntre voi, pe vremea când vă pregăteați unirea? 


OTHELLO. 


De la început, și până ce ne-am cununat ştiea. 
Dar de ce mă întrebi? 


1AGO (tărând cuvintele.) 


De geaba..... temtrebam numai aşă 
Ca să am şi eu idee.... 


OTHELLO 
Și ideea ta? 
IAGO 


Fireşte 
Nu credeam că'n vremea ceia el știea ce vă unește. 


OTHELLO 
O! de multe ori el înșuși om de "'ncredere ne-a fost. 
IAGO (pretăcându:se tare surprins). 
A! în adevăr! 
OTHELLO 


Ei, ce e? e ceva fără de rost 
În purtarea lui, sau poate chiar în cinste lui? Ci spune! 


IAGO 


Cinstea lui? O monseniore... 

OTHELLO 
Cinstea da, o poți tu pune 
La ’ndoială ? 
IAGO 
La ’ndoială? Monseniore, cât știu eu.... 
OTHELLO 
Ce părere ai? 
IAGO 
Părerea.... 
OTHELLO. 


Vorba mi-o întorci mereu ! 
Par'c'ascunzi cu îngrijire-o scorpie în cugetare, 
Prea scârboasă la vedere ca s'o scoţi la ziua mare!... 
Ai vorbi şi nu-ți dă mâna; ce nu poți mărturisi? 
Insfârșit, vorbeşte-odată, spune-mi neted, ori ce-ar fi. 
Adineaurea șoptit-ai printre dinţi «ce văd nu-mi place». 
Și aceasta tocma'nclipa când se despărțeau în pace 
Cassio de Desdemona ! Spune, ce nu ţi-a plăcut? 
Cassio cunoștea iubirea dintre noi, dela ?'nceput; 
Când ţi-am spus, strigaşi c'o mutră oare cum încremenită : 
«A! in adevăr !». .. și fruntea, de odată încreţită 
Ţi se strânse'ntre sprîncene ca și cum ai fi ascuns, 
Indărătul ei o taină groasnică, de nepătruns. 
Dacă mă iubeşti, arată-mi cugetarea ta întreagă! 


IAGO. 
Monseniore, ştii prea bine ce iubire strâns ne leagă. 
OTHELLO. 


Ştiu şi tocmai de aceia, pentru că te ştiu cinstit, 

Om ce'ntâi își cântăreşte vorba ce-are de rostit, 
Şovăirea ta ciudată de aceea mă'nspăimântă : 

Ipocriţii doar strecoară gândul într'o vorbă frântă. .. 
Dar la omul drept, când vorba şovăe'ntre nu și da, 
Este semn că adevărul, a'nceput a-l sugruma ! 

1AĄGO (disiras şi ca răsnunzâud unei tainice pândiri) 
L-a) 


Cassio, —l’aşi lua pesama e un om cinstit cât pare. .. 


OTHELLO. (cu căldură) 


Oh! şi eu îl cred tot astfel... 
TAGO (visător), 


Doamne, ce minune mare. . . 
DDe-ar fi omu-așa cum pare că pe fruntea lui stă scris 
De câţi ochi în lumea asta ne-am feri, ca de-un abis! 


OTHELLO. 


Datoria fiecărui e să aibă’nfățişarea 
Sufletului său întocmai !-— 


1AGO (acelaș joc). 


Nu mă prinde dar mirarea 
Cassio să fie și el, dintre cei cinstiți. 


OTHELLO (cu nerăbdare), 
Vezi? iată, 
Vorba ta când îmi ascunde adevărul, când arată. 
Spune-mi toată a ta găndire, cum ţi se urzeșten gând — 
De-i hidoasă, de-i urâtă, —izbucnească mai curând ! 


TAGO. 


Bunul meu stăpân, mă iartă. .. ai asupra mea putere, 
Dar nu cere de la mine ce nici robului n'ai cere. 

Să-mi desvăluesc gândirea, toată, toată? ~ Presupune 
Că e josnică şi fa!șă. .. Năzärirı la ce ţi-aș spune? 
Căci la drept vorbind, la care alb altar, cu trepte sfinte, 
N’a pătruns și păcătosul cu murdarele-i veșminte ? 

Și în care suflet oare — fie ori cât de curat 

Nu s'a strecurat un cuzet ce lumina ia pătat, 

Bănueli de-acele surde, ce ca josnice ispite, 

Vin şi cer în minte scaun lângă celemdreptățite! 

OTHELLO. 


Nu-mi eşti bun prieten lago,de iai drept o'ndatorire, 
A-mi ascunde adevărul ce-ar cuprinde vre-o jignire. 


IAGO. 


O! te rog, te rog stăpâne, bine-ai face să nu stărui. 
Poate sunt nedrept, şi poate că aiurea adevăru-i. 
Bănuiala ca o buhă cuibun sufletu-mi şi-a pus. 
Pretutindenea văd rele, chiar acolo unde nu-s! 

Deci fereşte-te de omul ce din firea lui se’nșală. 

Nu-ţi aprinde "nchipuirea cu năluci ce-mi es din boală. 
Să-ţi desvălui bănuiala? Nu, nu, — te-aș neliniști 
Așezându-te pe-o schelă putredă și mi-aş clinti 

Şi încrederea ce-ai pus'o în a mea înțelepciune 

Și în cinstea mea. Zadarnic ar fi orice rugăciune. 


OTHELLO. (tulburat). 
Ce vreai tu să spui ? 
IAGO. 
Anume, că femee sau bărbat, 
N'are dar mai scump Ca vaza unui nume nepătat; 
Căci acel ce-mi fură banii, mi-a furut nimica toată: 
Banul e al tuturora şial nimănui, —o roată! 


Insă cine-mi fură vaza, pe el nu s'a 'mbogățit, 
lar pe mine păgubașul, pentru veci m'a sărăcit. 


OTHELLO (cu impetuositate). 


Jur pe cer, că vreau acuma să cunosc a ta gândire. 
IAGO, [sfidător.] 


Inima-mi s’o ţii în palmă, şi-un cuvânt de ponegrire 
Pentru nimeni nu mi-ai smulge ! — Dar când e în paza mea ? 


OTHELLO (cu o vore sombră!, 


Ha ! 

IAGO. 


la scama’n gelozie, monseniore nu cădea. 
Gelozia e o iazmă,—şarpe cu privirea verde, 
Se hrăneşte chiar din trupu-i, și din trup nimic nu-și pierde! 
Fericit este bărbatul ce se știe amăgit 
Și despreţuind femeia nu se simte păgubit. 
Dar gândeșşte-te l'acela, ce cumplită soartă-şi vede 
Când se'nchină unui idol, șin sfințenia-i nu crede! 
Care simte îndoiala arzător că-l otrăvește, 
Pe când chiar din bănuială tot mai viu iubirea crește! 


OTHELLO, 


O mizerie ! 
14G0. 


Săracul mulțumit, e prea bogat! 
Dar bogatul, aibă însăși cel mai strălucit palat, 
Bogăția lui e stearpă, iarnă fără rodnicie, 
— Dacă tremură de frică să nu cadă'n sărăcie. 
Dumnezeule prea bune! Când îi vrea milos să fii 
Tu de biciul geloziei apără pe-ai Evei fii! 


OTHELLO. 


De ce toate-aceste vorbe? Crezi tu c'ași avea dorința 
Să las mreaja geloziei să-mi înfăşure ființa ? 

Când te chinuie'ndoiala ești ursit să te înşeli: 

Stai înfipt ca o morișcă într'un vânt de bănueli. 
De-oi schimba când-va odihna pentru năzăriri deșarte 
De-opotrivă cwncheerea ce-o tragi tu — cam pe departe — 
Să ţii bine minte lago, ce-ţi spun astăzi răspicat : 
Voi fi vrednic să m'asvârli, ca pe-un tap ce-a căpiat! 
Nu, nu sunt nesăbuitul ce-l apucă gelozia 

Când i-ajunge la ureche laudele că soţia 

Ştie să primească oaspeţi, e distinsă'n bal, serbări, , 
Mlădioasă'n vorbe, cântec, admirată'n adunări, 

.— Nu; acolo unde-i cinste, toate-asemenea podoabe 
Sunt în slujba demnităţei, nu sunt viţiilor roabe. 

larâşi,—nu duc nici o grijă că soţia-mi s'ar schimbă 

Pentru c'aşi zări la altul merite ce n'aşi avea! 

Slavă Domnului ! știu bine, avea ochi când m'a prins mire. 
Nu, nu lago. .. Inainte de-a avea vre-o şovăire 

Trebue să văd cu oclui; iar de-oi bănui mai cei 

Să se reazăme'ndoiala, pe vre o faptă cu temei. 


Având proba, — pot departe să resping cn biruinţă, 
Ori iubirea, — ori nedreapta gelozie: suferinţă. 
AGO. 


Aşa'mi placi; îmi dai prilejul chiar acum să-ţi desvălesc 
Şi respectul și iubirea, fără să mai ocolesc, 

Deci,—silit de datorie, să nu uiți—îţi dau un sfat; 

— Nuam probe păn'acuma, voi avea ne'ntârziat. -—- 
Să-ţi pândești femeia bine şi ps Cassio de'mpreună. 
Nu-i privi cu gelozie,—nici cu'ncredere nebună. 

Ai un suflet nobil; maş vrea, -cum te ştiu la gând curat— 
Din prea multă dărnicie să te'ntâmpli înşelat. 

Cască ochii,—iîi ştiu bine, țării noastre caracterul : 

O veneţiană-arată cerului deschis, misterul 

Și capriciile-acelea ce mar îndrăzni ușor 

Soțului să le arate!— Toată conştiinţa lor 

Nu-i să ocolească răul, ci să-l facă pe ascuns! 


OTHELLO (azita:). 


Cum? În adevăr? 
1AGO. 


Veghiază ! Intrebași și ţi-am răspuns... 
Și-apoi nu uita un lucru : a'nceput prin a'nșelă 
Paza tatălui, atuncea când a vrut să fie a ta. 
Tocmai când părea—spăsita—că de ochii tăi tresare 
Sperioasă,—tocma-atuncea te iubea mai cw'nfocare ! 


OTHELLO (pironind ach i'n jes) 


Vai, aşa-i! 

IAGO. 
Deci încheerea: o copilă ce-a ştiut 
Ochi tatălui să-i lege, în cât bietul a crezut 
Că sunt farmece la mijloc,... Ah dar spun o vorbă mare, 
Merit blestemele toate... umilit îţi cer ertare. 
Dealtfel singura mea vină, e că te iubesc prea mult... 
OTHELLO. 
Dimpotrivă... îţi sunt încă recunoscător... te-ascult. 
IAGO  (insinuart). 
Vai ţi-am strecurat în suflet poate-o umbră de durere... 
OTHELLO, 
Nici de cum!... 
IAGO. 


Ba da... mie teamă; cred că suntem de-o părere: 
Ce ţi-am spus, — ţi-am spus-o numai din prieteşug curat, 
Dar... te tulburi... oh, mă iartă, rogu-te, fii mai bărbat, 
Şi nu da, la urma urmei nici un fel de'nsemnătate 
Unei bănueli, ce poate, e o mare nedreptate... 


OTHELLO. 
Oh, nu! 
IAGO. 


Deci, nici o crezare, până nu ţi-oi dovedi; 
Altfel, s'ar iscă primejdii unde nici nu te-ai gândi! 
Cassio mie bun prieten.... — Eşti mai palid ca'nainte..,.. 


OTHELLO (surâzând cu o sforțare). 
N'am nimica. — Cuget numai: Desdemona e cuminte. . . 
IAGO. 


Dumnezeu să-i dea puterea să rămâe tot aşa, 
Iară ție viața lungă, să te bucure de ea! 


OTHELLO (visător) - 


Ah, dar uneori natura din făgaşele ei sare.... 

IAGO (cn vigiune.) 


Asta-i miezul întrebărei — iartă... îndrăzneala-i mare — 
Să desprețuiască dânsa mărițişu-atâtor prinți, 

Potriviți cu ea la rasă, vârstă, rang! Unei fiinţi 

Chiar îmboldul orb îi spune unde inima-i să 'ncline. 

Şi ea... hm... în toate astea ar putea citi ori-cine 

Un semn bolnav de-o ciudată rupere de armonii 

In adâncurile firii... Sunt anume nebunii, 

Sunt porniri ne-orânduite, gusturi stranii, pătimașe 

Insă... iartă-mă! Nu-i vorba chiar de ea. Ea-i drăgălașe. 
Eu aci mi-arăt doar teama că s'ar prea putea când-va 

Să se'ntoarcă la mândria sângelui din spiţa sa, 

Și privind la alţi, mai tineri, chipul rasei, — nu vă mire. 
De-o să-i pară rău cam pripă va ales pe voi, drept mire- 


OTHELI.O (brusc si amarat), 


Destul, du-te, urmărește-i și ce afli, tot să-mi spui, 
lar soţia ta s'observe ori-ce pas, şi-al ei, și-al lui. 
Acum lasă-mă.,. 


IAGO (inclinându-se, face apai câţi-va paşi spre eşire). 


Seniore ! 
OTHELLO (sombru) 


Pentru ce m'am însurat ? 
lago ştie mult mai multe, decât poate-a arătat! 


1IAGO (coborând în scena). 


Monseniore. . . cer iertare, am un sfat... ţi-l dau la vreme 
Deşi Cassio e vrednic să-i redai pierdutul post, 

Dar mai ţine-l la o parte... o să simţi mai clar ce rost 
Are el? Pe ea pândește-o: vezi mai stăruie cu'ndemnul 

Să-l primeşti? Și ce foc pune’n apărarea-i? iacă semnul! 
Deocamdată-aşi vrea mai bine să mă crezi, drept om pripit 
— Cum cu drept cuvânt de-alminteri mă şi tem că-s rătăcit. . . 
Ține deci pe Desdemona pâm'atuncea drept curată. 


OTHELLO 1387 
OTHELLO. 


Stăpâni-voi tulburarea, sprijinit de judecată. 
|laga se inclină adânc şi ese). 


E un om cinstit acesta.—Cu pătrunderea lui vie, 
Toate arcurile-ascunse ale faptelor le ştie. 


|elătinind din cap cu amărăciune] 
Dac'aşi ști că Desdemona e ca șoimul răzvrătit, 
— Chiar când firele ce-o leagă de-al meu suflet îndrăgit, 
Mi-ar fin inimă înfipte,—smulge-le-ași din rădăcină, 
Drum ia-și da să sboare liber liniștită în lumină, 
Prin azur, să-și cate prada la 'ntâmplare, unde-o vrea! 
Oare pentru că sunt negru, asta este vina mea? 
Nu am graiu dulceag în vorbă,-—o! alunecosul dar 
Ce ”n deobşte-l au eroii carii birue 'n buduar ? 
Poate-s prea 'nclinat pe panta anilor ?—dar nu sunt încă! 
S'a dus, ma "'nșelat, şi toată mângâerea mea adâncă, 
Trebue s'o caut numai în mândrie și dispreţ. 
O! blestem al cununiei! E ursit să punem preț 
Şi să credem că-i a noastră, o făptură delicată 
Ale căreia dorințe nu-s a noastre nici odată! 
Poţi fi tu stăpân pe trupu-i,—nu poftele-i de rând... 
Aşi voi să fiu un guşter, să mă târâi mai curând, 
Cuibărînd prin umezi locuri, printre ziduri de'nchisoare,— 
Decât să-mi împart cu altul, tot ce avui mai drag sub soare! 
Veşnic biciu-acesta-al soartei c'un erou va fi vrăjmaș: 
Prea-i tovarăș mic femeea, pentr'un suflet uriaș! 
In alcovuri răsfățații pururea vor fi mărunții, 
Ce-i aleşi, din leagăn poartă ca o pată 'n mirul frunții, 
Plaga asta, umilinţa de-a te zbate în război 


C?un dușman ce te sileşte să duci lupta în noroi! 
[Intră Desdemona şi Emilia, Othello privind’o pieziş), 


O! de e şi ea vicleană cum sunt toate cele lalte, 
E minciuna-a tot stăpână până ’n cerurile "nalte. 
De-a lui proprie minune Ziditoru-şi bate joc 
Nu,... nu pot să cred... 

DESDEMONA (vine grăbită surizind către Othelo). 


Othelo, nu mai înţeleg de loc... 
Prânzu-i gata și mesenii toţi te-așteaptă. 


OTHELLO [cu o voce slabă] 


Ai dreptate 
Și sunt vrednic de pedeapsă... o! mă iartă... 


DESDEMONA. 


Dulce frate 
Ce ai tu? tu nu eşti bine.. ce te doare? vreau să știu. 


OTHELLO. 
Nu-i nimic, — mă doare capul. 


DESDEMONA. 


Ai stat noaptea prea târziu, 
O să treacă... Să-mi dai voe să-ţi strâng fruntea cu năframa. 


OTHELLO (cu bruscheţă . 


E prea mică. (smulge batista de la irunte şi a aruncă jos). 
Hai la masă. 


DESDEMONA (cu tristețe). 


După câte bag eu seama 
Suferi şi nu-mi spui nimica ! [Es Othelio şi Desdemona]. 


EMILIA (singură, ridică repede halisia de jos). 


O! ce mulţumită sânt 
C'am găsit batista asta! E un semn de legământ, — 
Ce-l dintâi, pe care-Othello dragei lui soţii i-l dete. 


(scuturând in aer batista). 

Ca s'o aibă “n mână lago, —ce de giugiulire şirete 
Mi-a făcut! Dar Desdemona, ține-așa de mult la ea, 
O sărută, îi vorbeşte, — în cât vai! Cum s'ar putea 
Să i-o fur? Othello însuşi a rugat-o ca s’o poarte 
Ca un talisman, de care nu te lepezi pân la moate. 
Eu, voi pune să-i brodeze o batistă tot la fel 

Şi-i dau copia lui lago; — Ce ciudat mai e şi el! 


OTHELLO 1389 


Ce-o fi vrând să facă oare cu batista? — Cine ştie! 


Dracul ştie ce vrea dânsul... eu i-o dau; ce-o fi, să fie! 
|iniră lago.| 


IAGO. 
Singură ? Ce faci acolo? 
EMILIA [privindu-l peste umăr, ţine natrama la spate], 


A! te rog nu mă certa. 
De-ai şti tu ce ai acuma ! 


IAGO, 


Cum să nu ştiu? am ceva 
Ce o lume ’ntreagă ştie; o nevastă proastă, —- iacă. 


EMILIA, 
Numai asta crezi? Ei bine, să-mi răspunzi, ce-mi dai tu dacă 
Ți-ași da "n schimb batista ceia ? 

IAGO (eu inditerenţă). 


Ce batistă ? 


EMILIA. 

Ai uitat? 
Primul dar pe care-Othello Desdemonei i l'a dat. 
M'ai rugat o săptămână să i-l fur. 


IAGO (cu vioiciune), 


Mi-aduc aminte 
L’ai furat? 


EMILIA. 


Nu tocmai.. însă stând de vorbă, mai ’nainte 
— Desdemona cu Othello, — ei batista i-a căzut. 
Eu găsesc un timp prielnic, şi-o ridic — lucru pierdut 
Nu furat! (i-o arata). 


IAGO (imbrăţişind'o). 
Ce fată bună mai eşti tu! Mi-o dai? 

EMILIA (retrăgând batista), 


De grabă 
Te repezi! Ți-o dau, dar spune-mi, ești tu Iago om de treabă? 
Ce voiești să faci cu dânsa? 


IAGO după cc ia smuls?o. 
Ei! ce-ţi pasă! 
EMILIA alarmată, 


Oh ! te rog 
Dacă n'ai vr'un gând de seamă, dă-mi-o! Eae un zălog 
De amor. Sărmana fată! dar și-ar frânge de durere 
Mâinele, de n'ar găsi-o, când Othello i-o va cere. 


IAGO, (bătând batista în palmă) 


Vezi să nu mai ştie nimeni, nici să bănuie măcar. 
Am s'o tiu cât-va la mine, căci îmi trebue; mergi dar... 


Cu un semn poruncitor îi ordonă să lasă. Emilia intră tristă în castel. 
IAGO singur. 


Plec la Cassio. Batista am s'o fac uitată jos; 

Un nimic, e-o probă tare pentru-acel ce e gelos. 
Credem ea ca un cucernic într'un text din evanghelii... 
Va eşi ceva. — Othello-i ros de-otrava îndoielii. 
Bănulaia aşa lucrează, tot puţin câte puţin, 

La”nceput abia ţi-e silă, se preface apoi venin, 

Și închis tot arde, arde ca o mină de pucioasă 


Pân'se năruie în noapte mintea cea mai luminoasă. 
Intră Othello şi se apreşie în fund visător gi întunecal. laga ascunde repede, batista gi prl- 
vindu-l cu ură gi dispreţ. 


Ce spuneam ? dovada iat-o! rămășagul laşi fi prins. 
Haide, mistue-te'n focul ce eu singur ţi-am aprins! 


Macii toţi din lume-adună-i, toate leacurile 'nbină 
N’o să te 'ntâlnești cu somnul lin, din dragostea senină ! 


OTHELLO [fără a vedea pe lago). 


Ah ! vicleană ea cu mine! ? 


OTHELLO 1391 


1A GO care s'a apropiat lângă el. 
Nu te mai gândi la rău! 
OTHELLO cu vioiciune 


Piei daci ! nenorocirea mi-a venit prin glasul tău! 
Jur, de mii de ori mai bună e dovada amăgirii 
De cât pururi chinul, spaima, şi năluca ’nchipuirii ! 


IAGO  (înduioșându-se). 


Ce sunt vorbele acestea! 
OTHELLO. 


Nu sunt vorbe! Adevăr. 
Să nu sdruncini fericirea, căci o ține-un fir de păr! 
Ce-mi păsa că altu'n umbră sărutarea ei mi-o fură? 
Nu vedeam nimic, durerea n'o ştieam, și nici o ură! 
Eri dormeam adânc! iar ziua eram liber şi voios. 
Azi, a soarelui lumină, toate, toate-s de prisos! 
Eri, eu nu simţeam cum trece ca o spadă arsă, crudă, 
Sărutările lui Cassio în sărutul ei de ludă. 
Cel furat, când nu-şi dă seama, e senin în gândul lui. 
Păgubit e și îl doare, doar din clipa când i-o spui! 


IAGO. 
Nu vorbi stăpâne astfel, mă mâhneşti adânc, mă doare! 
OTHELLO. 


Când din calda-i voluptate, din a trupului splendoare 
Sar fi 'mpărtăşit cu toţii: ofițer, soldat, recrut,... 
— Aşi fi fost ferice totuși când nimic n'ași fi ştiut! 
Dar acum, — adio pururi pace-a sufletului meu, 
Mulţumirea mea, adio! noapte e de azi mereu. 

Oh ! adio batalioane cu egrete mișcătoare, 

Lupte mari de-ambiţii sfinte, voi virtuţi biruitoare, 
Oh ! adio, nobil ager, furtunatic armăsar, 

Răsărind în fruntea oastei alb, fantastic ca un far, 

Și tu trâmbiță, chemare de curaj către victorii 

Şi voi steaguri plutitoare, fluturând în vânt de glorii, 

Și voi ropote de tobe în viesparul din asalt, 

Guri de trăznete, voi tunuri, glas al Celui prea Innalt 
Rămâneţi cu bine-adio, te-am pierdut o! strălucire.... 
S'a stins steaua ta, Othello, s?a sfârșit a ta menire! 


IAGO. 
Oh ! să fie cu putință? 
OTHELLO (apucându-! cu furie de gâi), 


Spune om nelegiuit, 
Unde, când, şi cum anume cinstea mea s'a pângărit ? 
Dă-mi dovada, dă-mi dovada s'o văd limpede colea, 
Sau de unde nu, ascultă, jur pe mântuirea mea, 
Îţi vei blestema ursita, şi-ai dori s'o schimbi c'un câine 
De cât să-mi cunoşti mânia şi s'ajungi ziua de mâine. 
(Îl respinge cu violență) 
IAGO. 
Ai ajuns până acolo? 
OTHELLO. 
Dă-mi să văd dovada 'n pripă, 
Dă-mi dovada ne'ndoioasă, unde strigă, unde, ţipă 
Adevărul clar ca ziua şi aşa biruitor, 
Că ?n lumina-i să nu treacă nici chiar umbra unui nor 
De 'ndoială,—sau, vai ţie! 


IAGO. 
O stăpâne! 
OTHELLO. 


De faci asta 
Să mă chinui doar de geaba, ca să-mi ponegreşti nevasta, 
— Nu te mai ruga la ceruri, fără remușcare fii, 
Mergi cu zâmbetul pe buze pe un drum de mișelii, 
La tot pasul săvârşeşte mii nelegiuiri de acele 
Ce nici cerul și pământul lăcrămând să nu le spele, 
In zadar—în balta unde până'n fund vei fi căzut 
N'ei găsi o fapt'-asemeni s'o imăsori cu ce-ai făcut! 


OTELLO 1393 


1AGO (cu prefăcută disperare). 


Doamne, apără-mă doamne ! —Ești bărbat întreg, stăpâne? 
Mintea, inima ta,—unde-s înțeleptele lor frâne? 
Dumnezeu să te păzească de-ori ce rele; eu de-acum 
Sub comanda dumitale nu mai stau. Imi văd de drum. 
(invinuinduse cu aţerire). 
O! smintit ce-am fost! naivul! S'apuc eu pe calea dreaptă, 
Ca să văd la urma urmei ce răsplată mă aşteaptă! 
Lume rea şi ticăloasă, te-oi minți şi eu,—am scuze — 
E primejdie se vede, să ai cugetul pe buze. 
(ui Oitella) 
Mulţumim de 'nvățătură. — De prieteni am să fuz 
Dacă pat așa ocară, toţi cei fără vicleșug! 
(face un pas să iasă) 


OTHELLO  (oprindu-l, sfârșit de cı ureri}. 


Nu,—rămâi, —eşti poate sincer... 
IAGO. 


De-ași fi înțelept! — ertați 
Cinstea vai! e doar o proastă ce slujește pe ingrați. 


OTHELLO. 


lau de martor însăși cerul... Par'c'o cred nevinovată..... 
Și 'ntr'o clipă tot se surpă, tot ce cred,—şi-o văd pătată,. 
Nu mai am puteri în mine să mai cred nimic, nimic! 

Aci simt că mi-ești prietin, şi-aci groaznic inamic. 

Dar mă chinue o sete neinvinsă,-vreau dovada. 

Chipul ei curat odată cum e proaspătă zăpada, 

Sfânt profil ca al Dianei, —miemi pare-acum mânjit, 
Negru cum e-al meu, c'un rînjet de bacantă veștejit. 

Ah Infern, de-ai tu prăpăstii fără fund, cu bălți de-otravă, 
Limbi de foc mistuitoare, râuri clocotind de lavă, 

De ai săbii ascuţite ori căpcane pentru munci, 

Tot ce ispășeşte-o crimă pentru veci de veci,—atunci 
Pune-mă la încercare, ți le 'ndur pe toate, toate.., 

Numai nu rușinea asta, nu se poate, nu se poate! 


(cade plângând cu kahote pe un scaun). 

IAGO. 
(Cu tristeţă prefăcută i| priveşte cât-va timp şi apoi s'apropie de dânsul) 
Ah! te mistue văpaia unei patimi de ne 'nfrînt. 
Și ce rău îmi pare doamne că de vină eu doar sunt! 


Vreai să vezi dovada? 
OTHELLO. 


Dacă vreau s'o văd! mai e întrebare? 
Dar ţi-aş smulge-o la nevoe! 


IAGO (cu o rece asigurare). 


O s'o ai, dar cum vreai oare? 
Vreai să fii tu însuţi martor, când păcatul săvârşesc? 


OTHELLO (isbucnind). 
Moarte și blestem! 
IAGO. 


Ei uite, ar fi greu să reușesc... 
Greu să-i priuzi; şi unde oare li-i culcușul,—dracu ştie ! 
Nu vor martori, când Satanei îi slujesc o leturghie. 
Ei, atunci, prin ce mijloace să te’ncredințezi ai vrea ? 
Căci ar fi cu neputinţă să mi-i prinzi făptaşi, colea... 
Chiar de-ar fi mai rău ca tapii, fără pic de înfrânare, 
Mai lascivi decât maimuţa,—și'n așa împrejurare 
Cine n'are-atâta minte să petreacă în ascuns? 
Dacă însă vreai o probă ce-ţi deschide îndeajuns 
Drumul tainic către poarta adevărului,—sunt gata ! 
Eu am proba --şi într 'ânsa s'oglindește vinovata... 


OTHELLO, 
Ah! dă-mi semnul că-i vicleană și mă”nşeală. 

IAGO. 

Mi-i urât 

Rolul asta ! dar fiindcă tot tu singur m’ai târât 
In făgaşul trist în care am intrat numai din zelul 
Cinstei şi-al prietenii, zău aşi face pe mişelul 
Să nu merg până la capăt... Eri cu Cassio ?ntr'un pat, 

M'odihneam. El adormise. Eu cum deseori cam pat 
De dureri de nevralgie, n'am putut închide gene. 
Trebuie să ştii, sunt oameni foarte indiscreţi, - din lene. 
Lasă moale frâul limbii, în cât mai ales în vis 
Cum deschid o clipă gura, li-i și sufletul deschis. 
Cassio e dintre-aceștia... Suspină ca ?ntr'o șoptire 
«Desdemona ! să ne-ascundem ! Nu trăda a ta iubire» 
Şi atunci îmi strânse mîna și îmi zise «blând noroc» 
Mă cuprinse strâns la pieptu-i sărutându-mă cu foc, 
Şi șopti apoi Cun geamăt, c'un suspin întretăiat: 
«Blestemată fie soarta ce maurului te-a dat!» 
OTHELLO. 
Scârbă,... scârbă... 
IAGO (rece). 
Vis seniore,... ca Oricare... 
OTHELLO (cu desnădejde). 

Vis ce ţipă 
Că s'a săvârșit păcatul! Nu,—un vis nu se ’nfiripă 
Din nimic. Nu! adevărul cel mai crud s'a disvălit! 

IAGO 


E! e-o chee ce'ntarește alte probe lămurit. 
OTHELLO (cu fntie). 
Am s'o fac bucăți !... 
IAGO. 


Nu încă! fii cu minte; deocamdată 
N'am văzut nimic şi poate Desdemona e curată... 
A! să nu uit,—o *ntrebare: n'ai văzut la ea cumva 
O batistă fin brodată cu ghirlănzi de fragi? 


OTHELO. 
Ba da! 
Eu i-am dat-o și e 'ntâiul dar ce-l are de la mine. 

ITAGO. 


Nu ştiam... Dar c'o batistă—semănând cu-aceia bine— 
Am văzut ştergându şi barba Cassio... 


OTHELLO, 
Batista mea ! 
IAGO. 


Ori e-aceia, ori e alta, de i-a dăruit-o ea 
Vina-i mare. Asta-i semnul de amor întotdeauna. 


OTHLLO. 


A! Mişelul! Cum nu nu are mii de vieți, în loc de una. 
Prea-i puțin un strop de sânge răsbunarea să-mi adap ! 
Asta-i dară adevărul crud ce nu-mi intra în cap! 
Spulberă-te dar iubire neclintită ca o stâncă, 
Vino neagră răzbunare, eşi din peștera ți adâncă, 
lar tu Dragoste dă.i Urei sceptrul frânt și prihănit 
Inimă, te rupe 'n două, căci în tine s'a 'mpletit 
Nod de vipere hidoase ce se svârcole și mușcă... 
IAGO. 

Linişteşte te. 

OTHELLO. 


Dar poate, bietul leu când rage’n cușcă? 
Sânge-mi trebue, vreau sânge... 


14AGO, 


Linişteşte-te, îți spun. 
Cine știe, mâine poate te-i trezi din somn mai bun, 


OTHELLO, 


Nu, nu lago, niciodată ! După cum din spre isvoare 
Fluviul nu-şi întoarce apa, ci porneşte orb spre mare, 
Astfel gândurile mele când şi-au rupt zăgazul lor, 
Unul nu se mai întoarce spre amoru 'ncrezător! 

Nu, ci'n fierberea mâniei, cresc spumoase’n vadu-i încă, 

Curg spre marea răzbunării, cad în matca ei adâncă! 
(îngenunche) Martor mi-este însăşi Cerul, jur pe viul Dumnezeu, 
Mă voi răsbună, și brațul ca de plumb cădea-va greu! 
1AGO (ingenunehe alături), 
Mai rămâi stăpâne-o clipă. 
(ridicând cchil la cer) 
Stele pururea nestinse ! 

Voi ce nenfășaţi din leagăn, tainice puteri ne'nvinse, 
Fiţi voi martore că lago, îşi închină cu nesaț 
Răsbunărei lui Othe!lo,—minte, inimă și braț! 
Poruncească, şi porunca-i, ori şi cât de sângeroasă, 
Implini-o-va iubirea prin supunerea pioasă... 

OTHELLO (sculându-se impreună cu lago). 
Primesc jertfa ta,—și încă, nu cu sterpe mulțumiri, 
Ci cu via încântare de credința ce-mi inspiri. 


Drept dovadă de iubirea sinceră ce-mi porţi, grăbeşte, 
Și'n trei zile ădu-mi vestea «Cassio, nu mai trăește !» 


IAGO. 

Bietul om, mi-era prieten, — dar de-mi ceri, el va fi mort. 
Pe ea las-o... 

OTHELLO (punându-i mâna pe inimă). 

De-ași ucide-o totuși vie aci o port! 
Curtizană blestemată, ipocrită ?n veci ai fost. 
—lago, vino după mine să vorbim la adăpost. 
Vreau să iscodesc o moarte cu urgii ne îmblânzite, 


Pe frumoasa mea Satană s'o pot ladului trimite. 
Vin, -de astă-zi înainte eşti locotenentul meu. 


IAGO (irclimnându-ze adânc). 
Servitorul tău stăpâne ! (à parte). 
Ce-a rămas acum, nu-i greu! 
SCENA IV 
Grădina Castelului: — Desdemona Emilia apoi Othello 
DESDEMONA. 
Doamne, cum pierdui batista! 

EMILIA (tulburată). 
Știu eu? da... e prea ciudat... 
DESDEMONA. 


Aşi fi vrut să pierd mai bine o avere, — ce păcat! 
Dacă nobilul Othello mar fi om dintre aceia 

Prea curaţi, să-şi bănuiască fără pricină femeia, 

Cum fac toţi geloși josnici — Doamne ce grozav prilej, 
Vântul orb al geloziei să-l deslănţue vârtej! 


EMILIA (surâzând). 
Nu-i gelos? 
DESDEMONA. 


El? nu!—te-asigur; a crescut sub cer de basme 
Unde suflete şi aer se purifică de miazme ! 


EMILIA. 
lată-l vine... 
DESDEMONA (incet Emilici). 


Nu-i dau pace, până n'oi putea să-i smulg 
A lui Cassio ertare. „„ (intră Othello și ea îl întâmpină surăzătoare.) 
Cum te simţi ? 


OTHELLO (surâzând amar). 


Eu ? ca un fulg 
De uşor, întotdeauna ; dar tu? 


DESDEMONA. 
Şi eu de-asemeni, 


OTHELLO (aparte). 


Să te spionezi pe tine ne 'ncetat, şi pe-ai tăi semeni, 
O ce chin! (ceremonios). 


Eşti bună mâna să mi-o dai? 
DESDEMONA. 


O! de ce nu? 


OTHELLO, 


OTHELLO. 
Este umedă şi moale... 
DESDEMONA. 
Nici de vârstă pân'acu, 
Nici de griji ea mavu timpul înăsprită ca să fie. 
OTHELLO Ip:etăcându-se că-i citeşte in palmă). — 
Mâna umedă, fierbinte, — e desfrâu şi rodnicie, 
Mâna asta cere frâne tari în patimi: rugăciunea 
Postul, pocăința, altfel se încuiba ”nşelăciunea, 
Căci aci își are cuibul un Satan neastâmpărat 


Pătimașş, şi care sburdă când în voe e lăsat; 
De almintrelea, arată caracter fără de pete... 


DESDEMONA. 
Poţi mai bine ca ori cine să o spui, căci ea îţi dete 
A mea inimă învinsă .,, 
OTHELLO (amar). 


A fost darnică! Pe vremi 
Inima era datoare să-ţi dea mâna. Azi te temi: 
Mâna o primeşti de sigur, inima nu ’ntotdeauna ! 
DESDEMONA (uimită şi tulburată), 
Nu ?nțeleg ... dar lasă asta... Ai uitatat tu oare buna 
Ta făgăduinţă ? 
OTHELLO. 
Care ? 
DESDEMONA. 
Adineaurea am pus 
Să trimită după Cassio. Va veni. E-așa supus! 
OTHELLO (brusc). 
Am nevoe de-o batistă. Dă-mi pe-a ta o clipă. 
DESDEMONA. 
lată. 

OTHELLO (0 respinge). 


Nu pe asta. Pe aceia ce ţi-am dat-o 'ntâiaş dată. 


DESDEMONA. 
Vai, n'o am-aci... 
OTHELLO. 


Se poate? 
DESDEMONA. 
Da stăpâne. 


OTHELLO, 


Foarte râu! 
E un dar ce-avea în sine forța farmecului său. 
Dăruită i-a fost mamei de-o femee vrăjitoare 
Din Egipet. Citea'm palmă ca 'ntr:o carte ursitoare. 
Şi ea spuse mamei mele: câtă vreme-o vei păstră, 
De-a bărbatulni iubire pururi te vei bucura. 
Ci de-oi pierde-o, sau năfraina dărui-vei la neșcine, 
Ochii soţului cu silă s'or întoarce dela tine, 
lară inima-i umbla-va după alte desmierdări, 
Și murind, îmi zise mama printre binecuvântări : 
«S’o faci dar miresei tale, căci primejdiile “nfruntă». 
Implinitu-i-am dorința şi ţi-am dat-o dar de nuntă. 
Tu păstrează deci năframa ca și-a ochilor lumine.... 
Dac'o pierzi, din fericirea ce-ai visat, — rămân ruine ! 


DESDEMONA., 
Oh! să fie cu putință? 
OTHELLO. 


Vraje are ’n ori ce fir: 
O sibilă a ţesut-o în profeticu-i delir, 
Viermii cari au dat mătasea, descântaţi au fost pe-altare. 
Purpura, din inimi suptă la mumiile fecioare! 

DESDEMONA ~ 


E adevărat? 
OTHELLO. 


Nimica nu ar fi mai de temut 
Ca puterea “nfricoșat'a talismanului pierdut. 


DESDEMONA (tristă). 
Ah, atunci era mai bine, nici să rni-o fi dat-o mie ! 


OTHELLO. 
Şi de ce? cum asta? 


DESDEMONA (încremenitá). 
Doamne ! ce ’ntrebare, ce mânie! 
OTHELLO (violent). 
Ai pierdut-o rătăcit-o? dăruit-o ? unde-i? 
DESDEMONA. 


Cer! 


OTHELLO 
Ce răspunzi ? 
DESDEMONA. 


Nu e perdută... aşa daruri oh, nu pier. 
Poate însă... 


OTHELLO. 
Cum? 
DESDEMONA (irângânduși måinele). 


Isuse ! 
OTHELLO, 


Caut-o ! 
DESDEMONA  (rugătoare), 
E rătăcită 
Și-o s'o caut. Las, acuma..—Știi că am făgăduită 
O iertare dela tine.—Pare mi se dinadins 
Ca să nu te ţii de dânsa, tu o cursă mi-ai intins! 
Zi-i lui Cassio să vie... de nu-l chemi, ași fi prea tristă. 

OTHELLO. 


Oh! de nu mi-aş pierde mintea! (tare). 
haide dămi acea batistă! 


DESDEMONA. 


De cât Cassio,un altul mei găsi mai bun soldat. 


OTHELLO. 
Dă-mi batista. 


DESDEMONA, 
Vei avea-o, dar răspunde-mi, Pai ertat? 


OTHELLO. 
Dă-mi batista... 


DESDEMONA. 


Ci ascultă, crede-mă, el își zidise 
Viitorul tinereţii şi nădejdea-atâtor vise 
Numai doar pe temelia dragostei ce-i arătai. 
Nu strică o fericire unui om când poți s'o dai! 
Ştii cum ți-apără viaţa ! 


OTHELLO (fixând-o,. 
Va să zică mai năframa ! 
DESDEMONA (aparte). 


Doamne, ce'ncăpățânare, ce să fie? Nu-mi dau seama! 
(tare.) 
Eşti de osândit iubite! Ce purtare! 


OTHELLO  (impingând-a brusc). 


Înnapoi ! 


(ese furios). 


EMILIA (când din vmeni), 


Zici că nu-i gelos Othello! 

DESDEMONA. 


Nici o dată între noi, 
N?a mai fost când-va vr'o ceartă... Trebue să fie-un farmec 
Al năframei ce-am pierdut-o... Oh ! cât mă căesc de-amarnic ! 


EMILIA (ascunzându-și temerile, emoționată). 


Mai târziu şi-arată omul tot cem inima lui zace. 
Ei sunt gura 'nfometată și noi prada care place. 
Ne înghit cu lăcomie, iar apoi când sunt sătui, 
Ne aruncă fără milă! — Unul de ispravă nu-i! 


[intră Cassia şi lago]. 
IAGO (lui Cassio). 


Nu-i alt mijloc. Ea să-l roage, — [zărind pe Desdemona]. 
O! Dar ştii că-ți merge bine? 
Jat-o ! Roag”o să vorbească lui Othello despre tine. 
DBSDEMONA. 
Cassio, ce veste? bună? 
CASSIO. 


Nu, ci veşnic ruga mea: 
Nu uitaţi și-o vorbă puneţi, să recapăt de-aș putea 
larăşi locul în iubirea lui Othello, ca ?ntr'o vreme! 
Vreau să știu întai de toate: am, sau nu, de ce mă teme? 
lar de-i culpa-așa de mare, că nici meritul trecut, 
Nici căinţa mea de astăzi ce adânc m'a abătut, 
Nici tăria hotărîrii pentr'o viață înţeleaptă 
Nu-mi răscumpără greşeala, — voi cătă atunci o dreaptă 
Mângâere ?n resemnarea că n'am fost de-ajuns de demn 
Şi moi duce 'nvoia soartei aşteptând din Cer vre-un semn. 


DESDEMONA. 


Nu mai am nicio putere! Sufletul mi-e plin de nouri... 
Giasul meu nu mai trezeşte în voinţa lui, ecouri! 

Ţigrul meu cel blând, Othello, nu mai e al meu, oh nu-i! 
De s’ar fi schimbat şi chipul cum schimbată-i firea lui, 

Nu laşi mai cunoaşte! Crede, lam rugat ca să te erte. 

O! aşi vrea ca "n ceruri sfinţii să m'ajute. după cum 
Lângă soțul meu, din suflet, eu te-am apărat acum. 
Trebue să ai răbdare. Tot ce voi putea, voi face 

Cum nici pentru mine însă-mi n'aşi fin stare. Fii pe pace. 


IAGO cu interes. 
E în toane rele? Ce-are? 
EMILIA. 


Chiar acum înfuriat 
A eşit de-aici. Pricina? Cine ştie! N'am aflat. 


IAGO. 


Să se turbure Othello? doar văzutu-l'am în lupte, 

Pe când trăznete de-obuze lăsau fronturile rupte, 

L'am văzut primind în brațe pe-al său frate mutilat. 

Dar pe chipul lui de-aramă nici un mușchiu nu s'a mișcat. 
Şi când ştie să-şi ascundă astfel inima 'n durere, 

Aţi putut citi în chipu-i turburarea lui ? — Ce fiere 

S'a vărsat atunci de-odată peste gându-i amărât? 

Merge rău. Mă duc să-l caut să-i vorbesc numaidecât. 


DESDEMONA, 


Du-te 'mpacă-l. (lago ese). are, sigur din Veneția vre’o ştire 
Ce nu-i place. Se 'ncâlcește vre-o politică în fire,... 
Poate chiar aci, e'n Cipru vr'un complot înalt de Stat, 
Ale cărui ițe-ascunse liniştea i-a dărimat. 

Așa-i omul, când o grije mare inima i-o scurmă, 
Chiar din lucruri de nimica, el se supără pe urmă. 
Numai vîrful unui deget de-i bolnav și'ntregul braț 
Arde ’n friguri-şi rămâne nemișcat, ca prins în laţ. 
Și-apoi omul nu e nici el Dumnezeu, —să nu ne mire 
Dacă nu e bun într'una ca în ziua lui de mire. 

O Emilia! cu mintea ușuratecei femei, 

L'am invinuit de-asprime când n'aveam nici un temei, 
Ceartă-mă... 


OTHELLO 


EMILIA. 


Hei, dee Domnul ca necazu-i, precum spui, 
Nu din dragoste să-i vie, ci din treburile lui! 


DESDEMONA. 


Dumnezeu îmi este martor, că eu nu i-am dat nici când, 
Vrun prilej de gelozie, — chiar cu umbra unui gând. 


EMILIA. 


Cel gelos, nu vrea s'audă de asemenea cuvinte! 
Lui i-abate, nu fiindcă are-o pricină ’nainte ; 
Toate semnele iubirei le citeşte el pe dos, 
Toate-l dor fară pricină, — și-i gelos, că e gelos, 
E o iazmă gelozia, o ciudată zămislire 

Ce puiază și se naște, ea din ea luându-și fire! 


DESDEMONA. 
Doamne, apără pe-Othello de-aşa şarpe veninos ! 
EMILIA (tristă), 
Amin! 
DESDEMONA, 


Eu mă duc să-l caut. Dacă-l voi găsi voios, 
Tot ce-mi este cu putinţă, voi cerca. 


CASSIO. 


In a ta mână 
Tu ai soarta vieţei mele mult iubita mea stăpână. 


(Es Desdem cna şi Emilia). 
Intră BIANCA. 
Bună ziua dragă Cassio. 


CASSIO. 


i Tu aci? pe legea mea 
Tocmai mă 'ndreptam spre tine. 

BIANCA. 


Cum vezi, şi eu tot aşa. 
Șapte nopţi şi şapte zile să nu am de tine ştire! 
Ştii cât fac? O suta ceasuri şi şaizeci tu mi-ai răpit. 
Dar ia bine seama, ceasul ce ni-l fură un iubit, 
Ține cât o săptămână. Socoteşte-acuma bine 
Şi vezi câte ceasuri încă ești dator să stai cu mine! 


CASSIO. 


lartă-mă Bianco, însă, am pe inimă d'un timp, 
Ca... o neagră presimţire ce-mi stă "n suflet ca un ghimp. 
Dar așteaptă să fiu iarăşi, vesel, luminat la minte, 
Şi-o să vezi că viu la tine mult mai des ca mai "nainte. 
Pentru c'ai venit, mi'nchipui c'o să-mi faci plăcere, — da ? 
la modelul (i àt nătrama). 
Și mi brodează o năframă tocim'așa! 
BIANCA. 
O ce văd? Cine ţi-a dato? Sigur, noua ta iubită. 
A! pricep, pricep acuma pentru ce sunt părăsită ! 
Bine, bine, să ţii minte! Ai ajuns aci? mă 'nșeli? 
CASSIO. 
Cine dracu îți mai suflă fel de fel de bănueli: 
Eşti nebună. Tu geloasă? Şi de ce? Pentr-o batistă! 


Vre-o femee crezi mi-a dat-o? Jur că nu! Hai, nu fi tristă. 
BIANCA privind batista, 
Dar de unde-o ai atuncea?—Doamne cît e de frumoasă! 


CASSIO. 


Am găsit-o aruncată pe-o sofa la mine ’n casă. 

Cine-o fi uitat-o acolo, nu pot ști, e un mister! 

Dar cum vezi, e-așa frumoasă, că să nu te miri căți cer 
Să-mi brodezi şi mie una după ea. Cum e pierdută, 
Mâine poimâne de sigur înapoi va fi cerută. 

Copiaz-o deci întocmai. Și-acum draga mea te las. 

BIANCA 
Așa iute? 
CASSIO 


Aţin calea lui Othello pas cu pas. 
Am să-i cer ceva și nași vrea să mă vază ?ntr'o idilă 
Azi, când mi s'alege soarta întrun fel.. 


BIANCA 
Şi ce? Ţi-e silă? 
CASSIO 
Ce idee! Tu mi-eşi scumpă! Viu, dar mâine. Azi e greu. 
BIANCA 


De opt zile-aşa te lauzi cu minciuna tot mereu! 
Hai, dă-mi brațul până-acasă.—De Othello nu te teme 
Şi fă bine, astă seară, vin la mine mai de vreme. 


CASSIO 


Nu pot merge mai departe,—o să vie. Dar să știi 
Astă seară viu.... 


BIANCA 


Dea dracu, de cuvânt să nu te ţii! 

DIN TRECUTUL CAPELEI ROMANE 
DIN PARIS 


Capela română din Paris, aşezată în strada Jean de 
Beauvais, 9 bis, deși astăzi este o mică biserică ascunsă 
între păreții câtorva case, a avut totuşi un trecut în- 
semnat, pe care istoria culturală şi religioasă a Franţei 
îl glorifică în paginile sale și aminteşte cu pietate nu- 
mele lui Jean din Dormans, — Episcop de Beauvais —, în- 
temeietorul colegiului și capelei cu acelaș nume. 

Ca să putem aprecia mai bine fapta Episcopului din 
Beauvais şi să ne dăm seama de importanța colegiului 
înfiinţat de dânsul, trebue să aruncăm o privire retrospec- 
tivă asupra Universității de pe vremea aceea, precum şi 
asupra felului de viață, pe care îl duceau studenții. 

Universitatea din Paris a fost socotită, încă de mult 
timp, ca cea dintâiu din toată lumea. Unii zic, că descinde 
direct din vechile școli ale Druizilor, alții zic, că lui Char- 
lemagne (742—814) și micului său fiu Charles-Le-Chauve, 
le-ar fi revenind gloria de întemeietori. Protejată fiind 
de regi, a atras la sine multă studenţime şi această unire 
a devenit o putere. Şcolarii, deși de multe ori turbulenți, 
erau protejaţi şi nimeni nu putea să-i atingă cu nimic, 
căci își atrăgea o aspră pedeapsă. Regele Filip August, 
chiar a dat ordin mulţimii să divulge poliţiei pe cei ce 
ar insultă ori lovi pe un student. 

Rectorul Universităţii nu putea fi judecat decât de Uni- 
versitate, de Episcop (al Parisului), de Rege și de Papa. 
El se alegea la fiecare trimestru de procurorii celor patru 
națiuni din Franţa, Picardia, Normandia şi Germania şi 
avea prerogative extraordinare. Nu ieşea din oraș, de- 
cât pentru a merge înnaintea Papilor şi Regilor; purtà 
titulatura „Amplissime Seigneur” şi la însurătoarea regilor 
luă loc în mijlocul principilor curţii, iar la înmormântări 
mergeă alături de Episcopul Parisului, ocupând el o parte 
a străzii, Episcopul alta (1). 


(1) Vezi: Du Breul: Les antiquites, 

In Parlament el stă printre baroni și dacă muriă fiind 
Rector, eră îngropat în biserica Saint-Denis, unde se a- 
flau mormintele regilor (2). 

Dacă cineva insultă pe Rector, ori pe un școlar, atunci 
Rectorul în loc să recurgă la cei în drept spre a-i ju- 
decă, el închidea clasele și lăsă pe studenţi să se îm- 
prăştie în oraş, unde semănau dezordinea și teroarea și 
cereau reparația onoarei, în mod public. In caz de refuz, 
ei amenințau, că vor trece în străinătate cu profesorii 
lor, unde vor duce cu ei și acea vestită știință, care pe 
atunci făcea gloria Franţei şi a Parisului. Rectorul eră ca 
un rege. 

Cu toate aceste măreţe şi lăudate aparențe însă, prin- 
tre studenți domnia mizeria, suferința şi o mulțume de 
vifii. Tinerii veniţi de prin Anglia, Germania, ori de prin 
provincii depărtate, într'o lume cu totul nouă, singuri şi 
nedisciplinaţi, îşi cheltuiau libertatea cât se poate de gre- 
şit, aruncând ultimul ban prin cabareturi. 

Bogătaşii orașului, dintr'un sentiment de ură și de teamă 
că studenţii sunt prea nedisciplinați, le închideau uşa, ne- 
voind să-i primească în gazdă. 

Aceștia își căutau atunci azil pe unde puteau. Hote- 
lierii îi speculau îngrozitor și le cereau palta înnainte. 

Lucrurile au ajuns până acolo, că Papa Grigorie al IX-lea 
se văzu nevoit a interveni şi hotărî ca preţurile de închiriere 
să fie făcute de doi profesori dela Universitate şi doi ce- 
tățeni, aleși cu consimţământul profesorilor (1). 

Dacă proprietarul refuză să închirieze unui student pe 
preţul fixat de comisie, atunci i se interzicea de a primi 
vre-un chiriaş în casa sa, pe timp de cinci ani. 

De bine de rău, adăpostul le-a fost, puţin asigurat. Ce 
eră să se facă cu hrana? 

Mulţi cheltuiau banii nebunește şi apoi nu mai aveau 
ce mânca, Cea mai mare parte dintre ei erau săraci şi ca 
să-şi plătească profesorii şi să aibă ce mânca, erau ne- 
voiți să cerșească, sau: să se deă la munci intelectuale 
foarte grele, pentru o bucată de pâine și un adăpost (2). 


(2) Vezi: Quicherat: Histoire de Sainte-Barbe 
(1) Vezi: Crevier. Histoire de PUhniversite de Paris, t. IH 


(2) Vezi: Jean de Hautevile, sec. XII: aArchifrenius» sau «Le grand 
pleureur», o poemă în care deplânge mizeriile studenţilor şi arată ne- 
plijența în care trăiau, vițiile dintre ei etc. etc. 

Cu toată sărăcia lor, acești studenți se pasionau după 
teoriile emise de profesorii lor și adeseori se certau între 
ei şi dau un asalt teribil, împărțindu-se în două, pri mai 
multe tabere și luând fiecare partea, cutărui ori cutărui 
profesor. Adeseori ei nu se puteau uni din pricina deo- 
sebirii de rasă şi patrie. Englezii erau trataţi de beţivi şi 
poltroni, Francezii de sclivisiţi, sensuali şi afemeiaţi, Ger- 
manii, de oameni ce se mânie şi se insultă în mod obscen, 
Normanzii că sunt vanitoși, celor din Poitevins li se im- 
pută caracterul lor viclean şi avariția, Bourguignionii erau 
numiţi brute și stupizi, Bretonii, uşuratici, nestatornici şi 
criminali, Lombarzii, răutăcioși, laşi și avari, Italienii, vio- 
lenți, zavergii şi furioși, Sicilienii, tirani şi cruzi, Braban- 
sonii, oameni de 'sânge, incendiari şi hoţi, Flamanzii, ri- 
sipitori, dezordonațţi și lacomi. După certuri, venea de 
multe ori bătaia (1). 

Cel mai teribil rău, care atingea pe un școlar la sosirea 
sa în Paris, era —în afară de foame şi sărăcie — corup- 
țiea, care se făcea pe faţă, nu ascunsă ca astăzi. Tot 
Jacques de Vitry descrie îngrozitor prostituția, ce dom- 
nea printre studenţi: „In aceeaș casă — zice el — veţi găsi 
sus școala, iar jos locuri de desfrâu, sus, profesorii în- 
văţând, jos, curtezane exercitându-și rușinoasa lor industrie, 
veți auzi în acelaş timp răcnetele acestor femei, cari se 
ceartă şi strigătele studenților, cari discută”, 

Cine voia să ducă viață cumpătată, eră desprețuit şi 
tratat de avar, ipocrit și superstițios. 

Numărul cel mai mare de studenți, îl dau străinii. 

Astfel se prezentă situația şcolarilor pe timpul lui Jean 
din Dormans. 

Dându-și seama de pericolul la care se expuneau tinerii 
veniți, mai ales, din provincie —care orcât s'ar spune, 
dar tot eră mai curată şi neprihanită, decât Parisul —, el 
se hotări a creiă o instituție de binefacere, în care să pri- 
mească deocamdată numai câțivă tineri, cari urmau la 
Universitate şi cari erau din provincie. 


Dar, cine eră acest Jean de Dormans și Jean de Beauvais? 
Erà una și aceeaş persoană. Se născu pe la sfârșitul se- 
colului al XIII-lea în orășelul Dormans, din campania (de 


(1) Vezi Jaques de Vitry: Historia Occidentalis, de statu civitatis Pa- 
risiensis, Cap. VII. — 

unde Jean de Dormans), din părinţi nobili şi avuţi. Fu 
mai întâiu avocat în Parlament, apoi mai târziu îl ve- 
dem ajuns Episcop în Beauvais, diocesa de Soissons, (de 
unde numirea de Jean de Beauvais), iar sub Carol al V-lea, 
Cardinal papal și Cancelar al Franţei. 

Mai avu doi fraţi: Michel și Guillaume cari după moar- 
tea lui Jean de Dormans (t 1373) ajunseră şi ei la ace- 
leași ranguri înnalte, ca și fratele lor Jean. 

Avi și un nepot, Miles de Dormans, pe care în 1383 
îl găsim cancelar al Franţei (1). 

Jean de Dormans, cu toată situația înnaltă la care ajun- 
sese, nu puti să uite măcar o clipă pe locuitorii orăşe- 
lului său de naștere și pe cei din diocesa de Soissons. 

De aceea, acum, când corupția și toate viţiile bântuiau 
cu furie studențimea pariziană, gândul său se îndreptă 
mai întâiu la salvarea tinerilor din Dormans, cari veneau 
să studieze la Paris, sau —în lipsa acestora—la tinerii 
din diocesa de Soissons. 

Se pare însă, că și alte cauze l-ar mai fi îndemnat pe 
Jean din Dormans, ca să înfiinţeze un colegiu și printre 
acestea ar fi mai ales orgoliul naţional și dragostea lui 
de misiune. 

Asemenea colegii, asemenea institute de binefacere, mai 
făcuseră şi alţii înnaintea sa: Aşa eră colegiul de Laon, 
colegiul de Lissieux, fondat în 1336 de Guy d'Harcourt 

- Episcop de Lissieux —y colegiul de Dace, colegiul de 
Presles (rue des Cârmes) ilustrat prin lecţiile şi moar- 
tea lui Pierre Ramus, și altele. 

Nu-i lipsea, așa dară, modele după cari să-şi organizeze 
noul său colegiu și nu-i fu greu să-și aducă la îndeplinire 
dorința, ce nutrea de multă vreme. Singura greutate eră 
alegerea locului ; afară de aceasta, se cerea neapărat ca, 
colegiile sau internatele să fie cât mai apropiate de Uni 
versitate, căci cu chipul acesta şi supravegherea se pu- 
tea face mai bine. 

Cartierul, care astăzi se numește „Cartierul latin”, eră 
cel mai indicat pentru înființarea colegiului, de oarece 
aci se grămădiseră toţi intelectualii, toate instituţiile cul- 
turale şi toate monastirile de călugări. 

(1) Vezi: Louis le Gregoire: Dictionaire encyclopedique d'histoire 
de biographie, de mytolog e et de peographie. 

Vezi: François du Chesne: Histoire des Cardinaux francais; 

Idem; Histoire des Chanceliers et Gardes des Sceaux de France. 

Pe unde astăzi se află biblioteca „Sainte-Genevieve”, 
liceul „Sainte-Barbe”, apoi coborând spre strada des Câr- 
mes, strada Clos-Bruneau (1) (azi Jean de Beauvais), strada 
Saint Jean de Latran și până peste cheiul Senei — la tur- 
nul Saint Jacques — eră o adevărată fortăreață intelectuală. 
In acele colegii, alături de desvoltarea intelectului, se fă- 
cea și cultivarea sufletului, căci fiecare colegiu își avea 
şi Capela sa de rugăciune, pe care, — elevii erau obligați 
s'o frecventeze în fiecare zi, iar în caz de abatere li se 
aplicau aspre pedepse. 

Jean de Dormans, mijloci în anul 1365 şi cumpără chiar 
în centrul cartierului o casă, numită „Maison aux Images". 
care aparținea școlarilor colegiului de Laon, şi o altă 
casă, numită „Le Gago”, care făcea parte tot din „aux 
Images”. 

Propriu zis, colegiul Jean de Dormans luă ființă abia în 
anul 1370, 8 Mai, când s'a promulgat cartea de tundaţiune 
a colegiului şi s'au instalat cei 12 bursieri, recrutaţi din ti- 
nerii din Dormans. Regele Carol al V-lea și-a dat și dân- 
sul aprobarea în lanuarie, 1371 (2). 

Jean de Dormans dotă colegiul său pentru vecie, ela- 
borând şi un regulament, prin care se stabilea că, bur- 
sele se dau pe timp de şase ani, apoi se impunea elevi- 
lor să poarte tonsură și păr scurt, o tunică, manta şi be- 
retă albastră. Erau obligaţi să citească la masă pe rând 
(săptămânal) Sfânta Scriptură şi în fiecare seară să se 
adune la capelă și să cânte imnuri în cinstea sfintei Fe- 
cioare. 

Să se rețină următorul fapt, că pe vremea lui Jean de 
Dormans nu se construise capela, ci se instalase provizor în 
una din sălile colegiului de Presles, situat în strada des 
Cârmes, la spatele colegiului Dorman: (3). 

Pe lângă cei 12 bursieri se mai prevăziu și un post de 
profesor, unul de director şi altul de pedagog- -intendent. 
Traiul eră foarte eftin, după cum spune Villaret în ale 
sale „Essais historiques sur Paris”. 


(1) Dı pă Jaillot (autor), str Clos. Bruneanu datorește numirea de 
«Jean de Beauvais» lui Jean din Peauvais, care era librar și locuia în col- 
tul străzii des Noyers; după alţii însă şi ceea ce e mai probabil, lui 
Jean Episcop de Beauvais și întemeietorul colegiului de pe aceeaș stradă. 


(2) Vezi: Arch. de tempire, reg. M. M. 356, Fol. XXV. 


(3) Vezi: Manus. 18408, Biblioteca Mazarine: Moyens pour retablir 
le college de Dormans, dit de Beauvais, en son premier etat. 

In 1372 se mărește numărul bursierilor dela Î2 la 
17; în 1373, creându-se o rentă perpetuă de 100 livre, 
se măreşte numărul bursierilor la 24. 

In 11 August, 1373, Rectorul și universitatea aprobă fun- 
dațiunea ,„Dormans” şi oferă protecțiunea școlarilor ace- 
stui colegiu, asemenea şi Papa acordă institutului ,Dor- 
mans” diferite privilegii. 

La trei luni după aprobarea Universităţii moare Jean de 
Dormans şi lasă ca executor testamentar pe nepotul său, 
Miles de Dormans și pe alte rude, prevăzând prin testa- 
ment, că de nu va mai fi, cu vremea, nimeni din familia sa, 
apoi numirea bursierilor la colegiul inființat de dânsul să 
aparţină, pe veci, abaţilor din Saint Jean des Vignes de 
Soissons, compatrioţii săi. 

La acest colegiu au învăţat (căci cu timpul se predau 
lecţiile chiar în colegiu) şi câteva rude de ale Episcopului 
Jean de Beauvais, după cum rezultă din Manuscrisul No. 
27.851 al Arhivelor Imperiului, pag. XV. 

Cu timpul, acest colegiu ajunse la o mare înflorire, 
grație diferitelor donaţiuni făcute în bani, ecareturi şi 
moșii. Până în secolul al XVI-lea s'a vorbit mult de şcoala 
şi școlarii din strada Jean de Beauvais, atât eră de însem- 
nată (1). 

La începutul secolului al XVi-lea, acest colegiu deveni 
public. Sub domnia lui Francois |, fu reconstruit pe dea'n- 
tregul şi reunit în 1597, colegiului de Presles. In 1699 se 
separă de acesta și luă numele de „Le college Jean de Dor- 
mans-Beauvais", iar în 1764 a fost alipit pentru totdeauna 
liceului „Louis le Grand”, unde se află și astăzi. 


Am făcut acest rezumat istoric, căci e cu neputinţă să 
vorbeşti de Capelă, fără a vorbi și de colegiu și viceversa. 

Am zis, că Episcopul Jean de Beauvais, sau Jean de Dor- 
mans, încă de când trăia, instalase şi o Capelă- în mod 
provizor, — într'una din sălile colegiului de Presles. In- 
tenţia sa însă eră, de a zidi din temelie o Capelă, pe care 
s'o înzestreze cu toate cele trebuincioase și care să fie punc- 
tul de reper, către care să se îndrepteze mai mult atenția 
educatorilor din colegiul său. 

In vederea acestui scop, cumpără lemn de Irlanda, pe 
atunci foarte căutat pentru lucrările de tâmplărie, dar 


(1) Vezi: Felibien: Histoire de Paris, t. IV. 

nu-și putù vedea realizat visul său, de oarece moartea îi 
surprinse tocmai în toiul planurilor sale. El muri pe la 
sfârşitul lui Octomvrie, anul 1373, lăsând prin testament 
3.000 florini — aur de Franţa — pentru construirea Capelei 
colegiului. 

Mai lăsă de asemenea pentru înfrumusețarea ei un mare 
potir de argint aurit, o cruce de aur, cu lemn din crucea 
Mântuitorului, două tave de argint, două statui de argint, 
ale sfintei Fecioare şi a sfintei Yves, doi îngeri de argint 
aurit, o statue a sfântului loan Evangelistul, patronul vii- 
toarei Capele, două candelabre de argint, biblioteca sa și 
alte multe obiecte de preț. 

Mai prevedea asemenea prin testament că preotul Capelei 
să fie din diocesa kle Soissons, să; i se plătească „5 sozs” (1) 
pe săptămână, să ţină predici şi să oficieze sfânta liturghie 
de două ori pe săptămână. 

Lui Miles de Dormans (întâiu Episcop d'Angers, apoi 
la Beauvais) şi celorlalți executori testamentari ai lui Jean, 
le aparţine onoarea de a fi realizat zidirea Capelei. Ei erau: 
Miles Dormans, Aymeri de Maignac, Episcop de Paris, 
Girard d'Ambonnay, arhidiacon de Joinville în biserica 
din Châ.ons, Jean Hardi, artidiacon de Gacey, în biserica de 
Lissieux ; Gerard de Ullus sau Urlus, şambelan al răposa- 
tului cardinal, canonic de Reims și de Rouen; Clement de 
Soilly, canonic de Soissons şi cavalerul Bernard de Dor- 
mans. 

Carol al V-lea, care supraviețui câţiva ani după moartea 
lui Jean, nu uită pe acela, care-i fusese cancelar şi prieten. 
In 30 lanuarie, 1374, abia la trei luni după moartea lui 
Jean, regele Carol al V-lea veni în persoană şi puse prima 
piatră a Capelei sfântului loan Evangelistul. Luă masa în 
colegiu şi istoricul Villaret spune, că „Dormaniștii cheltuiră 
9 sols-i pentru dejunul ilustrului oaspe” (2). 

Fostul șambelan al răposatului Jean de Dormans, Gê- 
rard de Ullus, fu însărcinat să ducă la bun sfârșit con- 
struirea Capelei, iar Clement, canonicul de Soissons, su- 
praveghea pe lucrători şi făcea plăţile zilnice. 

Abia după doi ani, pe la lanuarie, 1375, au început lucră- 
rile serios, cu cheltuiala mai ales a lui Miles de Dormans, 
nepotul lui Jean. Pietrăria a fost adusă din carierele dela 


(1) Vezi Le R. P. M. D. Chapotin: «Le Colege Dormans — Beauvais» 
© (1) Vezi: Villaret: Histoire de France, t. XI, 

Vitry, dela Nâtre-Dame des-Champs ; Gentilly şi dela Vau- 
girard, — localităţi, în apropiere de Paris. Zidari în piatră 
au fost: Jean Hareet de Huy și Michelet Salemon. 

Copin din Beauvais fu însărcinat să facă marea poartă a 
Capelei, iar Jehan Jouvence, făcù două clopote destul de 
măricele. 

Vitrourile au fost făcute chiar în colegiu de către Baudet 
din Soissons, însă abia în anul 1381 fură terminate şi așe- 
zate. 

In ceeace privește pictura, au lucrat mai mulți la dânsa. 
Pictorul Hennequin du Liege a făcut trei icoane și anume: 
Icoana sfântului loan Evangelistul; pe Jean de Dormans 
şi pe fratele său M-gr de Dormans. 

Un anume Boudoin a făcut un crucifix; Thomas Folle 
trei îngeri, în jurul marelui altar, iar Nicolas de Vertus a 
făcut multe alte icoane. 

In anul 1380 Capela este închinată sfântului loan Evan- 
gelistul (1). 

„Până la anul 1764, data alipirii colegiului Jean de Dor- 
mans — Beauvais — la liceul „Louis le Grand”, Capela a- 
ceasta a slujit numai trebuinţele sufleteşti ale elevilor, 
în marginea prescripţiilor testamentare ale lui Jean de 
Dormans. 

După ce colegiul Dormans-Beauvais fu alipit liceului 
„Louis le Grand”, Capela rămase în părăsire. Se vede însă 
că, odată cu mutarea colegiului s'au luat icoanele şi vitrou- 
rile Capelei de către abaţii din Saint Jean-des-Vignes-de 
Soissons, cari de drept erau executorii testamentari ai lui 
Jean de Beauvais, de oarece după 1764 Capela nu avea nici 
o pictură, nici pe ziduri, nici pe geamuri (2). 

Nefiind destul de încăpătoare, pentru ca să poată servi 
de Biserică enoriei dinprejur și ne mai având aproape nici 
o podoabă, ea nu fu cuprinsă în numărul bisericilor concor- 
datoare ale Franţei (3), ci rămase proprietatea oraşului 
Paris, care — la rândul său — neputându-o utiliza le ceva, 
o lăsă în completă părăsire, până pe la anul 1815, Sep- 
temvrie 1. 


(1) Vezi: Villaret: Histoire de France. 
(1) Bouillet: Dicţionaire histoire et geographie. 


(2) Aci este vorba de concoidatul ce Napoleon cel Mare a făcut cu 
papa Piu al VIl-iea la Fontainbleau in 1813. — 

In acest an se înființează aci prima şcoală elementară, 
după metoda Lancastriană” (1). 

Mai târziu, această capela fu clasată printre monumentele 
istorice ale Franţei, iar în anul 1865 cedată Ordinului 
„Dominicanilor” sau „Fraţilor predicatori” (frères prê- 
cheurs) (2). 

Instalați aci, Dominicanii se apucară în mod serios, să 
împodobească Capela înlocuind geamurile cu vitrouri, iar 
pictarea zidurilor bisericii o lăsară pentru alte timpuri. 
Le eră teamă să se expună la cheltueli costisitoare, mai 
ales că ordinul lor nu eră autorizat nici în Franţa, nici în 
Paris, ci numai tolerat, In dragostea cea mare pentru pa- 
tronul lor, sfântul Dominic, ei reproduseră pe vitrouri 
scenele, ba aproape toată viața sfântului, falşificând de 
multe ori adevărul, după cum ne spune un scriitor „Bri- 
dain". Alţi sfinţi pictaţi, mai fură: 

St. Ludovic (Louis) împreună cu soţia sa şi cu o suită re- 
gală; sf. Dionisie Areopagitul în două medalioane: In- 
tunul cu tiara în cap şi cârja papală în mână; iar într'al- 
tul decapitat, ţinându-și în mâini capul prevăzut de tiară; 
apoi sfta Dominica, în costum de soră de caritate şi alţi 
sfinţi aproape necunoscuți. 

Cele mai multe picturi de pe vitrouri datează din anul 


(1) Vezi: Felix şi Louis Lazare: Dictionaire administrativ et histo 
rique des rues de Paris et de ses monuments, 


(2) Acest ordin religios fu instituit de sf. Dominic în anul 1215, la 
Touluse, pentru propovăduirea credinţei întru convertirea ereticilor, Fu 
supus rânduelilor Fericitului Augustin, puţin modificate), și aprobat în 1216 
de Honorins III. Se desvoltă repede şi din secolul al XIII începu să dea 
bisericii şi știnţei, oameni vestifi, ca: Albert le Grand, Vicent du Beau- 
vais, sf. Thomas d'Aquin ect. Multă vreme, acest ordn fu în rivalitate 
cu acela al Franciscanilor. Tot acest ordin se mai însărcină cu înde- 
plinire slujbei de «Inchiziţiune», înființată în 1229 pentru a menține 
— zice-se curățiea credinţei. Din ordinul Dominicanilor sa ales tot- 
deauna «Le Maître du sacre palais» la Roma. Innainte de Revoluţia fran- 
ceză, ordinul era înmpărțit în 45 de provincii, dntre care 34 în Europa. 
In Franţa ord. Dom. fu fondat în an. 1218, constituind o monastire 
la Toulose şi a doua la Paris pe strada St. Jaques, de unde şi luară 
numele de alacobini». In urma unei reforme care avu loc în 1611, ei 
căpătară în str. Honore o nouă casă, devenită celebră prin clubul, care 
se stabili aci în timpul revoluţiei, de la 1789 — 1794. Suprimat atunci, 
a fost restabilit în Franţa sub guvernământul din lulie de către cele- 
brul predicător de la Notre-Dame, părintele Lacordaire, în 1843. 


„(2) Vezi: Louis Gregoire: Dictionaire encyclopedique histoire de 
biographie, de mytologie et de geographie. — 

1867, iar celelalte sunt făcute mai târziu. Sunt 24 de me- 
dalioane. 


Odată stabiliți aci, Dominicanii îşi îndeplineau cu zel 
călduros, misiunea lor, propoveduind cuvântul lui D-zeu 
de pe amvon și lucrând mult cu fapta. 

Din pricina aceasta, Capela lor din strada Jean de Beau- 
vais, eră totdeauna arhiplină de lume, mai ales în zilele de 
Duminici și sărbători. Francezii îi iubiau mult, pentru spi- 
ritul lor liberal și pentru marea lor dărnicie. 

Cu toate acestea, guvernul din anul 1880, având ca Mi- 
nistru de Interne pe Constans, din motive nu destul de 
temeinice, hotărî din nou expulzarea lor, care se și înde- 
plini definitiv în 5 Noemvrie, acelaş an. 

De atunci până astăzi nu s'a mai reluat în dezbatere 
chestia Dominicanilor, cari s'au împrăștiat pretutindeni, 
în special prin Belgia, luând cu ei documentele cele mai 
preţioase şi biblioteca lor, ce eră foarte mare. 

lată în ce chip, se exprimă pe la anul 1880, Henri Dabot, 
membru al Societăţii istorice din Paris, despre ordinul ace- 
stor Dominicani, după cum citim în al său „Calendriers d'un 
bourgeois du quartier latin”: 25 Octomvrie, 1880...... anna 
Les projets de M. Constans, Ministre de Vinterieur mettent 
en emoi et les couvents el les fideles, qui suivent les cere- 
monies religicuses dans les chapeles desmoines. On se 
porte journellement dans ces chapelles bien plus qwen 
temps ordinaire. 

Hier, ă la grande messe, celle de nos voisins, les Domini- 
cains de la rue Jean de Beauvais, êtait pleine, completement 
pleine. Le pere Constant (un Dominican, nu Ministrul 
Constans) est monte en chaire pour le sermon ordinaire 
du Dimanche. Il a parle de la Vierge qui, se tenant aux 
pieds de la Croix, fut dans sa douleur, la digne et, admi- 
rable image du chretien eprouve. 

Tout le monde attend, dans la plus grande anxiete l'ap- 
plication des decrets du 29 Mars, d ces religieux, «ue les 
habitants du quartier, notamment les marchands et mar- 
chandes du marche des Cârmes, aiment beaucoup, a cause 
de leur grande charite, et que, presque tous les Parisiens 
cherisssent a cause de leur esprit liberal. 

Tout le monde dit: Oh! ils mauraient quun mot a dire 
pour qwon les laisse tranquilles; le plus petit mot de sou- 


Convorbiri Literare — Anul XLV. 

missiou suffirait à Ferry: Mais ils se croient obliges en 
conscience, ou tout au moins par convenance, de ne pas 
séparer leur cause de celle des Jesuites”. (pag. 186). 
După doi ani, în 12 August 1882, guvernul român intră 
în tratative cu cel francez și cumpără fosta Capelă a 
Dominicanilor, ca să servească de Biserică ortodoxă colo- 
niei române din Paris, care îşi avea o casă mică de rugă- 
ciune în strada Racine No. 22. Proprietatea aceasta de aci, 
a fost expropriată de Statul Francez, unde mai târziu clădi 
câtevă laboratorii pentru Facultatea de Medicină. In anul 
1883, a doua zi după Rusalii, Superiorul Capelei române 
— răposatul Mitropolit Partenie Clinceni — pe atunci sim- 
plu Arhimandrit, se instală definitiv în strada Jean de 
Beauvais, unde și clădi un presbiteriu alături de Capelă. 

INSEMNĂRI 
CU PRIVIRE LA ISTORIA CULTURII NOASTRE 


DESPRE DICŢIONARUL LIMBII ROMÂNE. 


Profesorul de filologie romanică dela Universitatea din Graz 
(în Austria) dl A. fauner a publicat în Literaturblatt für 
Germanische und Romanische Philologie, No. 11 pe luna 
Noemvrie 1912, o dare de seamă asupra părții apărute până 
acum din Dicţionarul limbii române, care se publică sub 
îngrijirea Academiei Române, și se redactează şi tipărește 
prin conlucrarea d-lui Sextil Pușcariu, profesor la Universitatea 
din Cernăuţi, a d-lor I. Rădulescu-Pogoneanu şi D. Evolceanu, 
profesori în București, precum şi a d-lor C. Lacea, profesor 
la Braşov şi T. Capidan, profesor la Salonic. 

Darea de seamă a competentului profesor dela Graz are 
în traducere următorul cuprins: 


Dicționarul limbii române, întocmit şi publicat după 
îndemnul și cu cheltuiala Majestății sale Regelui Carol I. 
București. Academia Română. 8%- mare, 1907 — 1912. (Au 
apărut: Tomul I. fasc. 1—8, cuprinzând introducerea pe LII 
pagine şi articolele A— Brăni |pag. 1—640] şi tomul Il, 
fasc. 1— 3, cuprinzând articolele F— Gazdă |pag. 1— 240)). 

Dicţionarul Academiei Române are o lungă istorie de su- 
ferințe. 

Incă pe când Academia se numiă Societate Academică, a 
însărcinat pe membrii săi Eliade-Rădulescu, Laurian și Massim 
cu redactarea unui Dicţionar al limbii române ; acesta a apărut 
în 1869, dar deşi are oarecari merite, eră chiar de atuncia 
învechit. 

Pentru a satisface cerințe mai moderne, a început la 1884 
B. P. Hasdeu să publice Etymologicum Magnum Romaniae; 
dar lucrarea a fost croită în dimensiuni atât de mari, în cât 
în curs de treisprezece ani au apărut numai trei volume, cari 
cuprind numai litera A şi începutul literei B. Planul Dicţiona- 
rului proiectat în 1897 de A. Philippide s'a arătat asemenea 

prea larg, și, după ce Philippide n'a voit să consimtă la o 
restrângere, Academia a însărcinat, la 1906, cu lucrarea Dic- 
ționarului pe profesorul dela Universitatea din Cernăuţi Sextil 
Puşcariu. Cine a urmărit lucrările acestui învăţat tânăr și ener- 
gic, trebue să admită că Academia cu greu ar fi putut face 
o alegere mai potrivită. De când Pușcariu a luat conducerea, 
publicarea lucrării inaintează repede. Ea apare în fascicole de 
câte 5 coale, plănuite fiind trei volume cam de 800 pagine 
fiecare; prețul (întreaga operă costă 60 lei, iar în abonament 
numai 40 lei) trebue socotit ca foarte moderat. Sunt puse în 
perspectivă cel puțin două fascicule pe an, și această promi- 
siune a fost până acum ținută. Dacă ținem seamă că mate- 
rialul trebue mai întâiu ales şi pus în ordine, că în fiecare 
an trebue corectate câte 10 coale des tipărite pe două coloane 
şi de compoziția cea mai dificilă, și că cu toate acestea abia 
se poate găsi câte o greșeală de tipar, trebue să recunoaștem 
că avem înaintea noastră o muncă vrednică de admirat. 

In ce priveşte materialul, Pușcariu a putut utilizà extrasele 
lui Philippide; fireşte însă că le-a completat și cu cercetările 
sale proprii; redactarea este în cea mai mare parte a sa, dar, 
cu deosebire în ceea ce priveşte neologismele, și-a asigurat 
și colaborarea altor învățați. Că planul dicționarului corespunde 
întru toate cerințelor celor mai moderne nu mai trebue spus 
când e vorba de un bărbat ca Puşcariu. 

După expunerile din introducere, principiile sale sunt în 
general cele din Dictionnaire general de Hatzfeld-Darmsteter. 
Dicţionarul nu este menit numai pentru specialiști, ci are să 
servească oricărui om cult, care se interesează de limba ro- 
mână. După această normă s'a făcut alegerea tezaurului de 
cuvinte şi a citațiunilor. Prin urmare, după cum redactorul 
adesea ne asigură cu modestie, Dicţionarul nu cuprinde întreg 
tezaurul limbii ; dar cu toată această asigurare, în zadar am 
căută lacune, afară doar de cuvinte cu totul învechite sau dia- 
lectale, cari în adevăr interesează numai pe specialist, — pe 
cari însă acesta ştie să le găsească în glosare,— sau de cu- 
vinte cu totul nouă, despre cari încă nu este sigur dacă vor 
obținea dreptul de cetățenie în limbă. 

Lucrările predecesorilor sunt utilizate în mod conştiincios, 
cu deosebire operele excelente făcute de Dame şi Tiktin, cari 
altcum urmăresc cu totul alte scopuri și cu cari Dicţionarul 
Academiei poate fi comparat tot atât de puţin ca și Littre 
cu Sachs. De altfel se înțelege de sine, că Pușcariu nu a co 
piat pur şi simplu pe predecesorii săi, ci din contră i-a con- 
sultat cu critica cea mai severă. 

A găsi punctul de plecare corect în alegerea materialului 
este pentru limba română mai greu decât pentru oricare altă 
limbă romanică. pentru că la Români limba literară n'a ajuns 
încă să fie cu desăvârșire fixată. Această problemă este cu 
deosebire dificilă la unele cuvinte cari au în Bucovina alt în- 
teles decât în Moldova sau în Țara-Românească. Cu toate 
acestea, nu putem decât aprobă vederile cari au servit ca di- 
rectivă la înregistrarea cuvintelor, cu deosebire a celor arhaice 
și dialectale. Şi în privința citatelor autorul este condus de 
vederi deplin sănătoase. În general se sileşte să arate prima 
apariţie a cuvântului, întrucât insuficientele lucrări premergă- 
toare permit aceasta. 


La fiecare cuvânt-de-titlu cste însemnată vocala accentuată; 
unde e trebuință, sunt adause și observaţii privitoare la for- 
mele gramaticale. Ortografia este a Academiei, nu numai pen- 
tru cuvintele din capul articolelor, ci şi pentru citațiuni, o 
precedură pe care o putem numai aprobă, dată fiind înfăţi- 
sarea caleidoscopică a ortografici româneşti de mai nainte. 
Citaţiile scrise cu litere cirilice sunt redate tot în această or- 
tografie, iar formele dialectale în transcriere fonetică. 

Punerea în ordine a înțelesurilor cuvintelor s'a făcut după 
desvoltarea lor istorică. Lângă fiecare cuvânt-de-titlu s'a adaus 
mai întâiu traducerea franceză, apoi o definiție românească, 
ce de altfel devine, când e crebuinţă, o mică disertaţie isto- 
rică (d. e. la boier) sau etnografică (d. e. la am:nâ). La pre- 
poziţii, conjuncţii, etc. Puşcariu renunţă, se înțelege, la definiţii, 
și se silește a lămuri înțelesul acestor mici cuvinte prin cir- 
cumscrieri sau prin exemple alese cu îngrijire. Tocmai la aceste 
particule cu o nuanțare a înțelesului adesea greu de precizat 
se arată agerimea și conştiințiositatea minuțioasă a redactoru- 
lui. Numai cine a făcut vre-odată singur încercarea de a pre- 
ciză rostul sintactic şi semasiologic al unuia din aceste cuvinte 
mărunte și totuși adesea atât de in portante înțelege câtă os- 
teneală a costat redactarea articolelor despre a, acum, amù, 
ba, etc. 

Sfârșitul fiecărui articol al operei îl formează etimologia; 
aici Pușcariu sa mărginit cu drepl cuvânt numai la rezulta- 
tele sigure, renunțând să arate pe autorul explicării respective; 
numai la etimologii dubioase s'a arătat, întru cât acestea sunt 
în general discutabile, unde poate găsi cetitorul lămuriri mai 
amănunțite. 

Execuţia tecnică a operei nu lasă nimic de dorit. 

In mai multe locuri redactorul accentuează, că este vorba 
numai de o lucrare prealabilă, și că o a doua ediţie va fi 
făcut cu îmbunătățiri. Dacă-mi este permis să exprim o do- 
rință, ar fi aceea ca noua ediție să fie înzestrată cu figuri 
(ilustraţii) ; întrun dicționar românesc, care trebue să tra- 
teze multe fenomene culturale originale, pe care cetitorul străin 
nu le înțelege totdeauna exact, ilustrațiile sunt mai nece- 
sare ca în oricare altul. 

Dar și în forma ei actuală opera este o lucrare model; e 
în tot cazul cel mai bun dintre dicționarele editate de o Aca- 
demie în oricare din limbile romanice, o lucrare cu care re- 
dactorul, Academia și națiunea română au toate motivele de 
a se mândri, 


Graz. ADOLF ZAUNER. 


FAPTE, RECENSII, REVISTE 


]. FAPTE, 


CHIMIE. D. Daniil Berthelot şi d. Gaudechon au prezentat Aca- 
demiei de ştiinţe din Paris rezultatele pozitive ale cercetărilor lor 
asupra unei noi metode de analiză chimică, făcută cu ajutorul diver- 
selor feluri de raze ultraviolete. Rezultatele sunt importante mai 
ales In materie de chimie organică, pentru că autorii au reuşit să 
descompună corpurile organice în mod exclusiv, mărind incetul cu 
încetul iuțeala vibraţiunilor, în diferitele funcțiuni chimice, cari le 
compun. Astfel se obtine o analiză exactă, care reprezintă tocmai 
calea opusă a celei pe care în mod sintetic a urmat-o natura 
spre a co:mnpune corpurile organice. 

M. DJ. 


FISIOLOGIE. Supra-vieţuirea inimei de broască „in vitro“, Pro» 
blema menținerei în afară de organism, „in vitro“,a unui organ sau 
țesut, care să continue funcționarea mai departe, ca şi când ar fi 
în organism, a luat o insemnăåtate şi o întindere din ce în ce mai 
mare şi e menită să aducă de sigur cunoștințe noi in pătrunderea 
fenomenelor bio-fiziologice. 

La noi s'au făcut experiențe asupa inimei de broască, la Institutul 
de Fisiologie de către Prof. Atanasiu si asistentul său Grădinescu. 
Printr'o dispoziţie apropriată şi destul de simplă, inima scoasă în 
mod aseptic de la o broască a continuat miscările sale de con- 
tracţie ritmică 33 de zile. In tot acest timp inima n'a consumat de cât 
zahărul sub formă de glicoză, pe care 1l lua din lichidul ce-i servea 
de circulatie. 

Pe langă supraviețuirea „in vitro“ atât de îndelungată a inimei 
această experienţă mai probează in mod neindoios că isvorul de ener- 
gie In travaliul muscular stă în substanţele hidro-carbonate pe când 
subst. albuminoide nu le revine decât o parte foarte mică, I. I. N. 


HELIOTERAPIA ia un avânt din ce in ce mai mare in medicina 
şi higiena modernă. Profesorul Poncet, de la Lyon, a expus Acade- 
miei din Paris, vindecările minunate, pe cari le-a obţinut în cazuri 
de tuberculoză locală prin băi de soare prelungite. Asemenea a 
dezfiinţat ulcere rebele şi plăgi infectate, a activat consolidarea frac- 
turilor, etc. Cercetările profesorului Poncet întăresc observaţiunile 
cu adevărat extraordinare, pe cari le-a făcut cel dintâi, de mai mult 
de o jumătate de veac, medicul empiric Rikli in stabilimentul său 
dela Veldes (Austria), combinând helioterapia cu aeroterapia şi hi- 
droterapia, spre a vindeca prin regenerarea totală a organismului 
afecțiunile cele mai variate şi chiar spre a le impiedica in toate 
cazurile apariţiunea. 

M. DJ. 

INVĂŢĂMÂNT. Se cunoaşte mișcarea intâmplată de câtva timp 
in Franţa în favoarea învățâmânţului limbei latine. Rezultatul acestei 
iniţiative se simte tot mai mult in modul cum se populează clasele 
liceelor. In special anul acesta statisticele constată pretutindeni înmul- 
țirea numărului de elevi, cari învață limba latină. Chiar ingineri, 
industriaşi şi negustori preferă acum să dea copiilor lor o educaţie 
clasică. La liceul Charlemagne sa suprimat anul acesta una din sec- 
țiunile clasei a 6-a B (clasa incepătoare fără limba latină) şi sa 
adăogat din contră o diviziune la clasa a 6 A (adică cu limba latină), 
Asemenea s'a mai constituit incă o secțiune A pe lângă Clasa a 
Ga a liceului Montaigne, alături de cele patru secţiuni cari existau 
până acum. Sunt astfel 25 elevi in a Ga B şi 17o în a 6-a A. Se 
observă aceeaş schimbare la liceele Lakanal, Carnot, Michelet, Con- 
dorcet. Tot asemenea în provincie. 

M. Da. 


MEDICINĂ. Profesorul T. Widal, ajatat de doctorii Abrami, Bris 
saud şi Veisssenbach, a reuşit a dovedi in mod experimental intro 
observaţiune clinică. origina hematogenă a apendicitelor acute, care 
era până acum mai mult o ipoteză A arătat cu alte cuvinte, că 
această afecțiune se datorește unei circulaţiuni în sânge a germenului 
patogen. Observaţiunea a fost făcută asupra unui pacient, a cărui boală 
Sa ivit în urma unei însă mnințări prealabile a sângelui. Astfel se 
înțelege acum, de ce apendicita se poate „manifesta în urma unor 
infecțiuni gencrale variate. Aceasta s'a întâmplat și lui Gambetta, 
care avea la mână o rană cu supuraţie subcutanată şi a murit de 
o peritiflită, 

Me DI. 


TEOLOGIE, Acum trei ani a apărut în Germania o carte a unui 
american Drews (Die Christus mythe, lena. 1909); în care existența 
istorică a lui Isus Christos eră tăgăduita. Lucrarea a produs o miş- 
care adâncă in lumea intelectuala germană: toţi oamenii de ştiinţă; 
istorici, filologi, exigeţi, teologi, talmudişti, orientalişti au discutat 
chestia şi au spus cuvântul în chestia ridicată de Drews — o dova- 
dă mai mult de ecoul pe care poate să-l aibă într'un mediu cultural 
deosebit o idee aruncată de cineva. S'au mai găsit însă si invățați 
protestanți de mâna întâiu, ca renumitul istoric-teolog dela Univer- 
sitatea din Berlin, Harnock !), care a zis că cultura germană nu tre- 
bue să dea o prea mare atenţie, să ia în serios manifestări şi opinii 
ca a lui Drews. 

In timpul din urmă însă, în urma temeinicilor răspunsuri ce 
Sau dat de diferiţi invățaţi din diferite părţi, mişcarea a început să 
piardă din intensitate; hotărât: Drews a pierdut procesul deschis 
in contra existenţii. istorice a lui Isus Christos, lucru pe care in parte 
şi el l-a rocunoscut în cele din urmă, spunând că neexistența lui Chri- 
stos e o ipoteză posibila. 

Pe urma încercării lui Drews a rămas totuş ceva. Pe deoparte a 
rămas tendința, tentativa de a explică creştinismul fâră Christos, ten- 


Wenn zwei oder drei freie Kosaken Aber das Studium des Urchriatentunis geraten 
und ein paar Anfsâtze Schreiben, man dann sicher sein kaun, diese Mindest iar den- 
denden und Mindest hieten den Würden den ganzen Trott der deuschen Bildăng 
winter sich werziehen“, 

dinţă care numără mulți partizani. Pe dealtă parte a rămas şi o foarte 
bogată şi temeinică literatură asupra exiştenții istorice a lui Christos 
in a cărei scriere catolicii şi protestanții germani Sau luat la intre- 
cere, D. 


2. RECENSII 


ELENA FARAGO, Pentru copii (versuri), Craiova 1911. Literatura 
pentru copii e un gen puțin cultivat la noi. În legătură cu legenda 
lui Moş Crăciun, care capătă o viaţă nouă prin unele obiceiuri mo- 
derne, scriitoarea a compus pentru copiii mici o seamă de versuri. 
Alături de unele încercări făcute dinculo, peste munti, cărticica va 
fi si la noi începutul unei literaturi de mare interes educativ, 


S. 


CALENDARUL REVISTEI IOAN CREANGĂ, Barlad 1912. Alături 
de unele calendare pentru toţi, care uneori nu se potrivesc pentru 
nimeni, cel de față se înfăţişează ca cevă omogen, eşit din preocupă- 
rile folkloristice a colaboratorilor revistei „loan Creangă“. 

Profesorul Urban-larnic, un strein care cultivă cu multă dragoste 
limba românească, scrie un articol „beţia de cuvinte“, în care relevă 
cu laudă bogăţia limbei noastre. P. S. Savin arată cum e strimtorat 
vechiul „cântec“ popular de formaţiuni ibride ... Din mijlocul 
celor adunaţi inprejurul revistei mai sus pomenite ar putea să ieasă 
fără nici o lustruire de literatură orăşenească, un adevărat calendar 
țărănesc, care să fie cartea săteanului pe timp de un an. Dar pentru 
asta ar trebui inlăturat tat ce sună a străinătate. La pagina 113 se 
spune clișeu „comunicat“. Clişeul e /rimis, nu comunicat. 


T. U. 


ION PILLAT, Visări păgâne— poezii —(1910 —1912) „Minerva“ 1912. 
Impresia deosebită ce-am Incercat-o când, pe țărmul mărei, Intro 
incântătoare zi de vară, d. Pillat ne-a recitat — mie şi unui prieten-- 
câteva din cele mai frumoase versuri ale sale, nu se va putea strege 
usor., O lume diferita de aceea în care ne-au tot purtat, în cei 
din urmă ani, atâția versificatori ; un avânt neobişnuit, la o asa de 
tânără vârstă, spre culmi innalte; O bogăție de imagini care indată 
se vàdeà ca fiind proprie; O inclinare, spre subiecte din acelea care 
au nevoie de incordare, de adâncire, şi de concentrare; O putere de 
evocare în linii calde, colorate, şi totuși sobre — în sfârşit, o limbă 
viguroasă, plină de sevă, ferită 'de prea multe neologisme îndrăs- 
neţe.. Erau, desigur, şi unele scăderi: greşeli de ritm, unele forme 
de-adreptul franceze, licenţe poetice care nu se mai ingăduie azi: 
— Umbre mici — faţă de lumina care isvoră din toate unghiurile... 
Impresia de atunci, o întăreşte volumul apârut de curând. Unele 
din scrieri puteau lipsi fără să aducă vreo mai slabă apreţiere. Tinere- 
tea de sigur, e mai lipsită de simţul acela neobosit şi spornic al auto- 
criticei care vine cu vârsta— atâtea „retuşări“, uşor de făcut, n'ar fi 
fost trecute cu vederea, o mai bună alegere ar fi venit în chip firesc... 
Nu voi cita nici un vers: în spaţiul restrâns al unei fugare re- 
censii ce poți însemnă, cu încredințarea că ai nimerit cele mai lumi- 
noase gânduri? Voiu pomeni insă titlul a câtorva poezii —care, fară 
indoial+, fac dovada netăgăduită a talentului d-lui Ion Pillat: Cen- 
taur ii, primele Cântece ; Pictor Ignotus, întâile sonete, Spovedanie... 


1426 CONVORBIRI LITERARE 


Atâţia tineri publicisti atrag cea mai binevoitoare atenţie pentru 
cele dintâi ale lor productii poetice. Toţi — sau aproape toți — 
„făgăduesc“, Am credința că dl Ion Pillat n'a „tăgăduit“ numai, ci 
a făcut dovada talentului său intr'o măsură oarecum neobicinuită la 
vârsta sa, abia patru lustri trecuţi,—$i această dovadă, am nădejdea, 
va deveni intro zi mai puternică, poate, decât s'ar astepta multi. 


TR. D. L, 


LA PHILOSOPHIE ALLEMANDE AU XIX SIECLE (ed. Alcan, 1912) 
este o reunire a mai multor studii făcute de diferiţi autori asupra 
câtorva curente de gândire din filosofiia germană contimporană. Vo- 
lumul acesta face parte dintr'o serie de lucrări, cari se vor publică 
în acelaş fel ca o documentare asupra cugetărei germane de azi. Sunt 
de notat două încercări asupra lui Wuntd, una despre Psichologia 
experimentală a acestuia de G. Divelshauvers, alta despre Socio-psy- 
hologia lui, de H. Norerc; apoi mai multe articole asupra Esteticei 
germane contemporane de V Basch, reproduse dinRevue philosophii 
que; în fine o foarte luminoasă expunere de V. Delbos a criticei 
pe care Husserl a adresat-o psihologismului şi a concepțiunei pe 
care acest filosof o are dspre o logică pură, 

M, DJ. 


UNE PHILOSOPHIE NOUVELLE (HENRI BERGSON)de Edouard Le 
Roy şi L’'intuition Bergsonienne de J. Segond (amândouă la Alcan,1912) 
sunt, în mijlocul Pine de studii cari apar acum pretutindeni 
asupra filosofiei lui Henri Bergson, două lucrări cari au atras aten- 
țiunea. Cea d'intâi este reunirea unor articole publicate în „Revue 
des deux Mondes“ cu scopul de a face mai deaproape cunoscută 
lumei literare concepţiinea filosofului contemporan. S'au adăogat 
în volum mai multe cercetări asupra unor chestiuni mai speciale 
precum şi arătarea legăturilor pe cari le are doctrina bergsoniană 
cu alte curente de gândire din timpul nostru. Un entusiasm măes- 
trit dă viata expuneri întregi. Insusi H. Bergson a aprobat-o în felul 
următor, intr'o scrisoare pe care a adresat-o autorului: „Pe măsură 
„ce studiul innaintează, el arată un efort crescând de condensare; se 
„desprinde sentimentul unui fel de desfăşurare progresivă a expozi- 
țiunei din ea insâși, asemenea desfăşurărei simţite prin care carac- 
terizăm durala reală. Pentru a da un asemenea sentiment cetito- 
„rului a trebuit mult mai mult de cât un studiu atent al lucrărilor 
„mele: a trebuit o profundă simpatie de gândire,—facultatea de a 
„regândi, într'un fel personal si original, ceea-ce se expune. Nu aș 
„Spune nici eu alt ceva in privinţa aceasta de cât ce ai spus“. Le 
Roy ajunsese chiar innainte de a citi pe Bergson la concluziunile ge- 
nerale ale acestuia. El declara, că s'a gâsit în opera lui strălucita 
realizare a unui presentiment şi a unei dorințe. Se pare însă, dar 
aceasta nu este decât o nuanța, că Le Roy împinge prea mult în 
sensul pragmatist concluziunele filosofiei intuiționiste. 

Lucrarea lui Second este facută în alt spirit. El incearcă să jus- 
tifice dintr'un punct de vedere dialectic doctrina pergsoniană. Intr un 
stil care se arată pe alocuri prea încărcat, el arată că intuiţiunea 
filosofică, în unitatea ei radicală, reprezintă o rezolvare a antiteze- 
lor concrete, la cari fiilosofia speculativă a ajuns până acum. 


M. DJ, 

3. REVISTE 


REVUE SCIENTIFIQUE. Cancerul şi etiologia lui: Discuţii, bazate 
pe experiente din ce in ce mai numeroase, contină cu incredere prin di- 
ferite reviste cu privire la problema cancerului. Este cancerul molip: 
sitor sau nu ? se datorește el vre unui virus — microb sau toxin— 
sau e vorba, cum susținea o teorie mai veche că e o redeşteptare 
la creştere a unui sau unor grupe de celule—printr'o cauză oare care— 
şi de cele mai adeseori iritativă? atâtea întrebări, cari nu şau 
găsit încă răspunsul şi de sigur va mai trece vreme încă până la 
deslegarea lor. Un pas mai departe şi ìnseninat pentru aceste cer- 
cetări s'a făcut când s'a observat cancerul animalelor, când sa 
putut „grefa“ acest cancer în serie şi când sa putut obtine „in 
vitro“ înmulţirea celulelor canceroase. Cu chipul acesta sa putut 
(un fapt foarte interesant) urmări un cancer de la inceputul dezvol- 
tarii lui, ceeace nu se poate la om, unde nu se constată decât când 
a ajuns la oarecari dimensiuni, Tot astfel s'a vizut că inocularea 
nu era adevărată inoculare, întrucât când se inocilează se inocu- 
lează o porţiune de tumuoră şi aceasta este, care se dezvoltă şi dă 
cancerul, animalului inoculat, nu e cancerul vreunui organ sau ţesut 
propriu al animalelor, e numai o grefâ. Toate acestea s'au observat 
la animale mici şi în special la şoareci şi șobolani. Tot la ei s'a ob- 
servat adevărate epidemii de cancer, mai cu seamă în cuștile în 
care fuseseră soareci canceroşi, 

In malte cazuri Sau găsit in noduli canceroşi, paraziţi-cisticerci, 
neunatozi, demodex, etc., şi aceasta a făcut incă mai de mult să se 
presupună o relație strânsă între aceşti paraziți şi cancer. De curând 
Borrel, unul din cercetătorii de frunte în materie de cancer, de la 
Institutul Pasteur, publică o parte din rezultatul cercetărilor sale 
cu privire la cancerul cailor şi stabileşte până acum o strânsă le- 
gâtură între cancerul acestor animale şi un parazit foarte răspândit 
în sistemul lor—sclerostoma — unul din numeroşii paraziți ai intesti- 
nului gros, tozmai acolo unde este mai frecvent cancerul intestinului 
la cal şi în general cancerul calului. Mai mult, la un cal, căruia i-se 
dăduse prin ingestie clerostoma dintrun intestin canceros, amestecat 
cn conţinutul intestinului, a observat după 7—8 luni, un cancer al 
stomacului asemănător cu cel de la care se luase parazitul. 

Astfel acest cercetător ajinge în cele din urmă să creadă în con- 
tagiozitatea cancerului; contagiozitate care s'ar face prin interme- 
diul unui parazit ce ar purtà virusul canceros—preparân iu-i tere- 
nul. Cance ul este o maladie infecţioasâ, al cărui caracter particular 
este tocmai de a creea in organ sm printr'o adevărată simbioză, o 
celula, un grup de celule, un organism nou. Celula canceroasă trebue 
să fie considerată ca produsul incestuos dintre un parazit şi orga- 
nul oaspe. De aci întreţinerea higienicăa tubului digestiv, care dă 
şi la om cel mai mare procent—65%/,—de tumori şi 2 pielei— intru- 
cât s'a observat o rărire a cazurilor de cancer acolo unde se face uz 
şi chiar abuz de săpun. 

Cercetări nouă vor arătă pzrenitatea sau temporalitatea acestei 
concepţii infecto-contagioass a cancerului. Se 

RVUE BLEUE. Cunoscutul publicist Paul Louis, în numărul dela 
11 Noemvrie al revistei, caută să lămurească râsboiul balcanic cu aju- 
torul factorului economic ce şi de data asta, a fost acela care a ocupat 

întâiul plan printre cauzele acestui răsboi. Toată lumea a rămas 
uimită de neaşteptata inţelegere a celor patru state care nu vâdistră 
prea mult semne de prietenie deosebită pân'atunci; diplomatia eu- 
ropeană a rămas şi mai uimită, Până astăzi făuritorul acestei ințele- 
geri a râmas necunoscut, ca şi locul şi vremea când a fost înfăptuită. 
E probabil, însă, ca acest dibaci meşter să fi fost tarul Ferdinand. 
E prea cunoscută teoria precumpănirei factorul economic în desvol- 
tarea popoarelor, pentru a mai stăru! asupra-i: în linii de tot repezi 
cu căteva exemple, Paul Louis caută să scoată în evidentă această 
teorie, susținând că tot factorul economic e aceia care ocupă intâiul 
rând. Negreşit şi răsboiul balcanic are şi alte cauze : dinastice, reli- 
gioase, naţionale, Dinastice: nevoia pentru aproape toji conducătorii 
celor patru state, dintre care doi streini de popoarele lor, de ași 
întări dinastiile. Religioase: intro buna măsură exaltarea simțămân- 
tului religios şi scoaterea în relief a ideii că e vorba de lupta cres- 
tinismului contra păgânismului: nu s'au văzut preoţi în fruntea tru- 
pelor, îndemnându-le cu această credinţă ? Naţionale : desigur, expan- 
siunea fireasză a celor patru state asupra teritoriilor locuite de po- 
pulaţii de aceeaş naţionalitate cu ele, 

lar deasupra acestor cauze secundare, aceea care răsare ca con- 
ducătoare, e factorul economic. Toate aceste patru state simţiau 
nevoie de aer: lrontierele actuale le inâbuşeau. Montenegru cu 
munţii lui pleşuvi râvnea să se'ntindă spre lacul Scutari, să găsească 
parapan tertile şi o climă mai puțin aspră. Grecii râvneau şi ei văile 
ogate ale Epirului și Tesaliei necăjiţi cu tarinele lor aşa de puțin 
productive, ducându-i privirile până la Salonic. Bulgarii simţiau 
expanziunea lor industrială şi economică stânjenită de situaţia gvo- 
grafică şi ţinteau sá cucereascâ— având acces spre Arhipelag-— regiu- 
nile roditoare ale Maritzei şi Vardarului. Sârbii, însfârşit, lipsiţi de- n 
țărm de mare, aveau ca scop s'ajungă la Adriatica. Dominaţi de 
Austre-Ungaria care, după plac le poate inchide sau deschide gra- 
nițele, nu pot sâ-şi exporte cerealele şi vitele decât atunci când ca- 
binetul deia viena le dă voie. E limpede acuma pentru oricine cum 
de-a fost posibilă această înțelegere, intre popoare care dacă nu se 
du;măniau pe față, se invidiau intre ele, si nu puteau avea puntea 
de apropiere care a fost găsită in interesul lor comun de a-și face 
un loc mai prielnic 1n lupta pentru viaţă 

Rolul finanţelor europene a fost considerabil in Balcani In cursul 
ultimului patrar de veac: care din marile puteri nau angajat capi- 
taluri enorme ? Cu ajutorul acestor resurse flnanţiare, statele balca- 
nice au putut să-şi inzestreze armatele cu cele trebuitoare aşa fel incât 
să rămâ-“em, oricum, miraţi. In câtiva ani Serbia avea o dator.e 
care se ridica la 300 lei de cap de locuito , si Bulgaria la 175. Fac- 
torul economic se desprinde ca un lucru pe deplin vădit în rasboiul 
balcanic: el a pricinuit grozavele ciocniri la care am asistat. Şi 
această criză va spori dacă Austro-Ungaria va mobiliza ca să-şi pro- 
teagă debuşeurile spre Salonic, şi dacă Rusia pretinde deschiderea 
Strâmtorilor. 


TR. D. L. 


ANCHETA ŞCOLARĂ 


NUMIREA DIRIGINȚILOR DE ȘCOLI PRIMARE RURALE 


Care-i rolul diriginţilor? Ei trebue să îngrijească de gospo- 
dăria școalei, ca: curățenie prin clase şi curte, procurarea de 
combustibil pentru şcoală, înscrieri de elevi, purtarea corespon- 
denței cu autoritatea școlară etc. 

In privința numirei acestor capi ai școalei primare sunt 
păreri deosibite: Unii, susțin menţinerea actualului sistem de 
numire; alţii, cer ca această funcțiune s'o îndeplinească în 
mod alternativ toți învățătorii bărbaţi de la acea şcoală. Cea 
dintâi părere, e motivată (vezi articolul d-lui N. Popovici 
„Numirea diriginţilor** din «Convorbiri literare» 1911), cu vârsta 
innaintată și cu mutatul diriginților actuali; iar cea de a două 
e întemeiată (vezi articolul d-lui Burghelea „Numirea diri- 
ginţilor“ tot din «Convorbiri») pe egalitatea ce trebue să există 
intre toți învățătorii aceleași şcoale. 

Mă voi încerca, să expun mijlocul dea mulțumi și pe în- 
vățătorii bătrâni, cari sar simți jigniţi în demnitatea lor, când 
ar fi deposedaţi de funcțiunea de diriginte şi pe tinerii dascăli 
doritori de a conduce o şcoală, pentru a avea oarecare be- 
neficii materiale și prestigiu în fața sătenilor. 

Primul argument ridicat în susținerea actualului sistem de 
numire, cade foarte uşor, pentrucă nici odată vârsta n'a fost 
singura condiţie, care contribue la bunul mers al unei gos- 
podării. Ei trebue să-i premeargă: spiritul de organizație, abi- 
litatea în conducere și mai cu seamă dragostea pentru bunul 
public. Se poate întâmplă, ca un învățător bătrân să conducă 
prost o şcoală şi unul tânăr so conducă bine, precum și 
viceversa. Totul deprinde de felul de a conduce. 

Mă gândesc la proverbul d-lui Popovici, relativ la mutarea 
diriginților: „Trei mutări sunt ca o ardere“ şi mă întristez. 
Bietul învățător, să umble cu bagajul în care la fiecare patru 
ani. Ce-ar fi oare, când învățătorul ar fi nevoit ca să se mute 
în fiecare an şi poate şi de două ori pe an. Ei bine, aceasta 
se poate întâmplă numai după actualul sistem. Căci, pe când 

învățătorul diriginte nu se deplasează niciodată, cel nediri- 
ginte trebue să-şi gătească bagajul, pentru că nu poate fi 
totdeauna statornic într'o locuință, De ce pe unul să-l pro- 
tejâm cu legea şi pe celălalt să-l oropsim? 

lată dar, că al doilea argument al d-lui Popovici se poate 
lua și în susținerea părerii d-lui Burghelea. Totuşi, cu pu- 
ține mijloace și cu tragere de inimă, se poate face foarte 
mult, când e chibzueală. Colegul B. se plângea că noul di- 
riginte nu găseşte cu ce să bea apă, la venirea sa la direcţie; 
iar d-l Popovici arătă, că dirigintele vechi, nare ce lua când 
pleacă. Fie că școala n'are, fiindcă nu se poate procură, fie 
că mare, fiindcă s'a luat de cel ce-a procurat, faptul ce se 
constată e că gospodăria şcoalei suferă. Pentru înlăturarea 
acestor inconveniente propunem : Numirea diriginților să se 
facă pe termen, căci așă cere dreptatea, ca astfel, så poată 
toți învățătorii, să conducă școala. La întrebuințarea banilor 
ce se dau pentru: spese de cancelarie, cheltueli mărunte, lemne 
de foc, cărţi elevilor săraci, etc., să fie obligat dirigintele a se 
consultă cu ceilalți colegi dela școală și a consemnă în- 
trun proces verbal deciziunile luate. In acest caz, nu se va 
mai pierde aşă ușor averea școalei, căci toți vor îngriji de 
ea. Numirea și licenţiarea servitorului dela școlă să se facă 
or de consiliul şcolar, pentru a nu rămâne servitorul numai 
la dispoziţia dirigintelui, care-l poate de multe ori—iîntrebuință 
pentru interesul său personal și în detrimentul curățeniei școa- 
lei. Chiar plata sa, să se facă în urma avizului favorabil al con- 
siliului școlar. Toate acestea, le propun pentru a se îndreptă 
bunul mers al gospodăriei şcolare. Nu trebue să ne preo- 
cupe persoana, care poartă numele de diriginte ; ci mijloacele 
cu care să o îngrădim, pentru a nu suferi bunul mers al gos- 
podăriei școlare. 

Cât priveşte locuința şcoalei, opiniez ca să nu se constru- 
iască nici-o locuință pentru diriginte. lată de ce. Pentru o 
cuinţă se cheltueşte— în termen mediu 5 000 de lei—şi se pune 
la dispoziția dirigintelui numai casa de locuit. Dar ce face 
învățătorul numai cu casa, când el trebue să aibă o gospo- 
dărie model pentru săteni. Pentru asta îi mai trebue: pătul, 
magazie, grajd pentru vite, pivniță, etc. Cum poate împreună 
învățătorul diriginte toate aceste ecareturi în curtea şcoalei 
Ce face el? Construeșşte personal, acele faimoase dependinţe 
caricaturi prin curtea școalei, căci ştiind că șederea la scoală 
e temporară, nu face lucrări solide. Pentru a înlătură aceste 
inconveniente, sunt de părere că, banii cu care sar construi 

localul, măriţi cu cheltuelile de reparaţii ce se dau pentru 
el, să se depună la o Bancă Populară și să formeze un fond, 
din a cărui dăbândă s'ar putea plăti indemnizaţii de locuință 
fiecărui învățător sau numai dirigintelui, care funcționează 
în acel timp. Sunt 5.000 de lei pentru construcție, să adăogăm 
apoi 1.000 lei pentru reparaţiile ce i se vor face, fac 6.000 lei. 
Socotind dobânda de 10%, cum plătesc băncile populare 
se ajunge la un venit anual de 600 lei, sumă destul de frumoasă, 
pentru a-și găsi dirigintele o casă de locuit cu dependințele 
ei, ba chiar pentru a-și face un capital spre a-şi construi casă 
proprie. 

Astfel fiecare învățător, ar ajunge-—în timpul directoratului 
său—să beneficieze de o bună sumă de bani. Şi atunci, 
n'ar mai fi nevoie de nici-o mutare, căci fiecare și-ar găsi o 
casă de locuit, de unde m'ar mai plecă aşa des pentrua lăsă 
locul altuia. 


Ş. P.N. 
învățător. 


O o x a N O | CE 5 


IOAN MINCU 


Va fi de sigur o surprindere pentru mulți să afle 
că regretatul loan Mincu care, înainte de vreme, 
Sa stins în zilele acestea, nu a fost numai un ar- 
hitect de talent, dar odinioară a fost și poet. 

In anii 1876, 1877 şi 1878 Revista noastră a pu- 
blicat un şir de poezii originale ale sale precum 
şi traducerea unei poezii a lui Victor Hugo «După 
bătae». Cele mai multe din versurile lui Mincu 
fuseseră inspirate de o pasiune ce avusese în tinereţe 
pentru o domnişoară ale cărei inițiale le dă singur 
în trei poezii: dedicate domnişoarei M. P. (v. Conv. 
Lit. din 1 Oct. 1876 și 1 lulie 1877. 

Una începe cu o declaraţie pasionată: 


Te iubesc inima "n taina Ssuspinând a vrut să-ți spună 
S'um fugit ca să nu afli de iuirea mea nebună ..... 


Alta își exprimă decepția: 


Mai iubit, mi-a Spus-o mie 
Ochii tăi când am plecat, 

W'ai iubit, am mărturie 
Lacrimele ce-ai vărsat. 

Insă toate-s trecătoare ..... 


Reușită este traducerea din Victor Hugo: 


E o e e UNED SOLIE 
Din oastea biruită, un Spaniol, scaldat 

In sânge şi cu trupul de răni acoperit. 

Abia se fâră, bietul pe drumul prăfuit 

Și mort pe jumătate strigă, strigă mereu ; 
Rugând : «O, aveţi milă şi-mi daţi ceva să beu!» 
Mişcat atuncea tatăl desprinde dela şea 

O ploscă cu rhum dând-o husarului ce-avea 


Şi-i zise : dă să bee sărmanului rănit!» 
Dar când spre el se pleacă husarul liniştit, 


Rănitul, de soiu Maur, pistolul ridicând 

In frunte drept chiteşte pe tatăl meu, strigând 
«Caramba!» eară glonțul aproape-atât treci 

Că pălăria ’n țărnă din capul său căzi 

Și calul sări n lături la detunarea sa 

Dar tatăl zise earăș atunci: «Tot dă-i să beu!» 


Mai târziu Mincu a părăsit poezia pentru a se 
deosebi în altă artă, acea a arhitecturei în care, 
cel întâiu a încercat introducerea unui gen naţio- 
nal românesc. 

Acel pe care natura l-a înzestrat cu imaginaţie o 
manifestează în toate direcţiile. 

IN. 

